Home বিঞ্জান ও প্রযুক্তি মিউচুয়াল ফান্ড কিভাবে কাজ করে (Mutual Fund Kivabe Kaj Kore)\nমিউচুয়াল ফান্ড কিভাবে কাজ করে,মিউচুয়াল ফান্ড শেয়ার,মিউচুয়াল ফান্ড কাকে বলে,মিউচুয়াল ফান্ডে বিনিয়োগ (Mutual Fund Kivabe Kaj Kore)\nবর্তমান যুগে যুগউপযোগী টাকার ভ্যালু ও সঞ্চয় করার সবথেকে ভালো প্লাটফর্ম হল মিউচুয়াল ফান্ড। কিন্ত আপনি কি জানেন মিউচুয়াল ফান্ড কিভাবে কাজ করে ?\nঅথচ আমরা মিউচুয়াল ফান্ড কিভাবে কাজ করে না জেনেই সবাই যে যার জমা পুঁজি মিউচুয়াল ফান্ডে বিনিয়োগ করতে চায়। এর কারণ অবশ্য একটাই মিউচুয়াল ফান্ডে বিনিয়োগ করলে সাধারণ ব্যাংক একাউন্টের থেকে\nঅনেক বেশি রিটার্ন আশা করা যায়। কিন্ত আপনি কখনো ভেবে দেখেছেন মিউচুয়াল ফান্ডে ইনভেস্ট করলে, মিউচুয়াল ফান্ড থেকে আমরা কেন বেশি বেশি রিটার্ন পায়।\nআমরা অনেকেই মিউচুয়াল ফান্ডে বিনিয়োগ করি ঠিকই কিন্তু আমরা সবাই এখনো জানিনা মিউচুয়াল ফান্ড কিভাবে কাজ করে ? তাহলে চলুন আমরা আজেকের আর্টিকেলে\nমিউচুয়াল ফান্ডে বিনিয়োগ করতে হলে বা মিউচুয়াল ফান্ড কাকে বলে বুঝতে যাতে অসুবিধা না হয় তাই মিউচুয়াল ফান্ড কিভাবে কাজ করে একটু ভালোভাবে বোঝার চেষ্টা করি।\nমিউচুয়াল ফান্ড কাকে বলে (Mutual fund Kake Bole)\nমিউচুয়াল ফান্ড কিভাবে কাজ করে (How to work Mutual fund in Bangla)\nমিউচুয়াল ফান্ড শেয়ার বিনিয়োগ\nমিউচুয়াল ফান্ডের গঠন কিভাবে হয়\nমিউচুয়াল ফান্ড AMC কি\nNet Asset Value (NAV) কি ?\nমিউচুয়াল ফান্ড NAV ক্যালকুলেটর\nমিউচুয়াল ফান্ডের Unit কাকে বলে ?\nমিউচুয়াল ফান্ডের Unit কিভাবে ক্যালকুলেশন করবেন\nমিউচুয়াল ফান্ড কিভাবে বেচবেন\nSIP এবং Lump Sum Deposit এর উপর Unit কিভাবে ভাগ করা হয়\nপ্রশ্ন- NAV আসলে কি ?\nপ্রশ্ন- SIP মানে কি ?\nসাধারণভাবে বলতে গেলে মিউচুয়াল ফান্ড হল (Mutual Fund) এমন একটি সংস্থা যেখানে জনসাধারণের বিনিয়োগ করা টাকা একত্রিত করে একটি ফান্ড তৈরী করা হয়।\nসেই ফান্ডের টাকা মিউচুয়াল ফান্ড কোম্পানি দ্বারা তার বিশ্বস্ত profesional ফান্ড ম্যানেজার, যারা দীর্ঘ্যদিন ঐ পেশার সঙ্গে যুক্ত আছেন এবং স্টক মার্কেটকে ভালোভাবে অধ্যয়ন করেছেন,\nসেই সমস্ত ফান্ড ম্যানেজারদের দ্বারা স্টক মার্কেটে বড় বড় দিগ্গজ কোম্পানির শেয়ারে টাকা নিবেশ করা হয়। ফান্ড ম্যানেজার স্টক মার্কেটের উঁচু নিচু গ্রাফ দেখে\nফান্ড নিয়ন্ত্রণ করে ফান্ডকে লসের হাত থেকে বাঁচিয়ে মুনাফা দেওয়ার চেষ্টা করে। যদি কোনো কোম্পানির শেয়ারের গ্রাফ লাভের দিক থেকে লসের দিকে নিম্নগামী হতে দেখা যায়,\nতখন ফান্ড ম্যানেজার শেয়ারের গ্রাফ খুব বেশি নিম্নমুখী হওয়ার আগে সেই শেয়ার সেল করে দেয়। আবার কোনো বড় কোম্পানির শেয়ারের দাম কম থাকলে ফান্ড ম্যানেজার\nনতুন শেয়ার buy করে মিউচুয়াল ফান্ড (Mutual Fund) কোম্পানিকে মুনাফা দেওয়ার চেষ্টা করে। ঠিক একইভাবে মিউচুয়াল ফান্ড কোম্পানি লাভবান হলে,\nমিউচুয়াল ফান্ডে বিনিয়োগকারী ব্যক্তিরাও লাভবান হয়। আশা করি আপনারা এতক্ষন নিশ্চয় মিউচুয়াল ফান্ড কাকে বলে বুঝতে পেরেছেন।\nতবে আপনি যদি আরো ভালো ভাবে মিউচুয়াল ফান্ড কে বুঝতে চান তাহলে আপনি মিউচুয়াল ফান্ড কি,মিউচুয়াল ফান্ড কিভাবে কাজ করে আর্টিকেলটি পড়ুন।\nমিউচুয়াল ফান্ডের (Mutual fund) টাকা মূলত স্টক,বন্ড এবং আরো অন্যান্য সিকিউর জায়গায় নিবেশ করা হয়। High return পাওয়ার জন্যেই মিউচুয়াল ফান্ড কোম্পানি তাদের টাকা এই সমস্ত সিকিওর জায়গা গুলোতে নিবেশ করে থাকে।\nমিউচুয়াল ফান্ডকে আলাদা আলাদা দুইভাগে ভাগ করা যায়। ক) Open Ended fund এবং খ) Close Ended Fund . Open Ended fund গুলো সর্বদা নতুন নতুন শেয়ার relese করতে থাকে।\nকিন্তু Close Ended Fund গুলো থেকে কিছু নির্দিষ্ট কিছু সংখ্যক শেয়ার relese করা হয়। মিউচুয়াল ফান্ড ম্যানেজার সর্বদা স্টক মার্কেটকে Judgement করে\nউঁচু নিচু সক্রিয় শেয়ার গুলো কেনা বেচা করার জন্যে ফান্ড গুলোতে নিবেশ করে বিনিয়োগকারীর নিবেশ করা টাকার থেকে অধিকতম রিটার্ন প্রদানের জন্য বদ্ধ পরিকর থাকে।\nব্যাংক কাকে বলে।\nATM কি, atm কার্ড কিভাবে কাজ করে।\nUPI কি, UPI আইডি কিভাবে কাজ করে।\nযখনই আমরা মিউচুয়াল ফান্ডে নিবেশ করার কথা ভাবি তখন আমাদের মনে হয় কোম্পানিতে নিবেশ করা আর মিউচুয়াল ফান্ডে নিবেশ করা একই ব্যাপার।\nকিন্তু এখানে এর উত্তরে আমি বলব না। মিউচুয়াল ফান্ড এবং কোম্পানিতে নিবেশ করা দুটো সম্পূর্ণ কিন্ত আলাদা আলাদা ব্যাপার। আমরা যখন কোনো কোম্পানিতে নিবেশ করি তখন আমরা সেই কোম্পানির শেয়ার কিনি।\nকিন্তু একইভাবে আমরা যখন কোনো মিউচুয়াল ফান্ডে বিনিয়োগ করি,তখন আমাদের মিউচুয়াল ফান্ডের particular যে unit থাকে সেই unit থেকে আমাদের কিছু unit দিয়ে দেওয়া হয়।\nমিউচুয়াল ফান্ড কিভাবে কাজ করে\nমিউচুয়াল ফান্ডকে সরাসরি আমাদের কোনো কোম্পানি বলা উচিত নয়। মিউচুয়াল ফান্ডকে শুধুমাত্র কোম্পানি না বলে Asset Management Company বলাটাই ভালো।\nAsset Management Company গুলো, SEBI দ্বারা অনুমোদিত হয়। আর একমাত্র SEBI দ্বারা অনুমোদিত AMC কোম্পানির গুলো স্টক মার্কেটে Mutual Fund realise করে।\nযেমন- HDFC AMC কোম্পানি,তাদের HDFC কোম্পনীর নামে আলাদা আলাদা মিউচুয়াল ফান্ড relise করে থাকেন। যেমন-ইকুইটি ফান্ড, ডেট ফান্ড এবং হাইব্রিট ফান্ড ইত্যাদি, যেগুলিতে আপনারা ইনভেস্ট করতে পারেন।\nবর্তমানে ভারতে SEBI রেজিস্ট্রিত মোট ৪৪ টি অ্যাসেট কোম্পানি আছে যারা ২৫০০ এর থেকে বেশি মিউচুয়াল ফান্ড কোম্পানিকে পরিচালন করার কাজ করে।\nবাজারে যে সমস্ত কোম্পানি আছে তারা পয়সা একত্রিত করার জন্যে বাজারে IPO লঞ্চ করে। আর IPO বিক্রি করে কোম্পনিগুলো পাবলিকের কাছ থেকে ফান্ড একত্রিত করে।\nঠিক একইরকমভাবে Asset Management Company গুলো জনতার কাছ থেকে টাকা কালেক্ট করার জন্যে NFO (New Fund Offer) অফার করে।\nIPO এর মাধ্যমে কোম্পানিগুলো তাদের কোম্পানির নিবেশক হাতে পায়, আর AMC এর মাধ্যমে মিউচুয়াল ফান্ড কোম্পানিগুলো পাবলিককে কিছু Unit হাতে দিয়ে দেয়।\nNFO এর দ্বারা ফান্ডের এক একটি Unit এর মূল্য ১০ টাকা করে রাখা হয়। পাবলিক এখানে AMC থেকে একাধিক Unit কেনার জন্যে apply করতে পারে। NFO এ নিবেশের পুরো প্রসেস সম্পূর্ণ হওয়ার পর\nমিউচুয়াল ফান্ডের ফান্ড ম্যানেজার একত্রিত হওয়া ফান্ডের টাকা,ইচ্ছানুসার বিভিন্ন লাভদায়ক ফান্ড গুলোতে নিবেশ করে। মিউচুয়াল ফান্ডের এই ধরণের পুরো নিবেশ করার প্রক্রিয়াকে Asset Management Company বলা হয়।\nমিউচুয়াল ফান্ডের এক একটি Unit এর মূল্যকে Net Asset Value (NAV) বলা হয়। আপনারা যখন কোনো শেয়ার কেনেন এবং শেয়ার মার্কেটে যখন ঐ শেয়ারের Net Asset Value বেড়ে যায়\nতখন আপনার শেয়ার লাভবান হয়। যেভাবে স্টক মার্কেটে দিনভর শেয়ারের গ্রাফ উঁচু নিচু হয়, ঠিক তেমন করেই মিউচুয়াল ফান্ডের NAV ও উঁচু নিচু হতে দেখা যায়।\nদিনের শেষে প্রতিদিন বাজার বন্ধ হয়ে যাওয়ার পর ফান্ডের NAV আপডেট করা হয়। এইভাবে NAV এর গ্রোথ দ্বারা মিউচুয়াল ফান্ডের unit গ্রোথকে বোঝানো হয়।\nমিউচুয়াল ফান্ডের NAV ক্যালকুলেশন করার জন্যে আপনাকে NAV এর ক্যালকুলেশন ফর্মূলা জানা দরকার, তবেই আপনি মিউচুয়াল ফান্ড NAV ক্যালকুলেট করতে পারবেন।\nNet Asset Value = (Asset- Liability) / Total Number of Unit\nধরা যাক আপনি ২০২২ সালে কোনো একটি ফান্ডে ২,০০,০০০ টাকা নিবেশ করেছিলেন, আর তা কয়েকদিনের মধ্যে বেড়ে গিয়ে ৪,০০,০০০ টাকা হয়ে যায়।\nএখানে প্রশ্ন হল Liability ৩০,০০০ টাকা এবং Unit সংখ্যা যদি ৫,০০০ হয় তাহলে NAV কত হবে ?\nNAV (2022) = (4,00,000-30,000) / 5,000\n= 3,70,000 / 5,000 = 74 টাকা\n(আরো পড়ুন : বিটকয়েন কিভাবে কিনবেন )\nবিনিয়োগকারীরা যাতে ছোট ছোট রাশি মিউচুয়াল ফান্ডে বিনিয়োগ করতে পারে তার জন্যে মিউচুয়াল ফান্ডকে কতগুলো ছোট ছোট ভাগে ভাগ করা হয়েছে। মিউচুয়াল ফান্ডের এই ছোট ছোট ভাগ গুলোকে Unit বলা হয়।\nআমাদের কেউ যদি একসাথে ২০,০০০ কোটি টাকার মিউচুয়াল ফান্ড কেনার জন্যে বলে, তাহলে এখানে আপনার আমার মত ব্যক্তির সোজা জবাব হবে তা কোনোভাবেই সম্ভব নয়।\nকারণ একজন সাধারণ বিনিয়োগ কারীর কাছে কখনই একসাথে এতো পরিমান টাকা থাকে না। কিন্তু আবার যদি ২০,০০০ কোটি টাকার মিউচুয়াল ফান্ডকে ২০০ কোটি ভাগে ভাগ করে দেওয়া হয়,\nতাহলে তখন ঐ মিউচুয়াল ফান্ডের এক একটি Unit এর মূল্য ১০০ টাকা হয়ে যাবে। আর স্বল্প টাকা মূল্যের Unit গুলো যেকোনো নিবেশকের পক্ষে যখন তখন কেনা সম্ভব হয়।\nআপনি মিউচুয়াল ফান্ডে যত টাকা বিনিয়োগ করেছেন, সেই বিনিয়োগ করা টাকার উপর মিউচুয়াল ফান্ডের কতগুলো Unit পাবেন তা আপনি নিচের সূত্র দিয়ে নিজে নিজেই ক্যালকুলেট করতে পারেন।\nUnits = বিনিয়োগ করা টাকার পরিমান divide Net Asset value\nনিচের টেবিলে মিউচুয়াল ফান্ডের Unit ক্যালকুলেশন করে দেখানো হল-\nমিউচুয়াল ফান্ডে বিনিয়োগ করা টাকার পরিমান ৫০,০০০ টাকা\nNAV (একটি Unit এর দাম) ৫০ টাকা\nকতগুলো Unit পাবেন ১০০০ টা\nমিউচুয়াল ফান্ড কিভাবে কাজ করে\nমিউচুয়াল ফান্ড কিভাবে কাজ করে,মিউচুয়াল ফান্ড কিভাবে কাজ করে\nযখন বিনিয়োগকারী ব্যক্তি কোনো কোম্পানি থেকে শেয়ার কিনে থাকেন, তখন সেই ব্যক্তি সঙ্গে সঙ্গে শেয়ারের কোনো একটি অংশকে আলাদাকরে বেচতে পারেনা।\nমনে করুন আপনার কাছে বর্তমানে কোনো কোম্পানির ১০ খানা শেয়ার আছে তাহলে আপনি যদি তার মধ্যে ০৫.৫ শেয়ার বেচতে চান তাহলে এখানে কিন্তু এইভাবে শেয়ার Sell করা সম্ভব নয়।\nকিন্ত মিউচুয়াল ফান্ডে সেরকম কোনো ব্যাপার নেই, এখানে আপনি আপনার মিউচুয়াল ফান্ডের এক একটি Unit কে ভেঙে অর্ধেকটাও বিক্রি করতে পারেন।\nযেমন- আপনার কাছে যদি কোনো মিউচুয়াল ফান্ডের ১০০ খানা শেয়ার থাকে, আর আপনি যদি তার মধ্যে থেকে ৪২০ টাকার মত Unit বিক্রি করতে চান, তাহলে আপনি সেখান থেকে ৪২০ টাকার সমান Unit বিক্রি করতে পারেন।\nআশাকরি আপনারা এতক্ষনে নিশ্চয় মিউচুয়াল ফান্ডের Net Asset Value (NAV) কি তা বুঝে গেছেন, এবারে আমাদের কাছে প্রশ্ন হল Mutual fund এর বিনিয়োগ করা রাশির উপর Unit কিভাবে বন্টন করা হয়।\nমিউচুয়াল ফান্ড কোম্পানির কাছে নিবেশকের টাকা (SIP কিংবা Lump sum) যেদিন পৌঁছায়, সেই দিন মিউচুয়াল ফান্ড কোম্পানির ফান্ড ম্যানেজার NAV এর উপর Unit বন্টন করে দেয়।\nবিনিয়োগকারীর টাকার উপর বর্তমান মার্কেট অনুযায়ী NAV কে ভাগ করে Unit বন্টন করে দেওয়া হয়। যেমন- ধরুন আপনার কাছে ২,০০০ টাকার SIP এর ইনস্টলমেন্ট জমা হয়েছে\nআর সেই সময় NAV এর বাজারে মূল্য যদি ১০০ টাকা থাকে তাহলে আপনাকে NAV বাজার দর অনুযায়ী ২০ খানা Unit দেওয়া হবে।\nউঃ- মিউচুয়াল ফান্ডের একটি Unit এর ভালুকে NAV বলা হয়।\nউঃ- একসাথে মিউচুয়াল ফান্ডে পুরো টাকা বিনিয়োগ না করে প্রত্যেক মাসে ধাপে ধাপে বিনিয়োগ করার প্রক্রিয়াকে SIP বলা হয়।\nআশাকরি আপনারা মিউচুয়াল ফান্ড কিভাবে কাজ করে, মিউচুয়াল ফান্ড কাকে বলে, মিউচুয়াল ফান্ডের কনসেপ্ট গুলো মোটামোটিভাবে বুঝতে পেরেছেন।\nতবুও মিউচুয়াল ফান্ড কি এবং মিউচুয়াল ফান্ডে বিনিয়োগ কিভাবে করতে হয় সেই ব্যাপারে কোনো আপনাদের জিজ্ঞাসা থাকে তাহলে আমাদের কমেন্ট সেকশনে কমেন্ট করে জিজ্ঞাসা করতে পারেন।\nমিউচুয়াল ফান্ড কি,মিউচুয়াল ফান্ড কত প্রকার (Mutual fund Ki in Bengali)


১৮ জুলাই ২০১৯, ১৫:৪৮\nইসলামী বিশ্ববিদ্যালয়ে (ইবি) দীর্ঘ ৮ মাস ছাত্রলীগের কার্যক্রম স্থগিত থাকার পর রোববার দুই সদস্য বিশিষ্ট কমিটির অনুমোদন দিয়েছে কেন্দ্রীয় সংসদ। দায়িত্ব গ্রহণের ৩ দিনের মাথায় শহীদ জিয়াউর রহমানের নাম থেকে শহীদ মুছে ফেলার দাবি জানিয়েছে শাখা ছাত্রলীগ। বুধবার দুপুর আড়াইটায় এই দাবিসহ পাঁচ দফা দাবিতে ভিসি অধ্যাপক ড. হারুন-উর-রশিদ আসকারীর কাছে স্মারকলিপি প্রদান করে তারা।\nস্মারকলিপি প্রদানকালে উপস্থিত ছিলেন প্রোভিসি অধ্যাপক ড. শাহিনুর রহমান, কোষাধ্যক্ষ অধ্যাপক ড. সেলিম তোহা, বিশ্ববিদ্যালয় শাখা ছাত্রলীগ সভাপতি রবিউল ইসলাম পলাশ, সাধারণ সম্পাদক রাকিবুল ইসলাম রাকিবসহ অন্যান্য নেতাকর্মীরা।\nপাঁচ দফা দাবিসমূহ হলো- ‘শহীদ জিয়াউর রহমান হলের নাম থেকে শহীদ শব্দটি বাদ দেয়া, ক্যাম্পাসে ছাত্রশিবিরের রাজনীতি নিষিদ্ধ করা, ক্যাম্পাসকে মাদকমুক্ত করা, একজন দক্ষ মনোবিজ্ঞানী নিয়োগ দেয়া ও মানসম্মত সুইমিং পুল নির্মাণ করা’।\nএদিকে জিয়াউর রহমানের নাম থেকে শহীদ শব্দ মুছে ফেলার দাবিকে অযৌক্তিক ও হিংসাত্মক আখ্যা দিয়ে নিন্দা ও ক্ষোভ জানিছে বিএনপিপন্থী শিক্ষক সংগঠন জিয়া পরিষদ ও শাখা ছাত্রদল।\nএ বিষয়ে বিশ্ববিদ্যালয় জিয়া পরিষদের সভাপতি অধ্যাপক ড. এম. এয়াকুব আলী বলেন, ‘এটি প্রতিহিংসার রাজনীতির লক্ষণ। জাতির জন্য এটা কখনোই শোভনীয় নয়। শহীদ প্রেসিডেন্ট শহীদ হয়েছেন কিনা সেটা ছাত্রলীগ থেকে জানার বিষয় না। জিয়াউর রহমানের জানাজায় দশ লক্ষ লোক উপস্থিত হয়ে তাকে শহীদ হিসেবে মেনে নিয়েছে। তাই ছাত্রলীগের মত ছাত্রসংগঠনের কাছ থেকে এমন অযৌক্তিক দাবি আশা করা যায় না।’


ডেঙ্গুজ্বর থেকে দ্রুত মুক্তি পাওয়ার উপায় – New Bangla TV\nডেঙ্গুজ্বর থেকে দ্রুত মুক্তি পাওয়ার উপায়\nডেঙ্গুজ্বর এ সময়ের সবচেয়ে একটি বড় সমস্যা। শুধু সমস্যা নয় রীতিমতো ভয়ের কারণও। আরো চিন্তার বিষয় হলো ডেঙ্গুজ্বরের নিদিষ্ট কোনো ওষুধ নেই! অথচ হাসপাতালগুলোতে পা রাখার জায়গা নেই। কিন্তু আপনি কি জানেন ডেঙ্গু এর প্রধান সমস্যা হলো পানিশূন্যতা?\nতাই শুধু হাসপাতালে ভরশা না রেখে বাড়িতেও এ রোগের চিকিৎসা করা যেতে পারে। প্রচুর পরিমাণ স্যালাইন ও পানি ছাড়াও আপনার হাতের কাছে আছে ডেঙ্গু রোগের মহাওষুধ! জেনে খুশি হবেন, শুধু পেঁপে পাতার রসেই মুক্তি মিলছে ডেঙ্গু জ্বরের। তাই আজকের আলোচনার বিষয় ‘পেঁপে পাতা’।\nডেঙ্গু রোগের মহাওষুধ\nপেঁপে পাতার রস ডেঙ্গু ছাড়াও, অন্যান্য রোগের বিরুদ্ধে যুদ্ধ করে, সুস্থ থাকতে সাহায্য করে। তাই নিজেই ঘরে বানিয়ে ফেলুন ডেঙ্গুজ্বরের মহাওষুধ। ইংরেজিতে একটি প্রবাদ আছে, প্রিভেনশন ইজ বেটার দেন কিউর- প্রতিকারের চেয়ে প্রতিরোধই ভালো। তাই পেঁপে পাতার রস কীভাবে এবং কখন খাবেন জানার আগে জেনে নিন পেঁপে পাতার গুণাগুন।\nডেঙ্গুতে আক্রান্ত রোগীদের, রক্তে প্লাটিলেটের সংখ্যা বাড়াতে সাহায্য করে পেঁপে পাতার রস। গবেষণায় দেখা গেছে, ডেঙ্গুজ্বরে আক্রান্ত ৪০০ রোগীকে মানসম্মত চিকিৎসা দেওয়া হয়েছিল। তাদের মধ্যে অর্ধেকের ডেঙ্গু ছিল নিয়ন্ত্রণে। তাদের পেঁপে পাতার রসের একটি নির্দিষ্ট ডোজ দেয়ার পর, শরীরে রক্তে প্লাটিলেটের সংখ্যারও উন্নতি হয়। একই সঙ্গে তাদের রক্ত পরিবর্তনেরও প্রয়োজন হয়নি। ডাক্তার এস. কাঠি-রেসান-এর মতে, ডেঙ্গুর ভাইরাস মূলত আমাদের রক্তে প্লাটিলেট কমিয়ে দেয়। সাধারণত প্লাটিলেটের জীবনকাল ৫ থেকে ১০ দিন পর্যন্ত। ডেঙ্গুর ভাইরাস শরীরে যতদিন কার্যকর থাকে ততদিন নতুন প্লাটিলেটের উৎপাদনের ক্ষমতা নষ্ট করে দেয়। পেঁপে পাতার রস ডেঙ্গুর লক্ষণ কমাতে সহায়তা করে। এছাড়া পেঁপের পাতার রসে শক্তিশালী অ্যান্টি-ম্যালেরিয়াল ও অ্যাসেটো-জেনিন নামে এমন এক ধরনের যৌগ রয়েছে, যা ম্যালেরিয়া এবং ডেঙ্গুর মতো রোগগুলো প্রতিরোধে সহায়তা করে।\nকীভাবে,কখন এবং কতবার খাবেন\nডাক্তার সানাথ হেট্টিগের মতে, পেঁপে পাতার রস খেতে হলে মোটামুটি কচি পাতা বেছে নেয়া উচিত। এরপর এই পাতা খুব ভালো করে ধুয়ে ব্লেন্ডারে অথবা বেটে রস বের করে ছেঁকে নিতে হবে। এর সঙ্গে কোনো চিনি কিংবা লবণ দেয়া যাবে না। প্রাপ্ত বয়স্কদের দিনে তিন বার ৮ ঘন্টার বিরতি দিয়ে এক কাপ পরিমাণ পেঁপে পাতার রস খেতে হবে আর শিশুদের জন্য আধা কাপ পেঁপে পাতার রস খেতে হবে। রক্তের প্লাটিলেট লেভেল এক লক্ষ পঞ্চশ হাজারের নিচে নামতে শুরু করলেই পেঁপে পাতার রস ২ বেলা করে খাওয়া উচিত ।সেই সঙ্গে ডাক্তারের পরামর্শে অন্যান্য প্রয়োজনীয় চিকিৎসা সেবাও নিতে হবে।\nগবেষণায় প্রমাণিত ফলাফল\nমালয়েশিয়ার নটিংহাম বিশ্ববিদ্যালয়ের এক গবেষণায় পেঁপে পাতার রসে ডেঙ্গু নিরাময়ের প্রমাণ মিলেছে। এ বিষয়ে একটি গবেষণাপত্র প্রকাশ করে ওই বিশ্ববিদ্যালয়। ‘ডেঙ্গু জ্বর নিরাময়ে পেঁপে পাতা’ শীর্ষক ওই গবেষণায় বলা হয়েছে, ভয়ঙ্কর ডেঙ্গু রোগ সারাতে ঐতিহ্যবাহী ভেষজ হিসেবে পেঁপে পাতার রস খুবই কার্যকরী। অধ্যাপক ড. হি চিং লিকের নেতৃত্বে একদল গবেষক বিষয়টি নিয়ে দীর্ঘদিন গবেষণা করে এ ফলাফল পেয়ে থাকেন।


Some Chinese Physics Olympiad Questions – Smartians of Science\nতোমরা অনেকেই জানো নিশ্চয়ই যে সব অলিম্পিয়াডেই চীন একটা বড় নাম। APhO, IPhO কিংবা IMO, IOI সব অলিম্পিয়াডেই চায়নিজরা প্রায় সবসময়ই সবাই সোনা পায়। এমনকি চীনের কেউ প্রথম দশের বাইরে থাকলে এটা একটা বিষ্ময়কর ব্যাপার হয়ে গণ্য হয়।\nতুমি হয়তো ভাবছো চায়নিজরা তাহলে কি এমন করে যে ওরা এতো ভালো করে, আর আমরা সচারচর ব্রোঞ্জ বা মাঝে-মধ্যে সিলভার পাই? এই প্রশ্নের উত্তরটা অনেক লম্বা। বাংলাদেশের ছেলেমেয়েরা যে কম মেধাবী তা কিন্তু মোটেও না। মূল কারণটা হচ্ছে অলিম্পিয়াডের মেডেল স্কুল-কলেজের পড়াশোনা আর জাতীয় টীমের ট্রেনিং এর শক্তিমত্তার ওপর নির্ভর করে। আমাদের দেশের ছেলেমেয়েদের অলিম্পিয়াডে আসার ক্ষেত্রে স্কুল-কলেজের প্রায় কোনো ভূমিকাই থাকে না- এমনকি পাঠ্যবইগুলোর মানও খুবই খারাপ। কোচিং ব্যাবসা আর ছেলেমেয়েদের অহেতুক এতোগুলো প্রাইভেট পড়ে বেড়ানোর কথা বাদই দিলাম। যাই হোক, এগুলো আমাদের আলোচনার বিষয় না আজকে।\nএশিয়ান ফিজিক্স অলিম্পিয়াড(APhO) ২০১৮, হানয়, ভিয়েতনাম এ আমার এক চাইনিজের সাথে বন্ধুত্ব করার সুযোগ হয়। চাইনিজরা সচারচর কারো সাথে কথা বলতে চায় না ভাষার প্রতিবন্ধকতার কারণে- তবে আমার ক্ষেত্রে কপালটা ভালো ছিলো। আমার বন্ধু ওয়াং ইয়ানঝেন এর ইংরেজি বেশ ভালোই ছিলো। ওয়াং ঐ APhO তে বাকি চাইনিজদের মতই সোনা পায়, ওর র‍্যাংক ও ছিলো ঐ APhO তে নয় কিংবা দশ(আমার ঠিক মনে নেই)। চাইনিজ ফিজিক্স অলিম্পিয়াডের প্রশ্নগুলোও ওর কাছ থেকেই নেওয়া। ওয়াং এর সাথে আরো অনেক বিষয়ে কথা হয়েছিলো আমার- চাইনিজ ফিজিক্স অলিম্পিয়াড কিভাবে কাজ করে, ওদের ট্রেনিং কিরকম হয়, ওরা কিভাবে প্রস্তুতি নেয় এবং চীনের এত দ্রুত উন্নয়নের রহস্য। চাইনিজ ফিজিক্স অলিম্পিয়াড সংক্রান্ত ব্যাপারগুলো তুমি হয়তো তোমার ক্ষেত্রে মিলাতে পারবে না, কারণ ওরা অনেক ভালো ট্রেনিং পায়, এবং স্কুলগুলোও এব্যাপারে অনেক সাহায্য করে। আর সেগুলো বলে আমিও তোমাদের মন খারাপ করতে চাই না (চাইনিজদের ট্রেনিং এর বর্ণনা শুনে আমার নিজের খুব খারাপ লেগেছিলো)।\nচাইনিজ ফিজিক্স অলিম্পিয়াডের প্রশ্ন গুগলে সার্চ করলে কখনো পাওয়া যায় না, চাইনিজ ওয়েবসাইটের রেজাল্ট সচারচর গুগলে আসে না। তাই চীনের বাইরে খুব বেশি মানুষের কাছে এই লিঙ্কগুলো নেই। এজন্য তোমরা নিজেদের বেশ সৌভাগ্যবান মনে করতেই পারো! আরেকটা ব্যাপার, প্রশ্নগুলো চায়নিজে। কিন্তু তুমি গুগল ক্রোম থেকে ব্রাউজ করলে প্রশ্নগুলো একা একাই ইংরেজিতে অনুবাদ হয়ে যাবে(যদিও মান খুব একটা ভালো না)। বাইডু একাউন্ট থাকলে ওগুলো ডাউনলোডও করে ফেলতে পারবে। প্রতিটা প্রশ্নের জন্য সময়সীমা ছিলো তিনঘণ্টা। প্রশ্নের লিঙ্কগুলো আমার ইমেইলের ইনবক্স থেকে সরাসরি কপি করে দিয়ে দিলামঃ\nSemi-finals(full mark 160):\n(The solution of each problem is printed directly after the problem, so it’sabit troublesome when looking at this.)\n34th(2017,Chongqing):https://wenku.baidu.com/view/5dcfb845a31614791711cc7931b765ce04087a19.html?from=search (The solution for this is also directly after each problem.) (full mark is doubled from 160 to 320.)\nFinals(full mark 140):\n(The solution for this is also directly after each problem.)\n30th(2013,Dalian):Word version not found, but It’s quite easy and not very worthwhile solving. Every participant criticized it lol.\nতোমরা লিঙ্কগুলো ব্রাউজ করে একটা একটা করে প্রশ্ন দেখতে থাকো, যদিও সবগুলোর অনুবাদ যে বুঝবে এটা নিশ্চিত করে বলা যাচ্ছে না। আর হ্যাঁ, তোমাদের ভালো লেগে থাকলে ব্লগটা শেয়ার করতে পারো। এবং কোনো যদি প্রশ্ন থাকে বা যেকোনো কিছু বলার থাকলে কন্ট্যাক্ট ট্যাবের ফর্মটা ফিলাপ করে দিও।\nলিখেছেঃ শেখ শাফায়াত;


গানের সঙ্গে পোশাক পরেই উদ্দাম নাচ! সোশ্যাল মিডিয়ায় মহিলা পুলিশকর্মীদের ভাইরাল ভিডিও | Lady police in uniform involve in dancing in Howrah to celebrate diwali goes viral in social media - Bengali Oneindia\nগানের সঙ্গে পোশাক পরেই উদ্দাম নাচ! সোশ্যাল মিডিয়ায় মহিলা পুলিশকর্মীদের ভাইরাল ভিডিও\n| Published: November 8 2018, 16:57 [IST]\nহিন্দি গানের সঙ্গে উদ্দাম নাচ। এই ছবি আর কোথাওকার নয়। পশ্চিমবঙ্গের হাওড়ার। আর যাঁদের নাচতে দেখা যাচ্ছে তাঁরা পুলিশকর্মী, পোশাক পরে। পোশার পরে নাচের জেরে বিতর্ক ছড়িয়েছে। জেলা পুলিশের তরফ থেকে তদন্তের নির্দেশ দেওয়া হয়েছে।\nমানুষ নাচে, গানে অংশ নেবেন, এটা স্বাভাবিক প্রবৃত্তি। কিন্তু যদি সেটা যখন অফিসের পোশাক পরে হয়, তখনই বেশি সমালোচনার ঝড় ওঠে। এক্ষেত্রেও তাঁরা আইনরক্ষকও বটে। ফলে সমালোচনা হচ্ছে আরও বেশি।\nঅন্য জায়গার মতো হাওড়া সিটি পুলিশের শিবপুর পুলিশ লাইনে দিওয়ালির আয়োজন হয়েছিল। সেখানেই হিন্দি গানের সঙ্গে নাচতে দেখা গিয়েছে পুলিশের পোশাকে থাকা মহিলাদের।\nসঙ্গে পুরুষদেরও নাচে অংশ নিতে দেখা গিয়েছে। জানা গিয়েছে, তাঁরাও পুলিশ কর্মী। কিন্তু পুরুষদের কেউই পুলিশের পোশাকে ছিলেন না।\nঘটনাস্থলে উপস্থিত কোনও ব্যক্তির মোবাইলে তোলা নাচের ভিডিওটি মুহূর্তের মধ্যে ভাইরাল হয়ে যায় সোশাল মিডিয়ায় ৷ ঘটনায় তদন্তের নির্দেশ দেওয়া হয়েছে পুলিশের তরফ থেকে।\nviral video viral video police dance uniform west bengal ভাইরাল ভিডিও পুলিশ ভাইরাল ভিডিও নাচ পশ্চিমবঙ্গ\nLady police in uniform involve in dancing in Howrah to celebrate diwali goes viral in social media


বরিশালে বাকবিশিসের বিভাগীয় প্রতিনিধি সভায় শিক্ষা জাতীয়করণের দাবি | 503225|| Bangladesh Pratidin\nপ্রকাশ : ১৮ ফেব্রুয়ারি, ২০২০ ১৯:০৬\nবরিশালে কলেজ বিশ্ববিদ্যালয় শিক্ষক সমিতির (বাকবিশিস) বিভাগীয় প্রতিনিধি সভায় শিক্ষা জাতীয়করণের জোড়ালো দাবি জানানো হয়েছে। মঙ্গলবার সকাল ১১টায় নগরীর সদর রোডের কীর্তনখোলা মিলনায়তনে বাকবিশিস আঞ্চলিক কমিটির প্রতিনিধি সভায় এই দাবি জানানো হয়।\nসংগঠনের বরিশাল জেলা কমিটির সাধারণ সম্পাদক অধ্যাপক জলিলুর রহমানের সভাপতিত্বে প্রতিনিধি সভায় প্রধান অতিথি ছিলেন কেন্দ্রীয় কমিটির সাধারণ সম্পাদক অধ্যক্ষ মোহাম্মদ জাহাঙ্গীর।\nসভায় বক্তব্য রাখেন অধ্যক্ষ মিজানুর রহমান সেলিম, অধ্যক্ষ মো. মশিউর রহমান, অধ্যাপক ঈশ্বর চন্দ্র দাস, অধ্যাপক ইফতিয়ার হোসেন পান্ন, উপাধাক্ষ মোহাম্মদ মোজাম্মেল হোসেন খান, অধ্যাপক আ. ছালাম, অধ্যাপক দুলাল মজুমদার, অধ্যাপক নিরঞ্জন হালদার, উপাধাক্ষ আনায়ারুল হক, অধ্যাপক টুনু রানী কর্মকার, অধ্যাপক মো. হুমাউন কবীর, শাহ আজিজুর রহমান, অধ্যাপক বাছেদ হোসেন, অধ্যক্ষ গোপাল কৃষ্ণ বসাক ও অধ্যক্ষ স্বপন চন্দ্র দাস প্রমুখ।\nপ্রতিনিধি সভায় প্রধান অতিথি বলেন, ‘শিক্ষা ব্যবস্থার আমূল পরিবর্তন এবং শিক্ষক-কর্মচারীদের আশু অর্থনৈতিক দাবি আদায়ের দুই ধারার আন্দোলন গতিশীল করতে হবে। সংগঠনকে শক্তিশালী করার মাধ্যমে একটি গণতান্ত্রিক, অসম্প্রদায়িক, বিজ্ঞানভিত্তিক ও বৈষম্যহীন শিক্ষা ব্যবস্থা বাস্তবায়নের আন্দোলন সফল করার জন্য সকল শিক্ষকের প্রতি আহ্বান জানান।


ঋষি কাপুরের 'ধনতেরাস শুভেচ্ছা', সঙ্গে জোরালো মোচড়! - KhaborOnline\nঋষি কাপুরের ‘ধনতেরাস শুভেচ্ছা’, সঙ্গে জোরালো মোচড়!\nওয়েবডেস্ক: বলিউডের বর্ষীয়ান অভিনেতা ঋষি কাপুর সোশ্যাল মিডিয়ায় ধনতেরাসের শুভেচ্ছা জানিয়েছেন নিজের অনুগামীদের। সঙ্গে জুড়েছেন প্রচুর সোনার হার পরে থাকা গায়ক-সুরকার বাপ্পি লাহিড়ির একটি ছবি। তা নিয়েই নেটিজেনরা মেতে উঠেছেন নিজস্ব মত বিনিময়ে।\nঋষি এমনিতে সোশ্যাল মিডিয়ায় বেশ সক্রিয় এবং প্রায়শই মজার মেমস পোস্ট করেন। কিন্তু ক্যানসারের চিকিৎসায় নিউইয়র্কে থাকার সময় তিনি সোশ্যাল মিডিয়া থেকে কিছুটা বিচ্ছিন্ন হয়ে পড়েছিলেন। এখন, দেশে ফিরে এসে তিনি সোশ্যাল মিডিয়ায় স্বমহিমায় ফিরে এসেছেন।\nএ বার একটি টুইটার পোস্টে ‘হ্যাপি ধনতেরাস’ জানানোর পাশাপাশি ঋষি বাপ্পি লাহিড়ির একটি ছবি পোস্ট করেছেন। তিনি পোস্টটির ক্যাপশন দিয়েছেন, ‘আমার বন্ধু বাপ্পি লাহিড়ি!’\nMy friend Bappi Lahiri! pic.twitter.com/vY5UgCvYZc\n— Rishi Kapoor (@chintskap) October 25, 2019\nঋষির টুইটার ফলোয়াররা তাঁর পোস্টটি যে বেশ পছন্দ করেছেন, তা তাঁদের মন্তব্যেই স্পষ্ট। একজন টুইতারিয়েত লিখেছেন ‘বাপ্পিজি ইজ গোল্ড’ এবং অন্য একে জন লিখেছেন ‘এটাই উপযুক্ত’ পোস্ট। আরেক জন অবশ্য ছবিটি দেখে লিখেছেন, ‘বাপ্পি জুয়েলারি শপ’।\n[ আরও পড়ুন: নতুন ইনিংস শুরু করার পর আনন্দিত ববি দেওলের একটাই আক্ষেপ! ]\nRelated Topics:Bappi LahiriHappy DhanterasRishi Kapoor\nদিওয়ালিতে স্মৃতি ইরানির ‘বাজিগর’ মেমে, কান্নার ইমোজিতে হাসির রোল\nনতুন ইনিংস শুরু করার পর আনন্দিত ববি দেওলের একটাই আক্ষেপ!\n‘করোনা-যুদ্ধ আমাদের এক সাথে জিততে হবে’, মৃত্যুর আগে ঋষি কাপুরের শেষ টুইট\nইরফান খানের পরের দিন আরও এক নক্ষত্রপতন, মারা গেলেন ঋষি কপুর\nক্যান্সারকে হার মানিয়ে শেষ পর্যন্ত দূষণের শিকার ঋষি কাপুর?\nকে এই প্রশান্ত লক্ষ্ণণ, তাঁর সঙ্গে বাপি লাহিড়ির তুলনা কেন?\nদেশের মানুষের জন্য নরেন্দ্র মোদীর কাছে তিনটি আবেদন ঋষি কাপুরের\nআরডি বর্মনের সুপার হিট বলিউড গানের সুরে মোদীকে অভিবাদন চিনের\nখবর অনলাইন : অমিতাভ বচ্চনের করোনা ধরা পরার পর ভক্তমহলে জল্পনা ছিল কেমন আছেন রেখা (Rekha)? কারণ, মঙ্গলবার তাঁর বাড়ির এক নিরাপত্তারক্ষীর কোভিড ১৯ ধরা পড়েছে। তাই প্রবীণ অভিনেত্রীর শারীরিক অবস্থা নিয়ে যথেষ্ট উদ্বিগ্ন তাঁর ভক্তকূল।\nজানা গিয়েছে, তাঁর বাড়ির সমস্ত কর্মীদের টেস্ট করেছে বিরহানমুম্বই মিউনিসিপ্যাল কপোর্রেশন (BMC)। তাঁর আশেপাশের বাড়ি এবং গীতিকার জাভেদ আখতারের বাংলোর সমস্ত কর্মীদের কোভিড টেস্ট হয়েছে।\nবান্দ্রার ব্যান্ডস্ট্যান্ড এলাকায় রেখার বাংলো পুরোপুরি সিল করে দেওয়া হয়নি। যে অংশে ওই আক্রান্ত কর্মী থাকতেন সেই অংশটি বন্ধ করে দেওয়া হয়েছে।\nরেখার বাড়ির একাংশে বিএমসির নোটিশ\nহিন্দুস্তান টাইমস জানিয়েছে, নাম প্রকাশে অনিচ্ছুক বিএমসি-র এক কর্মী জানিয়েছেন, রেখাকে বিএমসিতে এসে টেস্ট করতে বলা হয়েছিল। কিন্তু তিনি অনিচ্ছা প্রকাশ করে জানিয়েছেন, তিনি নিজে টেস্ট করাবেন এবং যথাসময়ে তাঁর রিপোর্ট বিএমসিকে দেবেন।\nএর আগে লকডাউনের সময় করণ জোহর এবং জাহ্নবি কাপুরের বাড়িরে কর্মীদের করোনা পজিটিভ ধরা পড়ে। তখন দুই পরিবারের সদস্যেদর করোনা টেস্ট করা হয় এবং নেগেটিভি রিপোর্ট আসে।\nঅন্যদিকে রবিবার সকালে অনুপম খের টইট করে জানান তাঁর মা করোনা পজিটিভ। তাঁকে মুম্বইয়ের ককিলাবেন হাসপাতালে ভর্তি করা হয়। খেরের ভাই, শালী এবং ভাইঝিও কোভিড পজিটিভ।\nএদিকে আরটিপিসিআর টেস্টে করোনা পজিটিভ ধরা পড়েছে ঐশ্বর্য রাই বচ্চন এবং তাঁর মেয়ে আরাধ্যার।\nআপডেট পড়ুন: আরটিপিসিআর টেস্টে করোনা পজিটিভ ঐশ্বর্য রাই বচ্চন এবং আরাধ্যা\nআরও পড়ুন: অমিতাভ বচ্চনের ‘জলসা’কে কনটেনমেন্ট জোন ঘোষণা করল স্থানীয় পুরপ্রশাসন\nনিজেরাই টুইট করে জানিয়েছেন।\nখবরঅনলাইন ডেস্ক: করোনাভাইরাস (coronavirus) পজিটিভ হলেন অমিতাভ বচ্চন (Amitabh Bacchan)। তাঁকে হাসপাতালে ভরতি করা হয়েছে। ৭৭ বছরের অভিনেতা শনিবার নিজেই এই খবর দিয়েছেন। তাঁর পরিবারের অন্যান্য সদস্য ও কর্মীদের করোনা পরীক্ষার ফল এখন আসেনি বলে তিনি জানিয়েছেন।\nঅমিতাভের ছেলে অভিষেকও করোনা পজিটিভ হয়েছেন। দু’ জনেই নানাবতী হাসপাতালে ভরতি হয়েছেন।\nতাঁর টুইট-বার্তায় অমিতাভ লিখেছেন, “আমার পরীক্ষায় কোভিড পজিটিভ ধরা পড়েছে…হাসপাতালে নিয়ে যাওয়া হয়েছে…হাসপাতাল কর্তৃপক্ষকে জানাচ্ছে…পরিবার ও কর্মীদের পরীক্ষা হয়েছে…ফলের অপেক্ষা করছি…গত ১০ দিনে যাঁরা আমার ঘনিষ্ঠ সংস্পর্শে এসেছেন তাঁদের অনুগ্রহ করে পরীক্ষা করিয়ে নিতে বলছি।”\nঅভিষেকও করোনা পজিটিভ\nঅমিতাভের পরে ছেলে অভিষেক বচ্চনও টুইট করে জানিয়েছেন, তিনিও করোনা পজিটিভ হয়েছেন। তিনি জানিয়েছেন, দু’ জনেরই হালকা উপসর্গ রয়েছে। বাবার সঙ্গে তিনিও নানাবতী হাসপাতালে রয়েছেন। বিএমসির (বৃহন্মুম্বই মিউনিসিপ্যাল কর্পোরেশন) নিয়মিত যোগাযোগ রাখছেন তাঁরা এবং তাঁদের সব নির্দেশ মেনে চলছেন।\nঅমিতাভ বচ্চন মুম্বইয়ের বাসিন্দা, যে মুম্বই ভারতে সাংঘাতিক ভাবে করোনা-আক্রান্ত জায়গাগুলির মধ্যে অন্যতম। এই শহরে আজ পর্যন্ত ৯১,৭৪৫ জন করোনা-আক্রান্ত হয়েছেন এবং মারা গিয়েছেন ৫২৪৪ জন। দেশে করোনা-আক্রান্ত জায়গাগুলির মধ্যে দিল্লির পরেই স্থান মুম্বইয়ের।\nপরিবেশ17 hours ago


নায়কেরা কি ধোয়া তুলসীপাতা? - মাই পেটারসন. লাইফ\nনায়কেরা কি ধোয়া তুলসীপাতা?\nজনপ্রিয় বলিউড অভিনেতা সুশান্ত সিং রাজপুতের মৃত্যুর পর তার বান্ধবী রিয়া চক্রবর্তীসহ বলিউডের একাধিক নায়িকার মাদক সংশ্লিষ্টতা নিয়ে কথা উঠেছে। সর্বশেষ এ তালিকায় নাম যুক্ত হয়েছে বলিউড সুপারস্টার দীপিকা পাডুকোনের নাম। আর একের পর এক নায়িকাকে মাদকের সঙ্গে জড়িয়ে নানা জল্পনার বিষয়ে চটেছেন টালিউড অভিনেত্রী মিমি চক্রবর্তী।\nপ্রসঙ্গত,বলিউডের বেশিরভাগ তারকাই নাকি মাদকে আসক্ত। এবার খোঁজ মিলতে শুরু করেছে বলিউডের গভীরে বিস্তার করে থাকা মাদক চক্রের। প্রথমে বলা হয়েছিল বলিউডের ২০ জন তারকার নাম রয়েছে মাদক কেলেঙ্কারিতে। সপ্তাহ না পেরোতেই সেই সংখ্যাটি বেড়ে এখন ৫০।\nসুশান্ত সিং রাজপুত্রের অপমৃত্যু বলিউডকে তছনছ করে দিয়েছে। বদলে দিচ্ছে পুরনো সব হিসেব-নিকেশ। বলিউডে নতুন করে রচিত হয়েছে এক কালো অধ্যায়, ‘মাদক কেলেঙ্কারি’। বলিউডের বেশিরভাগ তারকাই নাকি মাকাসক্ত। উঠে এসেছে শীর্ষ নারী তারকা দীপিকার নামও।\nইতিমধ্যে ৮ সেপ্টেম্বর বলিউড তারকা সুশান্তের প্রেমিকা রিয়া চক্রবর্তীকে মাদকদ্রব্য নিয়ন্ত্রণ ব্যুরো (এনসিবি) গ্রেপ্তার করেছে।


প্রত্যেক নির্বাচনে বদল হয় স্ট্র্যাটেজি! অনুব্রত-র সঙ্গে নিজের তফাত করলেন অর্জুন সিং | BJP's Arjun Singh is inacontroversy after saying in every election he follows new strategy - Bengali Oneindia\n3 hrs ago পাক কিশোরীর ভারতে আসার ব্যবস্থা করে দিলেন গাম্ভীর, টুইটারে আবেগঘন বার্তা\n4 hrs ago যোধপুর পার্কে বিদেশিনীর রহস্যমৃত্যু, পুজো দেখতে এসে ফেরা হল না বাড়ি\n5 hrs ago স্বামীর বাড়িতে ছেলে কোলে ধরনায় স্ত্রী, অধিকারের দাবিতে পাশে স্বেচ্ছাসেবী সংস্থাও\n5 hrs ago মোদী সরকার কমেডি সার্কাস দেখাচ্ছে, অর্থনীতির বেহাল দশায় তীব্র সমালোচনা প্রিয়াঙ্কার\nপ্রত্যেক নির্বাচনে বদল হয় স্ট্র্যাটেজি! অনুব্রত-র সঙ্গে নিজের তফাত করলেন অর্জুন সিং\n| Updated: Sun, May 5, 2019, 21:37 [IST]\nপ্রত্যেক নির্বাচনে বদল হয় স্ট্যাটেজি। হয় নতুন অপারেশন। বারাসতে জেলাশাসকের অফিসে সর্বদলীয় বৈঠকে যোগ দিতে গিয়ে সংবাদ মাধ্যমকে এমনটাই জানালেন ব্যারাকপুরের বিজেপি প্রার্থী অর্জুন সিং। নির্বাচনের জেতার ব্যাপারে তিনি আত্মবিশ্বাসী জানিয়ে অর্জুন এদিন বলেন, কমিশন ভোট করাতে পারলে হিংসা হবে না।\nপ্রত্যেক নির্বাচনে নতুন অপারেশন\nপ্রত্যেক নির্বাচনে বদল হয় স্ট্যাটেজি। হয় নতুন অপারেশন। বারাসতে জেলাশাসকের অফিসে সর্বদলীয় বৈঠকে যোগ দিতে গিয়ে সংবাদ মাধ্যমকে এমনটাই জানালেন ব্যারাকপুরের বিজেপি প্রার্থী অর্জুন সিং।\n'ফুল কনফিডেন্স আছে'\nনির্বাচনে জিততে কতটা আত্মবিশ্বাসী তিনি, এই প্রশ্নের উত্তরে অর্জুন সিং বলেন, ফুল কনফিডেন্স আছে। বিন্দাস রয়েছেন। তার কোন চাপ নেই বলেও\nপ্রসঙ্গ ভোটে হিংসা\nব্যারাকপুরের ভোটে হিংসা প্রসঙ্গে প্রশ্নের উত্তরে অর্জুন সিং বলেন, যারা বলছে হিংসা হতে পারে, তারাই হিংসা করবে। কমিশন ভোট করাতে পারলে হিংসা হবে না, মন্তব্য করেছেন অর্জুন সিং।\nঅনুব্রত-র সঙ্গে তফাত\nচতুর্থ দফায় বীরভূমে তৃণমূল জেলা সভাপতি অনুব্রত মণ্ডলকে নজরবন্দি করেছিল কমিশন। অর্জুন সিংকে নজরবন্দি করার দাবি করেছে একাধিক বিজেপি বিরোধী দল। এপ্রসঙ্গে অর্জুন বলেন, অনুব্রত মণ্ডল গুণ্ডা আর তিনি প্রার্থী।\narjun singh bjp lok sabha elections 2019 photo feature অর্জুন সিং বিজেপি লোকসভা নির্বাচন ২০১৯\nBJP's Arjun Singh is inacontroversy after saying in every election he follows new strategyHe is the candidate from Barrackpur parliamentary constituency.


সুজাতার সফরে বাংলাদেশ কী পেল? – শীর্ষবিন্দু\nপ্রচ্ছদ/Featured/সুজাতার সফরে বাংলাদেশ কী পেল?\n৭৭ পড়তে ৪ মিনিট সময় লাগবে\nসুজাতা সিং ঢাকায় আসার আগের দিন টাইমস অব ইন্ডিয়ায় ইন্দ্রানী বাগচি লিখেছেন, ‘ভারত তার শীর্ষ কূটনীতিক, পররাষ্ট্রসচিব সুজাতা সিংকে পাঠাচ্ছে ঢাকার রাজনৈতিক অচলাবস্থা কাটাতে, যেখানে দ্বিতীয় রাজনৈতিক দল এরশাদের জাতীয় পার্টি আসন্ন নির্বাচন বর্জনের ঘোষণা দিয়েছে। দিল্লির কূটনীতিকেরা মনে করেন, সুজাতা সিংকে তাঁর পূর্বসূরির চেয়ে অনেক বেশি ঝঞ্ঝাপূর্ণ আন্তর্জাতিক পরিস্থিতি মোকাবিলা করতে হবে। (টাইমস অব ইন্ডিয়া, ৩ ডিসেম্বর ২০১৩)\nচার মাস আগে সাউথ ব্লকের দায়িত্ব নেওয়ার পর প্রতিবেশী বাংলাদেশে এটাই সুজাতা সিংয়ের প্রথম সফর। তিনি পেশাদার কূটনীতিক, ভারতের তৃতীয় নারী পররাষ্ট্রসচিব, এর আগে চোকিলা আয়ার ও নিরুপমা রাও এ পদে অধিষ্ঠিত ছিলেন। জ্যেষ্ঠতা ডিঙিয়ে অন্য একজনকে পররাষ্ট্রসচিব করায় বাংলাদেশে ভারতের সাবেক হাইকমিশনার বীণা সিক্রি চাকরি থেকে ইস্তফা দিয়েছিলেন। অন্যদিকে বাংলাদেশে সফল দায়িত্ব পালনের পর দেব মুখার্জিকে নেপালের রাষ্ট্রদূত করা হলে কূটনৈতিক মহল অবাক হয়েছিল। তাঁকেও পররাষ্ট্রসচিব করা হয়নি। সেদিক থেকে সুজাতা সিংকে ভাগ্যবানই বলতে হবে।\nদিল্লির স্কুল অব ইকোনমিকস থেকে অর্থনীতিতে স্নাতকোত্তর সুজাতা সিংয়ের বাংলাদেশকে বুঝতে-জানতে অসুবিধা হলো, জার্মানি ও অস্ট্রেলিয়ার মতো দেশে রাষ্ট্রদূতের গুরুদায়িত্ব পালন করলেও উপমহাদেশের কোনো দেশে কাজ করার অভিজ্ঞতা তাঁর নেই। আর সুবিধা হলো, প্রতিবেশী দেশগুলো সম্পর্কে আগে থেকে একটি ‘মাইন্ড সেট’ তৈরি না থাকায় দ্বিপক্ষীয় সম্পর্ককে নতুন করে দেখার ও ভাবার সুযোগ আছে।\nপ্রথম ঢাকা সফর সুজাতা সিংকে কিছুটা বিব্রত করেছে বাংলাদেশের নির্বাচনকেন্দ্রিক রাজনীতির পরস্পরবিরোধী অবস্থান ও সহিংসতা। বিরোধী দলের অবরোধ ডিঙিয়েই তাঁকে ঢাকা শহরের এ-প্রান্ত থেকে ও-প্রান্ত ছোটাছুটি করতে হয়েছে। সুজাতা সিং বারিধারায় যখন জাতীয় পার্টির প্রধান হুসেইন মুহম্মদ এরশাদের সঙ্গে দেখা করতে যান, তখন তাঁর বাসার সামনে শত শত দলীয় নেতা-কর্মীর ভিড় ছিল, তাঁরা এসেছেন বা আনানো হয়েছে দলপ্রধানের জনপ্রিয়তা প্রমাণ করতে।\nএকজন বিদেশি কূটনীতিকের সঙ্গে বৈঠক করার মতো মানসিক অবস্থা তখন এরশাদের থাকার কথা নয়। এর আগে ২২ ঘণ্টা অজ্ঞাতবাসে ছিলেন। সুজাতা সিংয়ের সঙ্গে বৈঠক করেই এরশাদ ঘোষণা দেন, ‘ওনারা বলেছেন, নির্বাচন করুন। আমি নির্বাচন না করলে নাকি জামায়াত-শিবিরের মতো মৌলবাদী শক্তি ক্ষমতায় আসবে। জামায়াত-শিবির ক্ষমতায় আসুক তা আমিও চাই না। আর ওরা এলে সে জন্য সরকারই দায়ী।’ পরিবেশ-পরিস্থিতিতে এটি মনে হওয়া স্বাভাবিক যে, ঘোষণাটি তিনি প্রধানমন্ত্রী শেখ হাসিনার চেয়েও বেশি জরুরি মনে করেছেন ভারতের পররাষ্ট্রসচিবকে জানানো।\nএরশাদের কথাবার্তা শুনে বহু বছর আগে ভিয়েতনামে মার্কিন যুক্তরাষ্ট্রের পুতুল সরকারের একজন প্রতিনিধির আক্ষেপের কথাই মনে পড়ে। তিনি বলেছিলেন, আমেরিকা যার বন্ধু, তার শত্রুর প্রয়োজন হয় না।’ বিশ্ব কূটনীতিতে কথাটি প্রবাদবাক্যে পরিণত হয়েছে। দেশের প্রেক্ষাপটে কথাটি একটু ঘুরিয়ে বলা যায়, ‘এরশাদ যার বন্ধু, তার শত্রুর দরকার হয় না।\nভারতের পররাষ্ট্রসচিব যে অভিজ্ঞতা নিয়ে গেলেন বাংলাদেশ থেকে, তা তাঁর জন্য যত না অস্বস্তিকর, তার চেয়ে বেশি লজ্জাকর বাংলাদেশের রাজনীতি ও রাজনীতিকদের জন্য। প্রতিবারই বাংলাদেশের নির্বাচন নিয়ে রাজনৈতিক দলগুলোর মধ্যে কাজিয়া লাগে এবং বাইরে থেকে সেই কাজিয়া মেটাতে বিদেশিদের আসতে হয়। আগে জাতিসংঘ, মার্কিন যুক্তরাষ্ট্র, ইউরোপীয় ইউনিয়ন এসব ব্যাপারে উপদেশ-পরামর্শ দিত। এখন তাদের সঙ্গে দুই আঞ্চলিক শক্তি—ভারত ও চীন যোগ দিয়েছে। ভারতের পররাষ্ট্রমন্ত্রী সালমান খুরশিদ বলেছেন, ‘বাংলাদেশের নির্বাচনী সহিংসতায় ভারত উদ্বিগ্ন।’ যুক্তরাষ্ট্র ইতিমধ্যে বাংলাদেশে অবস্থানরত তাদের নাগরিকদের সতর্ক থাকতে বলেছে।\nসত্য যে, ভূ-রাজনৈতিক অবস্থান এবং জনগণের অদম্য কর্মশক্তির কারণে একদা তলাবিহীন ঝুড়ি নামে পরিচিত দেশটি বিশ্বের মানচিত্রে নিজের জায়গা করে নিয়েছে। মধ্য আয়ের দেশ হওয়ার স্বপ্ন দেখছে। কিন্তু রাজনীতিকেরা সেই অগ্রসরমাণ বাংলাদেশকে ধারণ না করে মধ্যযুগীয় গোত্র সংস্কৃতিকে লালন করছেন, যার কাফফারা দিতে হচ্ছে দেশবাসীকে।\nগেল সেপ্টেম্বরে দিল্লিতে বাংলাদেশের সাংবাদিক প্রতিনিধিদলের সঙ্গে আলোচনাকালে ভারতের নীতিনির্ধারকদের মধ্যে তিস্তা নদীর পানি বণ্টন ও সীমান্ত চুক্তির বাস্তবায়ন না হওয়া নিয়ে বেশ অনুশোচনা লক্ষ করা গিয়েছিল। দিল্লির সাংবাদিক ও কূটনীতিকেরা মনে করেন, শেখ হাসিনার সরকার সীমান্তে ভারতের নিরাপত্তা ঝুঁকি কমাতে যে সাহসী ভূমিকা নিয়েছে, ভারতের উচিত ছিল তার বিনিময়ে আরও কিছু দেওয়া। দুর্ভাগ্য, সেটি হয়নি। তবে তাঁরা এ কথা জানাতে ভোলেননি যে গত পাঁচ বছরে ভারতে বাংলাদেশি পণ্যের রপ্তানি বেড়েছে, দুই দেশের মধ্যে সহযোগিতার ক্ষেত্র সম্প্রসারিত হয়েছে; ভারতীয় ঋণে বিভিন্ন প্রকল্পের কাজ চলছে, বাংলাদেশ ভারত থেকে ৫০০ মেগাওয়াট বিদ্যুৎ পাচ্ছে, রামপালে বিদ্যুৎকেন্দ্র স্থাপিত হচ্ছে, যার পুনরুল্লেখ দেখলাম সুজাতা সিংয়ের বিবৃতিতেও।\nঢাকায় ভারতীয় পররাষ্ট্রসচিবের সঙ্গে আলোচনায় বাংলাদেশের পররাষ্ট্রমন্ত্রী ও সচিব নিশ্চয়ই দ্বিপক্ষীয় সহযোগিতার বিষয়ে আলোচনা করেছেন। কিন্তু বাংলাদেশের শীর্ষ নেতা-নেত্রীরা তাঁর কাছে দ্বিপক্ষীয় বিষয় তুলে ধরার চেয়ে নির্বাচনের ব্যাপারে নিজেদের অবস্থান ব্যাখ্যা করতেই বেশি সচেষ্ট ছিলেন বলে ধারণা করি। ভারতের আশঙ্কা, বাংলাদেশে আওয়ামী লীগের বাইরে কেউ ক্ষমতায় এলে তাদের নিরাপত্তা ঝুঁকি বাড়বে এবং জাতীয় স্বার্থ বিঘ্নিত হবে। এসব কারণে বিএনপি নেতৃত্ব বারবার দিল্লিকে আশ্বস্ত করতে চাইছেন যে আগে যা-ই ঘটুক না কেন, ভবিষ্যতে তাঁরা ভারতের সঙ্গে সদ্ভাব রেখেই চলবেন। বুধবার বিকেলে বিএনপির চেয়ারপারসন খালেদা জিয়ার সঙ্গে সুজাতা সিংয়ের সাক্ষাতের পর দলের ভাইস চেয়ারম্যান শমসের মবিন চৌধুরী বলেছেন, ভারত বাংলাদেশের গুরুত্বপূর্ণ প্রতিবেশী। পারস্পরিক স্বার্থের বিষয়টি বিবেচনায় নিয়ে দুই দেশের মধ্যে সম্পর্কের উন্নয়ন ঘটাতে হবে।\nখালেদা জিয়া দিল্লি সফরের সময়ও অনুরূপ আশ্বাস দিয়েছিলেন। গত ২১ অক্টোবর নির্দলীয় সরকারের রূপরেখা প্রকাশকালেও তিনি বলেন, ‘জনগণের সমর্থনে ভবিষ্যতে সরকারে গেলে প্রতিবেশী দেশগুলোর সঙ্গে মিলে আমরা একযোগে কাজ করব। বর্তমান সম্পর্ক বহাল রাখার পাশাপাশি রাজনৈতিক, অর্থনৈতিক, নিরাপত্তা, সাংস্কৃতিক ও সামাজিক খাতে সহযোগিতা বাড়ানোর নতুন পথের সন্ধান আমরা করব।’ (প্রথম আলো, ২২ অক্টোবর, ২০১৩)। কিন্তু খালেদা জিয়ার এই আশ্বাসে যে তাঁরা আশ্বস্ত হতে পারেননি, সেটি ভারতের নেতাদের সাম্প্রতিক বক্তৃতা-বিবৃতিতে স্পষ্ট। বিএনপির সমস্যা হলো, দলটিতে বহু নেতা আছেন, যাঁরা ভারতের সঙ্গে সুসম্পর্ক চান, আবার দেশটির বিরুদ্ধে ‘জিহাদ’ করার নেতার সংখ্যাও কম নয়।\nবাংলাদেশ নিয়ে দিল্লির প্রধান উদ্বেগ জঙ্গিবাদের উত্থান, যার প্রভাব সীমান্তবর্তী পাঁচটি রাজ্য তথা সারা ভারতে ছড়িয়ে পড়তে পারে বলে তারা আশঙ্কা করছে। জামায়াতে ইসলামী এই মুহূর্তে নিবন্ধিত দল না হলেও বিএনপির নেতৃত্বাধীন জোটের দ্বিতীয় প্রধান শক্তি। বর্তমানে বিরোধী দলের হরতাল-অবরোধে যে সহিংসতার ঘটনা ঘটছে, তার মূলেও জামায়াত-শিবিরের কর্মীরা বলে ধারণা করা হয়। সে ক্ষেত্রে বিএনপি ভারতকে যতই গুরুত্বপূর্ণ প্রতিবেশী হিসেবে অভিহিত করুক না কেন, জামায়াতের রাজনীতির সঙ্গে তার অবস্থান পরিষ্কার না করা পর্যন্ত তারা আশ্বস্ত হবে না।\nসন্ধ্যায় হোটেল সোনারগাঁওয়ে সাংবাদিকদের সঙ্গে সুজাতা সিংয়ের মতবিনিময় সভায়ও ঘুরেফিরে নির্বাচনের প্রসঙ্গ আসে। তিনি বলেছেন, গণতান্ত্রিক প্রতিষ্ঠানগুলোকে শক্তিশালী করতে এবং গণতান্ত্রিক ধারাবাহিকতা রক্ষায় নির্বাচনের বিকল্প নেই।\nসুজাতা সিং যদিও বলেছেন, তিনি বাংলাদেশের রাজনৈতিক বিরোধ নিষ্পত্তিতে দূতিয়ালি করতে আসেননি। তবে ভারতের পক্ষে তিনি যে বার্তাটি নিয়ে এসেছেন, সেটি বুঝতে কারোরই অসুবিধা হয়নি। ভারত এই মুহূর্তে গণতন্ত্রের ধারাবাহিকতাই চায়। ‘সর্বোচ্চসংখ্যক’ দলের অংশগ্রহণে নির্বাচন চায়। সাংবাদিকেরা যখন সুজাতা সিংয়ের কাছে প্রশ্ন করেন, প্রধান বিরোধী দলের অংশগ্রহণ ছাড়া নির্বাচন গ্রহণযোগ্য হবে কি না, তখন তাঁর জবাব ছিল, বাংলাদেশের জনগণই সেটি ঠিক করবে। এ প্রসঙ্গে তিনি নেপাল ও মালদ্বীপের উদাহরণ টেনে বলেন, ওই দুটি দেশের নির্বাচনও কোনো কোনো দল বর্জন করেছে।\nএই সর্বোচ্চসংখ্যক কথাটি বেশ ধোঁয়াটে। কিছুদিন আগে নেপালে অনুষ্ঠিত নির্বাচনে মাওবাদী ১৬টি দলের জোট নির্বাচন বর্জন করে এবং ১০ দিন ধরে হরতাল পালন করে। তা সত্ত্বেও সেখানে গড়ে ৭০ শতাংশ ভোট পড়েছে। এর অর্থ, বর্জনকারীদের পক্ষে ১০ শতাংশ জনসমর্থন ছিল না। কিন্তু বাংলাদেশে যদি ‘সর্বোচ্চসংখ্যক’ দলের অংশগ্রহণে নির্বাচন হয় এবং প্রধান বিরোধী দল বর্জন করে, তাহলে চিত্রটি ভিন্ন হবে। তার চেয়েও গুরুত্বপূর্ণ হলো, এ ধরনের নির্বাচন বাংলাদেশে শান্তি ও স্থিতি আনবে না, যেটি প্রতিবেশী হিসেবে ভারতের একান্ত কাম্য।\nকূটনীতিকদের মতে, ভারতকেও দীর্ঘস্থায়ী সম্পর্কের কথা মাথায় রেখে তার বাংলাদেশনীতি গ্রহণ করা উচিত। পছন্দ-অপছন্দের বিষয়টি অগ্রাধিকার পেলে দ্বিপক্ষীয় সম্পর্ক টেকসই হবে না। ভারতে দীর্ঘদিন কূটনৈতিক দায়িত্ব পালন করেছেন—এ রকম একজন বাংলাদেশি কূটনীতিক বলেছেন, ভারত যেমন অভ্যন্তরীণ ক্ষেত্রে বহুদলীয় বা জোটগত সম্পর্ককে গুরুত্ব দিচ্ছে, তেমনি পররাষ্ট্রনীতিতেও তাদের উচিত বহুপক্ষীয় সম্পর্ককে গুরুত্ব দেওয়া। অর্থাৎ, সব ডিম এক ঝুড়িতে না রাখার নীতি গ্রহণ করা। তবে ঝুড়িটি তলাবিহিন কি না, তা-ও পরখ করে নেওয়া দরকার।\nলেখক: সোহরাব হাসান: কবি, সাংবাদিক।\nনারী অধিকার বিল নিয়ে তোপের মুখে মরক্কো


সবাই করোনার ভ্যাকসিন পাবেন : প্রধানমন্ত্রী\nপ্রকাশিত: ৩:২৯ অপরাহ্ণ, ফেব্রুয়ারি ৪, ২০২১\nআওয়ামী লীগ সভানেত্রী ও প্রধানমন্ত্রী শেখ হাসিনা বলেছেন, দেশে করোনার ভ্যাকসিন এসে গেছে। ভ্যাকসিন আমাদের সকলেই পাবেন। সে ব্যবস্থাও আমরা করে দিচ্ছি। এ জন্য ভ্যাকসিন নেওয়ার পরও সবাইকে স্বাস্থ্য সুরক্ষা মেনে চলার আহ্বান জানিয়েছেন তিনি।\nবাংলাদেশ কৃষি গবেষণা কাউন্সিল কর্তৃক প্রকাশিত ‘১০০ কৃষি প্রযুক্তি এটলাস’র মোড়ক উন্মোচন অনুষ্ঠানে বৃহস্পতিবার (৪ ফেব্রুয়ারি) তিনি এই আহ্বান জানান। এ সময় প্রধানমন্ত্রী গণভবন থেকে ভার্চুয়ালি বঙ্গবন্ধু আন্তর্জাতিক সম্মেলন কেন্দ্রে যুক্ত ছিলেন।\nপ্রধানমন্ত্রী বলেন, বাংলাদেশ আজকে এগিয়ে যাচ্ছে, এগিয়ে যাবে। করোনা ভাইরাসে যদিও আমরা একটু থমকে দাঁড়িয়েছি কিন্তু করোনার সময় আমার যেটা নির্দেশ ছিল যে যেভাবে পারেন, খাদ্য উৎপাদন করেন। খাদ্যে যেন অভাব না হয় বরং অন্য দেশকে আমরা খাদ্য সহায়তা দিতে পারি। সেইভাবেই আমাদের উৎপাদন অব্যাহত রাখতে হবে।\nকৃষি ক্ষেত্রে বিশেষ বাজেটে বরাদ্দ রাখার প্রসঙ্গ টেনে দেশনেত্রী বলেন, বাংলাদেশকে আমরা এগিয়ে নিয়ে যেতে চাই এবং জাতির পিতার যে স্বপ্ন; সেই স্বপ্ন আমরা পূরণ করতে চাই। আমরা ২০২০ সালে মুজিববর্ষ পালন করা শুরু করেছি। ২০২১’ আমাদের স্বাধীনতার সুবর্ণজয়ন্তী। কাজেই আমরা আগামী ডিসেম্বর মাস পর্যন্ত মুজিববর্ষ এবং স্বাধীনতার সুবর্ণজয়ন্তী উদযাপন করব। করোনা ভাইরাসের সময় আমাদের স্বাস্থ্য সুরক্ষার নিয়ম মেনেই এটা আমরা করব। ভ্যাকসিন এসে গেছে এবং এই ভ্যাকসিন আমাদের সকলেই পাবেন, আমাদের বিজ্ঞানীরা পাবেন, প্রত্যেকেই পাবেন, সে ব্যবস্থাও আমরা করে দিচ্ছি।\nস্বাধীনতার সুবর্ণজয়ন্তীতে দেশের একটা মানুষও গৃহহীন থাকবে না উল্লেখ করে তিনি বলেন, বাংলাদেশে যত মানুষ যারা ভূমিহীন-গৃহহীন তাদের সকলকেই একটা ঘর তৈরি করে দেব, একটা গৃহ দেব। একটি মানুষও ঠিকানাবিহীন থাকবে না। একটি মানুষও গৃহহীন থাকবে না।\nশতভাগ বিদ্যুৎ প্রদান কর্মসূচি বাস্তবায়নের কথা পুর্নব্যক্ত করে সরকারপ্রধান বলেন, গ্রিড লাইন যতদূর আছে সেখানে কিন্তু আমরা শতভাগ বিদ্যুৎ দিয়েছি ইতোমধ্যেই। কিন্তু কিছু কিছু দীপাঞ্চল বা দূরবর্তী অঞ্চল আছে, সেখানে সোলার প্যানেল দিচ্ছি, সঙ্গে সঙ্গে সাবমেরিন ক্যাবলের মাধ্যমেও তাদের বিদ্যুৎ দিয়ে যাচ্ছি। কাজেই প্রতিটি ঘর আলোকিত হবে। আর প্রতিটি গৃহহীন ভূমিহীন মানুষরা গৃহ পাবে। মুজিববর্ষে অনেক অনুষ্ঠান আমরা করতে চেয়েছিলাম, পারিনি। কিন্তু এটাই আমাদের সবথেকে বড় কর্মসূচী।\nঅনুষ্ঠানে সভাপতিত্ব করেন কৃষিমন্ত্রী ড. আব্দুর রাজ্জাক। এছাড়া অন্যদের মধ্যে আরও বক্তব্য রাখেন কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি মতিয়া চৌধরী, মৎস্য ও প্রাণিসম্পদ মন্ত্রী শ ম রেজাউল করিম, কৃষি সচিব মেসবাহুল ইসলাম ও বিএআরসি’র নির্বাহী চেয়ারম্যান কৃষিবিদ ড. শেখ মোহাম্মদ বখতিয়ার প্রমুখ।


নকল হাঁটু লাগাতে হবে মাশরাফিকে! -Deshebideshe\nনকল হাঁটু লাগাতে হবে মাশরাফিকে!\nঢাকা, ২৭ এপ্রিল- মাশরাফি বিন মর্তুজার হাঁটুতে অস্ত্রোপচারের সংখ্যা অসংখ্য। শল্যবীদের ছুরির নীচে তাকে কতবার যেতে হয়েছে, তা হিসেব কষতে অনেককেই পরিসংখ্যান নিয় বসতে হয়। এক হিসেবে অন্তত ১০বার দুই হাঁটুতে অস্ত্রোপচার করতে হয়েছে দেশ সেরা এই পেসারকে।\nটেস্টকে আনুষ্ঠানিকভাবে বিদায় জাননো হয়নি মাশরাফির। তবে ‘হাঁটু’ তাকে টেস্টে নামতে দিচ্ছে না গত অর্ধযুগ। কিন্তু লড়াকু বলেই মাশরাফি এখনও স্বপ্ন দেখছেন টেস্ট ক্রিকেটে ফেরার। স্থানীয় ওই পত্রিকাকে মাশরাফি বলেন, ‘এখনও স্বপ্ন দেখি টেস্টে ফেরার। তবে, সেটা এত সহজ নয়। আগে প্রমান করতে হবে আমি সত্যি সত্যি টেস্টের জন্য উপর্যুক্ত কি না। অনেক বেশি প্রথম শ্রেনীর ম্যাচ খেলতে হবে। বেশি বেশি করে চারদিনের ম্যাচগুলো খেললেই বোঝা যাবে, আমি সত্যি সত্যি ফিট কি না। তবে লং ভার্সনের ম্যাচ খেলতে গিয়ে যদি ঝুঁকির মধ্যে পড়ে যাই, তাহলে সেটা করা ঠিক হবে কি না সেটাও ভেবে দেখতে হবে।’\nএখনও তিন-চার বছর খেলার স্বপ্ন দেখেন মাশরাফি। তিনি বলেন, ‘এখন ৩১ বছর বয়স আমার। আরো তিন-চার বছর দিব্যি ওয়ানডে খেলতে পারব বলে বিশ্বাস। বিশ্বাস করি অন্তত আরো দুই বছর টেস্ট খেলার সামর্থ্যও আমার আছে। তবে প্রচুর চার দিনের ম্যাচ খেলেই আমি টেস্টে ফেরার সিদ্ধান্তে পৌঁছাতে চাই। একটি-দুটি খেলে কিছু বোঝা যাবে না। সামনের জাতীয় লিগ দিয়েই তাই ফেরার চেষ্টা করব।’\n২৭ এপ্রিল ২০১৫/০৫:৪৫পিএম/স্নিগ্ধা/


Keshav Prasad Maurya General News : 'পাকিস্তানে যাও- মীরাটের এসপির মন্তব্যে ভুল নেই', দাবি উপমুখ্যমন্ত্রীর\n'পাকিস্তানে যাও- মীরাটের এসপির মন্তব্যে ভুল নেই', দাবি উপমুখ্যমন্ত্রীর\n‘পাকিস্তানে যাও- মীরাটের এসপির মন্তব্যে ভুল নেই’, দাবি উপমুখ্যমন্ত্রীর\nকেন্দ্রীয় সংখ্যালঘু বিষয়ক মন্ত্রী মুক্তার আব্বাস নাকভি বলেছেন, ‘পুলিশ সুপারের বিরুদ্ধে দোষ প্রমাণিত হলে শাস্তির কথা বিবেচনা করা হবে।’\nUpdated: December 30, 2019 8:01:54 am\nউত্তরপ্রদেশের উপমুখ্যমন্ত্রী কেশব প্রসাদ মৌর্য্য।\n“মীরাটের পুলিশ সুপারের ‘পাকিস্তান যাও’ মন্তব্যে কোনও ভুল নেই”। সাফ জানিয়ে দিলেন উত্তরপ্রদেশের উপমুখ্যমন্ত্রী কেশব প্রসাদ মৌর্য্য। পুলিশ আধিকারিকের ওই মন্তব্য দেশের ‘সব মুসলমানদের উদ্দেশ্যেও নয়’ বলেও সাফাই দিয়েছেন তিনি।\n“পাকিস্তানে চলে যাও”। সিএএ বিক্ষোভকারীদের এই বলেই শুক্রবার হুমকি দিয়েছিল পুলিশ। উত্তরপ্রদেশের মীরাটে পুলিশ সুপারের সেই হুমকির ভিডিও সোশাল মিডিয়ায় ভাইরাল হয়। সেই ভিডিও ঘিরে বিতর্ক তুঙ্গে। প্রতিপক্ষ কংগ্রেস, সমাজবাদী পার্টি যোগী প্রশাসনের বিরুদ্ধে সরব হয়েছে। ‘বিজেপি পুলিশকে সাম্প্রদায়িক করে তুলছে’ বলে অভিযোগ করেন প্রিয়াঙ্কা গান্ধী বঢরা।\nএবার পাল্টা চাপের কৌশল হিসাবেই উত্তরপ্রদেশের উপমুখ্যমন্ত্রী পুলিশের পাসে দাঁড়ালেন বলে মনে করা হচ্ছে। সংবাদ সংস্থা এএনআইকে কেশব প্রসাদ মৌর্য্য এদিন বলেন, ‘এসপি (সিটি) অখিলেশ এন সিং দেশের সব মুসলিমদের পাকিস্তান যেতে বলেননি। পাথর হাতে যারা পাকিস্তানের হয়ে স্লোগান দিচ্ছিল তাদেরকেই বলেছেন। যারা এই ধরনের কাজ করবে তাদের আর কি-বা বলা যেতে পারে। এক্ষেত্রে এসপি ভুল কিছু বলেননি।’\nপ্রসঙ্গত, গত ২০ ডিসেম্বর হিংসাত্মক আন্দোলন হয় মীরাটে। লিসারি গেটে জনা চারেক প্রতিবাদীকে ধাওয়া করছিলেন এসপি (সিটি) অখিলেশ এন সিং। ভাইরাল এক ভিডিও-তে এসপি সিং-কে বলতে শোনা যাচ্ছে, “কোথায় যাবে, এই গলিটাকে ঠিক করে দেব।” এরপরই স্থানীয়দের দিকে মুখ ঘুরিয়ে উত্তেজিত হয়ে সিং বলেন, “যারা কালো ও হলুদ ফেট্টি বেঁধে রয়েছে তাদের বলে দেবেন পাকিস্তানে যেতে। এখানে খাবে কিন্তু অন্য দেশের গুণ গাইবে, তা চলবে না। এই গলিটা এখন আমার চেনা হয়ে গিয়েছে। কোনও বিষয় আমার একবার মনে গেঁথে গেলে….আমি কিন্তু ওদের দিদিমা পর্যন্ত পৌঁছে যেতে পারি।”\nআরও পড়ুন: অরাজকতা-অস্থায়িত্ব-স্বজনপোষণ যুবসমাজের না-পসন্দ: প্রধানমন্ত্রী\nভিডিও-তে দেখা যায় লিসারি গেট এলাকার দু’টি গলির মোড়ে এসপি অখিলেশ এন সিং দাঁড়িয়ে রয়েছেন। সঙ্গে রয়েছেন আরও বেশ কয়েজন পুলিশকর্মী। স্থানীয়দের নিশানা করে পুলিশের উচ্চপদস্থ এই আধিকারিকে বলতে শোনা যাচ্ছে যে, “কিছু হয়ে গেলে কি তোমরা তার মূল্য চোকাবে? প্রত্যেক বাড়ি থেকে বার করে করে গ্রেফতার করে জেলে পুরব।”\nএকজন পুলিশকর্তা কি বিক্ষোভকারীদের পাকিস্তানে যাওয়ার হুঁশিয়ারি দিতে পারেন? বিতর্ক দানা বাঁধতেই নিজের হয়ে সাফাই খাড়া করেন এসপি অখিলেশ সিং। ইন্ডিয়ান এক্সপ্রেসকে তিনি জানিয়েছিলেন, “পাকিস্তানের হয়ে স্লোগান দেওয়া চলছে জানতে পেরেই আমরা ওই এলাকায় গিয়েছিলাম। পুলিশ যেতেই ওরা ছুটে পালায়। আমরা জানতে পারি ওরা গন্ডগোল পাকাবার তালে ছিল।”\nবিতর্ক ধামাচাপা দিতে মীরাটের এডিজি প্রশান্ত কুমার জানান, ‘শব্দ চয়নে আরেকটু সজাগ হওয়া উচিত ছিল সুপারের।’ তবে, ভিডিওটি প্রকাশের সময় ও উদ্দেশ্য নিয়ে প্রশ্ন তোলেন তিনি।\nসমাজবাদী পার্টির মুখপাত্র রাজেন্দ্র চৌধুরী পুলিশ সুপারের মন্তব্যের বিরোধিতা করে বলেন, ‘এটা গণতন্ত্র বিরোধী। সরকারি কোনও অফিসার এই মন্তব্য করতে পারেন না।’\nWeb Title: Go to pakistan remark meerut cop not wrong keshav prasad maurya\nসিএএ প্রতিবাদ: লখনউয়ে গ্রেফতার অবসরপ্রাপ্ত আইপিএস অফিসার


প্রকাশিত হয়েছে : ১১:৫৩:৪১,অপরাহ্ন ২৯ ডিসেম্বর ২০১৮ | সংবাদটি ৭৯১২৬ বার পঠিত\nরেজা আহসদ ফয়সল চৌধুরী\nপীর হাবিব সাহেবের লেখার প্রথম লাইনটিতেই আমার আপত্তি। তিনি লিখেছেন, “গণরায়ের কাউন্টডাউন এখন শেষ পর্বে”। কিসের গণরায় প্রিয় পীর? এ নির্বাচনে গণরায় আপনি কোথায় পেলেন? মামলা হামলা তো আছেই। তার উপরে নির্বাচনে যারা প্রতিদ্বন্দ্বিতা করছে তারা ভোটারদের বাড়ী পর্যন্ত যেতে পারছেনা। গতকালকে সিলেটের এক গ্রামে খবর নিয়েছি ওরা বলেছে , যে গ্রামে বিএনপি সে গ্রাম পুরুষ শুন্য,দফায় দফায় পুলিশ গ্রামে যায়, এটা কি নির্বাচন? এটা গণ রায় হবে কি করে? আওয়ামীলীগ তো নির্বাচন এবং গণরায়ের ধরণই বদলে দিয়েছে! তা ছাড়া প্রতিদিন হাইকোর্ট থেকে বিএনপির প্রার্থীদের মনোয়ন বাতিল হচ্ছে। কিন্তু কেন? ঋণ খেলাপী হলেই শুনেছি তার সমস্যা আছে! আওয়ামীলীগে ঋণ খেলাপি নেই? আপনি লিখেছেন কামাল হোসেন কেন ধানের শীষ পাপের বিষ নিলেন? এটা কেমন কথা? নির্বাচনে ডঃ কামাল হোসন বিএনপির সাথে ঐক্য করেছেন, জামাতের সাথে তো তিনি ঐক্য করেননি। তা ছাড়া জামাত তো এখন নিবন্ধিত দলও নয়। এরশাদ সাহেবের সাথে আওয়ামীলীগ কোয়ালিশন করেনি? এলায়েন্স করেনি? ইনু সাহেব ,মতিয়া চৌধুরী দিনের পর দিন আওয়ামীলীগের মন্ত্রী সভার সদস্য ছিলেন না? সব জায়গায় রাজাকারের দোহাই দেয়া হয়, যুদ্ধাপরাধীর দোহাই দেয়া হয়। যারা যুদ্ধাপরাধী তাদের তো বিচার হচ্ছে। আাপনারা যারা সাংবাদিক তারা কি গত দশ বছরে একটি বারের জন্য বলেছেন মাননীয় প্রধানমন্ত্রী আপনার বেয়াই খন্দকার মোশারফ হোসেন তো বিখ্যাত রাজাকার পরিবারের, সে পরিবারে আত্মীয়তা করতে গেলেন কি করে? আর করেই যখন ফেলেছেন তখন তাকে সৈয়দ আশরাফ সাহেবের মত লোককে সরিয়ে রাজাকার বেয়াইকে স্থানীয় সরকার মন্ত্রী করে মন্ত্রানালয়ে বসান কি করে?\nসম্পাদক মন্ডলীর সভাপতি বাংলা স্টেট মেন্ট ডট কম\nলন্ডন ২৬/১২/২০১৮ ইংরেজী।


জীবনের বালুকাবেলায় (জেমকন সাহিত্য পুরস্কার-২০১২): ফারুক চৌধুরী - Jiboner Balukabelay (Jemkon Literature Award): Faruque Chowdhury | Rokomari.com\nজীবনের বালুকাবেলায় (জেমকন সাহিত্য পুরস্কার-২০১২) (হার্ডকভার)\nTK. 30 TK. 25\n‘জীবনের বালুকাবেলায়’ বইয়ের ফ্ল্যপের কথাঃ ব্রিটিশ উপনিবেশ, পাকিস্তান ও বাংলাদেশ—এ ভূখণ্ডের এই তিন ইতিহাসপর্বে ছড়িয়ে আছে ফারুক চৌধুরীর জীবন। ১৯৫০-এর দশকের মধ্যপর্যায়ে নবীন পাকিস্তান রাষ্ট্রে তাঁর কূটনৈতিক জীবনের সূচনা। কূটনীতিকের চোখে তিনি দেখেছেন পাকিস্তানের বিলয়, বাংলাদেশের অভ্যুদয় এবং স্বাধীনতা-পরবর্তী বাংলাদেশের ঝোড়ো রাজনীতির উত্থান-পতন। এ সময়ে গুরুত্বপূর্ণ অবস্থানে থেকে সাক্ষী হয়ে আছেন বাংলাদেশ, ভারত উপমহাদেশ ও বিশ্বের নানা অঞ্চলের চমকপ্রদ সব পররাষ্ট্রীয় ঘটনার। একদিকে তিনি পেয়েছেন মওলানা ভাসানী, বঙ্গবন্ধু শেখ মুজিবুর রহমান ও জিয়াউর রহমানের মতো জাতীয় নেতাদের নিবিড় সান্নিধ্য; অন্যদিকে সংস্পর্শে এসেছেন বিশ্ববরেণ্য নেতাদেরও। ফারুক চৌধুরীর এ আত্মস্মৃতি বাংলাদেশ ও এ উপমহাদেশের বিশ শতকের দ্বিতীয়ার্ধের কূটনৈতিক ইতিহাস এবং সে ইতিহাসের নায়ক ও খলনায়কদের এক অন্তরঙ্গ ও উপভোগ্য চিত্র তুলে ধরেছে।\nTitle জীবনের বালুকাবেলায় (জেমকন সাহিত্য পুরস্কার-২০১২)


মুজিববর্ষ ও স্বাধীনতার সুবর্ণজয়ন্তীতে কোনো মানুষ গৃহহীন থাকবে না: প্রধানমন্ত্রী শেখ হাসিনা\nচাঁদপুরের ৮ উপজেলার ১১৫ পরিবারসহ সারাদেশের ৪৯২ উপজেলার প্রায় ৭০ হাজার পরিবারকে জমিসহ ঘর প্রদান করা হয়েছে। মুজিববর্ষ উপলক্ষে ভূমিহীন ও গৃহহীন পরিবারকে প্রদানের জন্য সরকারি অর্থায়নে এসব সেমিপাকা ঘর নির্মাণ করা হয়েছে।\nশনিবার সকালে ঢাকার গণভবন থেকে ভিডিও কনফারেন্সের মাধ্যমে জমি ও ঘর প্রদান কর্মসূচির আনুষ্ঠানিক উদ্বোধন করেন প্রধানমন্ত্রী শেখ হাসিনা। চাঁদপুরের সকল উপজেলায় এ উপলক্ষে অনুষ্ঠানের আয়োজন করা হয়। চাঁদপুরের জেলা প্রশাসকের সম্মেলনকক্ষে সদর উপজেলা পরিষদের আয়োজনে ঘর বিতরণ অনুষ্ঠান অনুষ্ঠিত হয়।\nভিডিও কনফারেন্সে প্রধানমন্ত্রী শেখ হাসিনা তার বক্তব্যে বলেন, আজ আমাদের জন্য আনন্দের দিন। বাংলাদেশের সবচেয়ে বঞ্চিত গৃহহীন-ভূমিহীন মানুষদের মাথা গোঁজার ঠাঁই করে দিতে পেরেছি। প্রধানমন্ত্রী বলেন, আমার বাবা বঙ্গবন্ধু শেখ মুজিবুর রহমান মানুষের কথাই ভাবতেন। আমাদের পরিবারের লোকদের চেয়ে তিনি গরীব অসহায় মানুষদের নিয়ে বেশি ভাবতেন এবং কাজ করেছেন। এই গৃহ প্রদান কার্যক্রম তারই শুরু করা। মুজিববর্ষ ও স্বাধীনতার সুবর্ণজয়ন্তীতে দেশের কোনো মানুষ গৃহহীন থাকবে না।\nপ্রধানমন্ত্রী বলেন, আমাদের লক্ষ্য ছিল সব থেকে আগে যেটা আমাদের কাছে অগ্রাধিকার সেটা হচ্ছে এদেশের খেটে খাওয়া মানুষ, গরীব মানুষ, গ্রামের একেবারে প্রত্যন্ত অঞ্চলে পরে থাকা মানুষ তাদের ভাগ্য পরিবর্তন করা এবং বাংলাদেশকে দারিদ্র্যমুক্ত করা। আশ্রয়ণ প্রকল্প নিলাম। প্রত্যেককে একটা ঘরের মালিক করে দেওয়া। একেবারে নিঃস্ব যারা ভূমিহীন যারা তাদের আশ্রয়ণ প্রকল্পের মাধ্যমে ঘর দেওয়ার প্রকল্প করে দিলাম।\nবস্তিবাসীদের ঘরে ফেরা কর্মসূচি প্রসঙ্গে প্রধানমন্ত্রী বলেন, বস্তিবাসীরা নিজ গ্রামে ফিরে গেলে ছয় মাস বিনা পয়সায় খাবার পাবে, বাচ্চাদের স্কুলে দিতে পারবে। বিনা পয়সায় একটা ঘর করে দেব আর সেই সাথে টাকা দেব তারা যেন কাজ কর্ম করে ব্যবসা-বাণিজ্য করে চলতে পারে। সেই ব্যবস্থা নিয়ে ঘরে ফেরা কর্মসূচি বাস্তবায়ন শুরু করলাম। আমরা গৃহায়ন তহবিল করলাম। এই গৃহায়ন তহবিল থেকে এনজিওদের হাতে টাকা দিলাম যে তারা যেন আমাদের গৃহহীন মানুষদের ঘর করে দেয়। এনজিওরা ২৮ হাজার পরিবারকে এই ঘর করে দিয়েছিল। প্রায় ২০ হাজারের মতো বস্তিবাসী নিজ গ্রামে ফিরে গিয়েছিল এবং ১৮ হাজার কমিউনিটি ক্লিনিকের মধ্যে ১১ হাজার ভবন তৈরী করলাম, ৪ হাজার চালু করে দিলাম।\nএদিকে এ উপলক্ষে চাঁদপুর জেলা প্রশাসকের সম্মেলনকক্ষে আয়োজিত গৃহ হস্তান্তর অনুষ্ঠানে সভাপতিত্ব করেন জেলা প্রশাসক অঞ্জনা খান মজলিশ। তিনি তার বক্তব্যে বলেন, প্রধানমন্ত্রী যখন ঘোষণা দিয়েছিলেন ‘বাংলাদেশের একজন মানুষও গৃহহীন থাকবে না’- সেদিন আমরা কিন্তু চিন্তাও করতে পারিনি এটি বাস্তবায়ন হবে। কিন্তু তিনি এখন তা বাস্তবায়ন করে দেখাচ্ছেন। সে আলোকে প্রথম পর্যায়ে চাঁদপুরে ১১৫টি গৃহ হস্তান্তর করা হয়েছে। এছাড়া আরেকটি আশ্রয়ন প্রকল্পে ৪৫টি ঘরসহ সর্বমোট ১৬০টি ঘর হস্তান্তর করা হবে।\nচাঁদপুরের গৃহ হস্তান্তর অনুষ্ঠানে বক্তব্য রাখেন পুলিশ সুপার মো. মাহবুবুর রহমান পিপিএম (বার), জেলা পরিষদের প্রধান নির্বাহী কর্মকর্তা মোহাম্মদ মিজানুর রহমান, চাঁদপুর সদর উপজেলা পরিষদ চেয়ারম্যান নুরুল ইসলাম নাজিম দেওয়ান, চাঁদপুর পৌরসভার মেয়র মো. জিল্লুর রহমান জুয়েল, অতিরিক্ত জেলা প্রশাসক (রাজস্ব) অসীম চন্দ্র বণিক, চাঁদপুর প্রেসক্লাব সভাপতি ইকবাল হোসেন পাটওয়ারী, সাধারণ সম্পাদক রহিম বাদশা, ডা. সৈয়দা বদরুন্নাহার চৌধুরী, সদর উপজেলা পরিষদের ভাইস চেয়ারম্যান আইয়ুব আলী বেপারী, মহিলা ভাইস চেয়ারম্যান আবিদা সুলতানা, রাজরাজেশ^র ইউপি চেয়ারম্যান হযরত আলী বেপারী, রামপুর ইউপি চেয়ারম্যান আল মামুন পাটওয়ারী, বালিয়া ইউপি চেয়ারম্যান তাজুল ইসলাম।


যুক্তরাজ্যের নতুন করোনাভাইরাস নিয়ে আমরা যা জানি - Law Gaint\nHome/স্বাস্থ্য সেবা/যুক্তরাজ্যের নতুন করোনাভাইরাস নিয়ে আমরা যা জানি\nযুক্তরাজ্যের নতুন করোনাভাইরাস নিয়ে আমরা যা জানি! জেনেটিক মিউটেশন- ভাইরাস মিউটেশনের মাধ্যমে পরিবর্তিত হতে পারে। যেমন ধরেন করোনা তো প্রথমে বাদুরে আর উটের হতো। তাহলে মানুষের কেমনে হলো? কারন অনেক ভাইরাস নিজের মিউটেশনের মাধ্যমে পরিবর্তিত হয়ে অন্য জীবে(পোষাক দেহে) সংক্রমণ ঘটায়। আবার অনেক ভাইরাস মিউটেশনের মাধ্যমে আরো শক্তিশালী হয়। এখন প্রশ্ন করোনার কার্যকরী ভ্যাক্সিন আবিস্কারে এতো দেরি হচ্ছে কেন? একটা ভাইরাস কে ২ ভাবে মারা যায়। তার বাইরের প্রোটিন আবরণ ধ্বংস করে অথবা নিউক্লিক এসিডকে নিষ্ক্রিয় করে।\nযার ২ টা জিনিস করাই অনেক সহজ। কিন্তু সমস্যা হলো এই মিউটেশন আপনি এমন ভ্যাক্সিন আবিস্কার করলেন যা তার নিউক্লিক এসিডকে ধ্বংস করে কিন্তু ভাইরাস এর প্রতিরোধের জন্য তার মিউটেশনের মাধ্যমে নিউক্লিক এসিডের গঠন চেঞ্জ করে ফেললো ফলে ওই ভ্যাক্সিন অকার্যকর হবে। করোনা এখন পর্যন্ত বহু সংখ্যক বার মিউটেশন ঘটাইছে। তাই তা প্রতিরোধ করতে সবাইকে এতো কষ্ট করতে হচ্ছে।\nযুক্তরাজ্যের নতুন করোনাভাইরাস নিয়ে আমরা যা জানি:\nবিলেতে যে নতুন এক করোনাভাইরাস নিয়ে শোরগোল শোনা যাচ্ছে মনে হয় জানেন। আজ বাংলাদেশে ডিসেম্বরের বাইশ তারিখ, সময় রাত এগারোটা দশ। আমার লেখার বিষয়বস্তু হল বাইশে ডিসেম্বর এগারোটা দশ পর্যন্ত এই নতুন জাতের করোনাভাইরাস সম্পর্কে আমাদের যতখানি জ্ঞান। এগারোটা এগারোতে আমাদের জানা পরিবর্তন হয়ে যেতে পারে- আগেই বলে রাখলাম।\nআপনি হচ্ছেন আন্টি এবং আঙ্কেলের বংশবিস্তারের ফলাফল- বাংলা সিনেমায় যাকে বলে ভালবাসার ফসল। কিন্তু আপনার চেহারা হুবহু আন্টির মত নয়, আবার হুবহু আঙ্কেলের মতও নয়। বংশবিস্তার প্রক্রিয়ায় তাদের জীবন নকশার- যাকে বলে জিনেটিক্সের- মধ্যে খানিকটা পরিবর্তন এসেছে। জীব মাত্রই বংশবিস্তারের সময় এ ধরণের পরিবর্তন হয়।\nকরোনাভাইরাসও এক ধরণের জৈবিক প্রক্রিয়ায় বংশবিস্তার করে, কাজেই সেও এই নিয়মের ব্যতিক্রম নয়। প্রত্যেক দফা বংশবিস্তারের সময় তার বাচ্চাকাচ্চার মধ্যে খানিকটা করে পার্থক্য তৈরি হয়। পৃথিবীতে অসংখ্য মানুষ করোনাভাইরাসে আক্রান্ত হয়েছেন- তাদের ফুসফুসের মধ্যে এই বজ্জাতটা বিপুল বিক্রমে বংশবিস্তার করে যাচ্ছে। বংশবিস্তার করতে করতে প্রতিনিয়তই তার বাচ্চাকাচ্চার মধ্যে একটু একটু করে পরিবর্তন হচ্ছে। অর্থাৎ এখনকার পৃথিবীতে প্রতি মিনিটেই নতুন চেহারার করোনাভাইরাস তৈরি হচ্ছে।\nএই যে এরকম বংশবিস্তারের সাথে সাথে ভাইরাসের চেহারায় পরিবর্তন আসে- এই ব্যাপারটাকেই বইয়ের ভাষায় বলে মিউটেশান। আশা করি বুঝতে পারছেন, ভাইরাসের মধ্যে মিউটেশান হওয়া এমনিতে ভয়ের কিছু নয়। এটা নিতান্তই একটা দৈনন্দিন জৈবিক প্রক্রিয়া- আমাদের নিশ্বাস-প্রশ্বাস বা গাছের সালোকসংশ্লেষণের মত। প্রত্যেকটা নিশ্বাস নিয়ে যেমন আমাদের চিন্তা করতে হয় না, একইভাবে পৃথিবীময় কোটি কোটি করোনাভাইরাসের অর্বুদ নির্বুদ নতুন চেহারা নিয়েও আমাদের ভাবতে বসার দরকার নেই।\nচিন্তার কথাটা তখনই আসে- যখন এরকম কোন “মিউটেশান”-এর ফলে ভাইরাসের বৈশিষ্ট্যে গুরুত্বপূর্ণ কিছু পরিবর্তন দেখা যায়। ধরুন এরকম কোন মিউটেশানের ফলে ভাইরাসটা আরো দ্রুত ছড়াতে শিখে গেল, তখন হর্তাকর্তাদের হাসপাতালের বিছানা বা আইসিইউয়ের সংখ্যা নিয়ে ভাবতে হয়। সেটা সিরিয়াস।\nকাজেই যুক্তরাজ্যে যে নতুন চেহারার একটা ভাইরাস দেখা যাচ্ছে, সেটা এমনিতে দুশ্চিন্তার নয়- নতুন চেহারার ভাইরাস প্রতিনিয়তই তৈরি হচ্ছে। প্রশ্ন হল, এই নতুন চেহারার ভাইরাসের কি সেরকম কোন বিশেষ বৈশিষ্ট্য আছে, যা আমাদের দুশ্চিন্তার কারণ হয়ে দাঁড়াবে?\nএটাই আসল প্রশ্ন।\nনতুন জাত = নতুন বৈশিষ্ট্য?\nএই প্রশ্নের এক কথায় উত্তর হল- এখন পর্যন্ত এই মর্মে আমাদের কাছে কোন প্রমাণ নেই।\nভুলে যাবেন না, আমরা কিন্তু কথা বলছি বাইশে ডিসেম্বর এগারোটা দশ মিনিটে- এগারোটা এগারোতে নতুন প্রমাণ হাজির হবে কিনা জানি না। কিন্তু এগারোটা দশের হিসেব অনুসারে নতুন চেহারার করোনাভাইরাস নিয়ে দুশ্চিন্তার আলাদা কারণ নেই।\nকাহিনী খোলাসা করা যাক।\nবিগত কয়েক দিন ধরে যুক্তরাজ্যের গবেষকেরা লক্ষ্য করলেন, দেশের দক্ষিণে একটা বিশেষ চেহারার করোনাভাইরাস রোগীদের মধ্যে একটু বেশি বেশি দেখা যাচ্ছে। এটা দেখে তাদের খানিকটা সন্দেহ হল- তারা এর নকশার ওপর অস্ত্রোপচার চালিয়ে- যেটাকে বলে আরএনএ সিকোয়েন্সিং করে- বুঝলেন, এর গায়ে বেশ কিছু নতুন পরিবর্তন এসেছে।\nতো এরকম একটা নির্দিষ্ট চেহারার ভাইরাস এত বেশি রোগীর মধ্যে দেখা যাচ্ছে কেন? এখান থেকেই দুশ্চিন্তার শুরু।\nকিন্তু এত তাড়াতাড়ি দুশ্চিন্তা করার সেরকম কারণ নেই। একটা চেহারার ভাইরাস রোগীদের মধ্যে বেশি বেশি দেখা গেলেই যে সেটা বেশি ছড়াতে পারে- এরকম সিদ্ধান্তের মধ্যে একটা ফাঁক আছে। ফাঁকটা বোঝার জন্য একটা উদাহরণ চিন্তা করুন।\nধরুন আপনার ফুসফুসের মধ্যে এক জাতের করোনাভাইরাস বাসা বেঁধেছে। গল্পের সুবিধায় ধরে নিলাম এই ভাইরাসটার গায়ে একটা রঙ আছে- ধরে নিন রঙটা গোলাপি। আসলে এসব নিতান্তই অবাস্তব- ভাইরাসের অত রঙঢং থাকে না। কিন্তু এই গাঁজাখুরি গল্পটার মধ্যে আপনি গোলাপি ভাইরাস বুকের মধ্যে নিয়ে দিন পার করছেন।\nএর মধ্যে একদিন ফেসবুকে দেখলেন, সামনে আপনার এক ক্লাসমেটের বিয়ে। বন্ধুর বিয়েতে যাওয়া ঈমানী দায়িত্ব মনে করে আপনি অনুষ্ঠানে হাজির হলেন। সেখানে গিয়ে কমিউনিটি সেন্টার ভর্তি মানুষের সাথে কোলাকুলি, খানাপিনা, সেলফি- কিছুই করতে বাকি রাখলেন না। আপনার ভেতরে যে গোলাপি করোনা বাস করছে, সেদিকে কোন খবর নেই।\nকিছুদিন পর চাউর হয়ে গেল- দেশের একটা নির্দিষ্ট জায়গাতে একটা অদ্ভুত চেহারার করোনাভাইরাস অনেক বেশি দেখা যাচ্ছে। ভাইরাসটার রঙ কোন কারণে গোলাপি। এত এত রোগীর মধ্যে যেহেতু গোলাপি করোনা দেখা যাচ্ছে- তার মানে নিশ্চয়ই এটা বেশ দ্রুত ছড়ায়। নাহলে এত মানুষের মধ্যে একই জিনিস দেখা যাবে কেন?\nআসল ঘটনা কিন্তু আমরা জানি। আপনি সেদিন সেই কমিউনিটি সেন্টারে গিয়েছিলেন এবং হলসুদ্ধু মানুষের মধ্যে মহানন্দে আপনার ভাইরাসটা ছড়িয়ে এসেছিলেন। তারা বাসায় গিয়ে তাদের পরিবার-প্রতিবেশীর মধ্যে গোলাপি ভাইরাস ছড়িয়েছে। কাজেই আপনার থেকে শুরু হয়ে মোটামুটি পুরো এলাকাতেই গোলাপির রাজত্ব কায়েম হয়ে গেছে।\nলক্ষ্য করুন, এখানে কিন্তু গোলাপির কোন কৃতিত্ব নেই- কৃতিত্ব আপনার।গোলাপি যে এত মানুষের মধ্যে দেখা যাচ্ছে, তার কারণ তারা দুর্ভাগ্যবশত আপনার কাছ থেকে এই বিশেষ চেহারার ভাইরাসটা পেয়েছে। এর সাথে ভাইরাস দ্রুত ছড়ানোর সম্পর্ক নেই, সম্পর্ক আছে স্থান-কাল-পাত্রের।\nবিবর্তনশাস্ত্রে এই ঘটনার একটা নাম আছে- ফাউন্ডার ইফেক্ট। এই ফাউন্ডার ইফেক্টের কারণে কোন বিশেষ চেহারার ভাইরাসকে অনেক বেশি “ছড়াতে” দেখা যেতে পারে, যদিও এখানে ভাইরাসের নিজের কোন কৃতিত্ব নেই।\nএজন্যই যুক্তরাজ্যের এত মানুষের মধ্যে ঐ বিশেষ চেহারার ভাইরাস দেখে এখনও বলার সুযোগ নেই যে, এই ভাইরাসটা দ্রুত ছড়ায়। এটার ঐ বিয়েবাড়ি জাতীয় ব্যাখ্যাই থাকতে পারে- হয়ত এই বিশেষ চেহারার ভাইরাসঅলা রোগীরা ইচ্ছেমত ছড়াতে দিয়েছেন। সত্যি কথা বলতে, কিছু গবেষণায় দেখা গেছে, অধিকাংশ করোনা কেইসের জন্য দায়ী হল এই বিয়েবাড়ি বা ভিড়ভাট্টা জাতীয় জায়গায় দু-একজন অতি উৎসাহী করোনাঅলার আনাগোনা (তথ্যসূত্র দেখুন)।\nএই গেল সন্দেহের প্রথম কারণ। ভাইরাসটা যে দ্রুত ছড়াতে পারে, এটা ভাবার অবশ্য আরো দু’য়েকটা কারণ আছে।\nযুক্তরাজ্যের এই ভাইরাসটার মধ্যে কয়েকটা পরিবর্তন হয়েছে বেশ গুরুত্বপূর্ণ জায়গায়। ভাইরাসকে যদি অসুখ বাঁধাতে হয়, তাহলে প্রথমে তাকে আমাদের দেহকোষের তালা খুলে ভেতরে ঢুকতে হবে। এই তালাগুলো খোলার জন্য তার গায়ে একটা বিশেষ গঠন আছে- গবেষণাপত্রে সেটাকে বলে স্পাইক (বাংলায় গজাল) প্রোটিন। জিনিসটা দেখতে তিনকোণা এবং একমাথা গজালের মত সরু হয়ে গেছে বলেই এরকম নাম।\nতো করোনা যখন রোগ সৃষ্টি করে, তখন সে এই গজাল প্রোটিনের একটা নির্দিষ্ট জায়গা কোষের গায়ে ঠেকায়। এর ফলে জায়গাটাতে একটা রাসায়নিক বিক্রিয়া হয় এবং আমাদের কোষের খানিকটা জায়গা খুলে যায়। সেই খোলা জায়গা দিয়ে হতচ্ছাড়া কোষের ভেতরে ঢুকে সর্বনাশ করে।\nযুক্তরাজ্যে করোনার যে নতুন চেহারাটা দেখা যাচ্ছে, সেখানে একটা পরিবর্তন হয়েছে ঠিক এই চাবিটার মুখে। এটা দেখেই বিজ্ঞানীরা একটু অস্বস্তিতে ভোগেন- ভাইরাস ব্যাটা কি চাবিতে পরিবর্তন করে আরো পাকা চোর হয়ে উঠছে নাকি? পরিবর্তিত চাবি দিয়ে কি সে আমাদের কোষে আরো সহজে ঢুকতে পারবে?\nকিন্তু এখন পর্যন্ত এটা নেহায়েতই একটা সন্দেহ- পরিবর্তনটার অবস্থানের ওপর ভিত্তি করে বিজ্ঞানীরা এরকম উতলা হয়েছেন। আসলেই যে এই পরিবর্তনের ফলে ব্যাটা আরো চটপটে হয়, এই মর্মে কোন প্রমাণ নেই।\nমজার ব্যাপার হল, এই নতুন চেহারার ভাইরাসের মধ্যে অন্য আরেকটা পরিবর্তনও এসেছে, যেটার ফলে এর তৎপরতা একটু কমে যায়। সিঙ্গাপোরের ভাইরাসের মধ্যে এই একই বৈশিষ্ট্য দেখা গেছে। সেটা হলে যুক্তরাজ্যের ভাইরাসটা নিয়ে চিন্তা দূরে থাক, বরং আমাদের খুশি হওয়া উচিত।\nতাহলে আমরা কীভাবে বুঝব ভাইরাসটা আসলেই চিন্তার বিষয় কিনা?\nএর জন্য গবেষণাগারে পরীক্ষা-নিরীক্ষা ছাড়া কোন উপায় নেই। এখন পর্যন্ত বিজ্ঞানীদের সন্দেহের কারণ হল রোগীদের মধ্যে ভাইরাসের উপস্থিতির হার, আর ভাইরাসের মধ্যে এই পরিবর্তনগুলোর সন্দেহজনক অবস্থান (আরো দু’য়েকটা কারণ আছে- পরিশিষ্ট দেখুন)। এগুলো কোনটাই আসলে দুশ্চিন্তার খুব শক্ত ভিত্তি নয়।\nভাইরাসটা আসলেই দ্রুত ছড়ায় কিনা সেটা বের করার জন্য বিজ্ঞানীদের পরীক্ষাগারে কিছু কোষ নিয়ে তাদের মধ্যে দু’জাতের ভাইরাস ছেড়ে দিতে হবে- এক হচ্ছে পুরোনো, চেনা বান্দা, আরেক হচ্ছে এই নতুন যুক্তরাজ্যের বান্দা। এর পর যদি দেখা যায় পুরোনোটার চেয়ে নতুন বজ্জাতটার ছড়ানোর হার বেশি, তখন বিজ্ঞানীদের সন্দেহ আরেকটু পোক্ত হবে। শুনে জটিল মনে হতে পারে, কিন্তু এ ধরণের পরীক্ষা বিজ্ঞানীরা হরহামেশাই করে থাকেন। এই করোনাভাইরাসেরই আরেক জাতের ক্ষেত্রে তারা এই পদ্ধতিতে ব্যাটাদের বাজিয়ে দেখেছেন।\nতার আগ পর্যন্ত- অন্তত এগারোটা দশ পর্যন্ত- এই নতুন চেহারার বিলেতি শয়তান নিয়ে আমাদের আলাদা করে চিন্তিত হবার কারণ নেই।\nতাহলে এটা নিয়ে এত হইচই কেন?\nআপনাদের মনে আছে কিনা জানি না- করোনা মহামারীটা যখন প্রথম শুরু হল, তখন কিন্তু দুনিয়ার তাবৎ বিশেষজ্ঞরা আমাদের পই পই করে বলছিলেন- মাস্ক পরে এই ভাইরাসের বিরুদ্ধে কোন লাভ হবে না। খামোখা মাস্ক কিনে লাভ নেই। কিন্তু তার মাসতিনেক পেরোতেই তারা বলা শুরু করলেন- মাস্ক পরলে করোনার বিরুদ্ধে অবশ্যই লাভ হয়। মাস্কের ব্যবহার অতি জরুরি। মাস্ক না পরনেঅলারা দেশ ও জাতির শত্রু।\nএই বিপরীতমুখী কথার কারণ কী?\nএক কথায় বলতে গেলে, এটা এক ধরণের তথ্যরাজনীতি। মাস্ক পরে যে করোনাভাইরাস, এবং শ্বাসযন্ত্রের যেকোন ভাইরাসের বিরুদ্ধে লাভ হয়- তা বিজ্ঞানীরা গোড়া থেকেই জানতেন, এমনকি মহামারীর অনেক আগে থেকেই। কিন্তু প্রথমদিকে তাদের ভয় হচ্ছিল, সাধারণ মানুষ যদি গণহারে মাস্ক কেনা শুরু করে, তাহলে স্বাস্থ্যকর্মীদের মাস্কের অভাব হতে পারে। এনাদের তো মাস্কের দরকার সবচেয়ে বেশি। কাজেই সাধারণ মানুষকে মাস্ক কেনা থেকে দূরে রাখা দরকার।\nতার মাসতিনেক পরে যখন যথেষ্ট পরিমাণে মাস্ক সহজলভ্য হয়ে গেল- তখন তারা সত্যিটা বলা শুরু করলেন। এই পুরো নাটকটা নিয়ে আরেকটু বিস্তারিত জানতে আমার একটা লেখা পড়তে পারেন- লিঙ্ক কমেন্টে দেওয়া হচ্ছে।\nকরোনা মৌসুমে এই তথ্যরাজনীতি অনেক বেশি চলে। বিশেষজ্ঞরা কথা বলার সময় সত্য-মিথ্যা ভাবার আগে চিন্তা করেন- কোন কথাটা কীভাবে বললে জনগণের লাভ হবে। এখানেও তাই হয়েছে। যুক্তরাজ্যে এটা বড়দিনের মৌসুম- কিছুদিন পর দেশময় মানুষ প্লেন-বাসে যাত্রা করে তাদের প্রিয়জনদের সাথে মিলিত হবে। এটা ভাইরাস ছড়ানোর খুব ভাল সময়। এর আগে গত ক’মাসে যতবারই কোন উৎসব হয়েছে, তার পরপরই ভাইরাস ছড়ানোর একটা উঠতি দেখা গেছে।\nবড়দিন উপলক্ষ্যেও সেরকমটাই আশা করা উচিত। এর ওপর যদি আবার গোদের ওপর বিষফোঁড়ার মত করোনা নতুন, ভয়াবহ কোন চেহারা নিয়ে উপস্থিত হয়- তাহলে পরিস্থিতি সামাল দেওয়া অসম্ভব হয়ে যাবে। কাজেই অত প্রমাণ-টমাণের অপেক্ষা করার দরকার নেই- এই যে নতুন চেহারার ভাইরাসকে নিয়ে একটু সন্দেহ হচ্ছে, সেই সন্দেহটাকেই আমরা সিরিয়াসলি নেওয়া শুরু করি। পরে যেন প্রমাণের অপেক্ষায় বসে থাকার জন্য আবার প্রমাদ গনতে না হয়।\nলিখেছেন- Hassan Uz Zaman Shamol\nপরিশিষ্ট ও তথ্যসূত্র:\nনতুন করোনাভাইরাসের এই চেহারা নিয়ে সন্দেহের আরো দুয়েকটা কারণ আছে। যেমন, কমবয়স্কদের মধ্যে এই জাতটার উপস্থিতির হার অপেক্ষাকৃত বেশি। এই জাতের ভাইরাস যেসব কোষে ঢোকে, তাদের মধ্যে ভাইরাসের আরএনএর উপস্থিতি স্বাভাবিকের চেয়ে বেশি। তবে এগুলোও পরোক্ষ সন্দেহ, এবং এদের পেছনে অন্যান্য ব্যাখ্যা থাকতে পারে। প্রত্যক্ষ প্রমাণ ঐ একই- জীববিজ্ঞানের পরীক্ষাগার।\nএই জিনিস নিয়ে আরো জানতে পড়ুন-\nhttps://www.gisaid.org/…/uk-reports-new-variant-termed…/ (NERVTAG এর লিঙ্কটাও দেখুন)\nআমার প্রিয় একজন বিজ্ঞান সাংবাদিক কার্ল জিমারের সহজ ভাষায় ব্যাখ্যা- https://www.nytimes.com/…/health/new-covid-strain-uk.html\nভাইরোলজি প্রফেসর ভিনসেন্ট রাকানিয়েলো বিস্তারিত ব্যাখ্যা করছেন, কেন এই ভাইরাসের জাত নিয়ে এখনও দুশ্চিন্তার সময় আসেনি- www.youtube.com/watch?v=wC8ObD2W4Rk\nভেতরে যে বললাম, করোনাভাইরাস প্রায়ই ছড়ায় এক-দু’জন মানুষের মাতব্বরির কারণে, তার পক্ষে গবেষণাপত্র- Adam, D., Wu, P., Wong, J., Lau, E., Tsang, T., Cauchemez, S., Leung, G. and Cowling, B., 2020. Clustering and superspreading potential of severe acute respiratory syndrome coronavirus2(SARS-CoV-2) infections in Hong Kong.\nMore Post About Coronavirus:


রাজ্যসভার সদস্য করার পর মুকুল রায়কে কেন্দ্রের মন্ত্রী করা হতে পারে, After Making RS MP from Uttar Pradesh BJP's central leadership may give ministerial post for Mukul Roy - Bengali Oneindia\n12 min ago আপাতত রাজ্যে খুলছে না স্কুল, মাধ্যমিক ও উচ্চ মাধ্যমিক নিয়ে বড় সিদ্ধান্ত ঘোষণা শিক্ষামন্ত্রীর\n18 min ago সারদা-নারদা থেকে বাঁচতেই সিপিএম পায়ে পড়েছে! বিজেপিকে ঘুঁটে দিতে আহ্বান মমতার\n25 min ago সাইক্লোন 'নিভার' সাগরে মধ্যরাতে জলোচ্ছ্বাসের তাণ্ডব চালানোর আশঙ্কা! ৬০০ মৎসজীবীকে নিয়ে বড় পদক্ষেপ\n37 min ago শুভেন্দুকেই কি বার্তা দিলেন ঘুরিয়ে, নির্বাচনী প্রচারের ময়দানে যে ইঙ্গিত মমতার\n২০২১-এর লক্ষ্যে মুকুল রায়কে জোড়া পুরস্কার দিতে পারে বিজেপির কেন্দ্রীয় নেতৃত্ব, জল্পনা তুঙ্গে\n| Updated: Sat, Aug 22, 2020, 13:05 [IST]\n২০১৭-তে বিজেপি যোগ দেওয়ার পর থেকে সে অর্থে পদ পাননি মুকুল রায়। তবে পশ্চিমবঙ্গের ২০২১-এর নির্বাচনকে সামনে রেখে বাড়ানো হতে পারে মুকুল রায়ের ক্ষমতা। একদিকে উত্তর প্রদেশের থেকে তাঁকে যেমন রাজ্যসভায় আনা হতে পারে, ঠিক এর পরপরই মন্ত্রিসভায়ও ঠাঁই মিলতে পারে মুকুল রায়ের।\nপরপর ৩ দিন বাড়ল সোনার দাম! রুপোর দর শনিবারের থেকে কত বেশি, একনজরে\nউত্তর প্রদেশ থেকে রাজ্যসভায় আনা হতে পারে মুকুল রায়কে\n১১ সেপ্টেম্বর উত্তরপ্রদেশ থেকে রাজ্যসভার একটি মাত্র আসনে উপনির্বাচন। আসনটির মেয়ার রয়েছে ২০২২-এর জুলাই পর্যন্ত। ১ অগাস্ট অমর সিং-এর মৃত্যুতে আসনটি শূন্য হয়েছে। দরে না করে নির্বাচনের তারিখ ঘোষণা করে দিয়েছেন নির্বাচন কমিশন। ফলে ওই আসনে মুকুল রায়ের সঙ্গে একাধিক বিজেপি নেতার নাম নিয়ে জল্পনা চরমে।\nজয় নিশ্চিত বিজেপি প্রার্থীর\nউত্তর প্রদেশ বিধানসভায় রাজনৈতিক সমীকরণ যা, তাতে ১১ সেপ্টেম্বরের নির্বাচনে বিজেপি প্রার্থীর জয় নিশ্চিত। গত সোমবার উত্তর প্রদেশ থেকে রাজ্যসভার অপর একটি আসনে জিতেছেন বিজেপির জয়প্রকাশ নিষাদ।\nমন্ত্রিসভাতেও অন্তর্ভুক্ত করা হতে পারে মুকুল রায়কে\nকরোনা পরিস্থিতির কারণে মোদী মন্ত্রিসভার সম্প্রসারণ আটকে রয়েছে। তবে এবারের উত্তর প্রদেশ থেকে রাজ্যসভার আসনের নির্বাচন সম্পন্ন হওয়ার পর মোদী মন্ত্রিসভার সম্প্রসারণ হতে পারে। সম্ভাব্য সম্প্রসারণে উঠে আসছে একাধিক নাম। তাঁগের মধ্যে যেমন রয়েছে মুকুল রায়ের নাম, ঠিক তেমনই রয়েছে জ্যোতিরাদিত্য সিন্ধিয়ার নামও।\nমুকুল রায়কে করা হতে পারে পূর্ণমন্ত্রী\nরাজ্য থেকে কেন্দ্রীয় মন্ত্রিসভায় ২ জন মন্ত্রী থাকলেও, নেই কোনও পূর্ণমন্ত্রী। সেক্ষেত্রে মুকুল রায়কে পূর্ণমন্ত্রীর পদ দেওয়া হতে পারে বলে সূত্রের খবর। তবে তার আগে মুকুল রায়কে জিতে আসতে হবে রাজ্যসভায়।\nদিল্লি যাত্রার কারণ ব্যাখ্যা! বিজেপিকে কেন ভোট দেবেন বাংলার মানুষ, বললেন দিলীপ\n২০২১-এ রাজ্য দখলের ছক কষতে জরুরি তলব! দিল্লিতে দিলীপ ঘোষ, মুকুল রায়\nmukul roy bjp west bengal rajya sabha minister মুকুল রায় বিজেপি পশ্চিমবঙ্গ রাজ্যসভা মন্ত্রী politics\nAfter Making RS MP from Uttar Pradesh BJP's central leadership may give ministerial post for Mukul Roy


প্রকাশ: ২০১৭-১০-১২ ২:০৮:২৫ পিএম || আপডেট: ২০১৭-১০-১২ ২:০৮:২৫ পিএম\nবিনোদন ডেস্ক : প্রথমবারের মতো বাডস থিয়েটারের আয়োজনে অনুষ্ঠিত হতে যাচ্ছে ‘এশিয়ান ইয়ুথ থিয়েটার ফেস্টিভ্যাল-২০১৭’। ১৩-১৫ অক্টোবর সিঙ্গাপুরে বসবে এ আসর।\nউৎসবে সিঙ্গাপুরের পাঁচটি দল ছাড়াও ইন্দোনেশিয়া, মালেয়েশিয়া, ভিয়েতনাম, ফিলিপাইন ও বাংলাদেশের একটি করে মোট পাঁচটি দল অংশগ্রহণ করছে।\nবাংলাদেশের ইয়ুথ থিয়েটারকে বিশ্বের সামনে উপস্থাপন করতে যাচ্ছে দেশের তারুণ্য নির্ভর দল ‘প্রাচ্যনাট’। তিনদিন ব্যাপী এ উৎসবে ‘প্রাচ্যনাট’ দেশের লোকজ সংস্কৃতি তুলে ধরতে পল্লীকবি জসীম উদ্দীনের বিখ্যাত নাটক ‘বেদের মেয়ে’র দুটি প্রদর্শনী করবে।\nনাটক প্রদর্শনীর পাশাপাশি দলটি ‘বাংলাদেশ ট্রেডিশনাল ফোক মিউজিক অ্যান্ড ড্যান্স’ নামে একটি কর্মশালা পরিচালনা করবে। এতে উৎসবে অংশগ্রহণকারী সকল দেশের প্রতিনিধিরা অংশগ্রহণ করবেন।\nহাজার বছরেরও বেশি পথ পাড়ি দেওয়া বাংলাদেশের লোকজ নাচ ও গানের মূল উপাদান জনসাধারণের জীবন-জীবিকা, পেশা, ধর্মীয় আচার, আধ্যাত্মিকতা। বিভিন্ন লোকজ ফর্ম জারি, সারি, ভাটিয়ালি, কবিগান, গম্ভিরা, পুঁথি, লাঠিখেলা, গাজীর গান, ধামাইল ইত্যাদিকে উপস্থাপন করা হবে এই কর্মশালায়। ১৪ অক্টোবর কর্মশালাটি অনুষ্ঠিত হবে।\n১৫ অক্টোবর উৎসবের সমাপনী মঞ্চে ‘বেদের মেয়ে’ নাটকটির দ্বিতীয় প্রদর্শনী হবে।\n১২ সদস্যের একটি দল সিঙ্গাপুর যাচ্ছেন। দলে রয়েছেন মো. সাইফুল ইসলাম, মো. শওকত হোসেন সজিব, শাহরিয়ার রানা, রকি খান, জুডি, আমব্রীন, সন্ধি, শর্মী, শাহীন, তানজীম, প্রিয়ম ও গোপী।


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ চট্টগ্রাম মহানগর ছাত্রলীগের ১৩ ইউনিটের কমিটি ঘোষণা | দৈনিক পূর্বকোণ\n১০ ফেব্রুয়ারি, ২০২১ | ৮:৩৭ অপরাহ্ণ\nচট্টগ্রাম মহানগর ছাত্রলীগের ১৩ ইউনিটের কমিটি ঘোষণা\nচট্টগ্রাম মহানগর ছাত্রলীগের ১৩ ইউনিটের আহ্বায়ক ও আংশিক কমিটি ঘোষণা করা হয়েছে। বুধবার (১০ ফেব্রুয়ারি) নগর ছাত্রলীগের সভাপতি ইমরান আহমেদ ইমু ও সাধারণ সম্পাদক জাকারিয়া দস্তগীর স্বাক্ষরিত প্রেস বিজ্ঞপ্তিতে এ তথ্য জানানো হয়। তবে কমিটির বিষয়ে ছাত্রলীগের সভাপতি ইমরান আহমেদ ইমু ও সাধারণ সম্পাদক জাকারিয়া দস্তগীরের মুঠোফোনে যোগাযোগ করা হলে তাদের পাওয়া যায়নি।\nনগর ছাত্রলীগের সহ সভাপতি নোমান চৌধুরী জানান , বাকলিয়া থানা, হাজী মুহাম্মদ মহসীন কলেজ, চকবাজার থানা, হালিশহর থানা, বায়েজিদ থানা,পাহাড়তলী থানা,১৭ নম্বর বাকলিয়া ওয়ার্ড, ১৯ নম্বর বাকলিয়া ওয়ার্ড, ১৬ নম্বর চকবাজার ওয়ার্ড, ১১ নম্বর দক্ষিণ কাট্টলী ওয়ার্ড, ১২ নম্বর সরাই পাড়া ওয়ার্ড,২৫ নম্বর রামপুরা ওয়ার্ডের কমিটি ঘোষণা করা হয়েছে। আশা করছি এতে দীর্ঘ দিনের ছাত্র রাজনীতির যে জট লেগে ছিল তা খুলে গেছে। এসব কমিটির মাধ্যমে নগর ছাত্রলীগ আরও বেশি শক্তিশালী হবে এবং প্রধানমন্ত্রী শেখ হাসিনার হাতকে শক্তিশালী করবে।\nঘোষিত কমিটিতে বাকলিয়া থানা ছাত্রলীগের কমিটির আহ্বায়ক করা হয়েছে মিজানুর রহমানকে ও এক নম্বর যুগ্ম আহ্বায়ক করা হয় আনিসুল ইসলাম আজাদকে। এছাড়া আরও ১১ জনকে যুগ্ম আহ্বায়ক ও ১৩ জনকে সদস্য করা হয়। হাজী মুহাম্মদ মহসীন কলেজ ছাত্রলীগের কমিটিতে আহ্বায়ক করা হয়েছে কাজী নাঈমকে ও এক নম্বর যুগ্ম আহ্বায়ক করা হয় মিজানুর রহমানকে। এছাড়া আরও ৫ জনকে যুগ্ম আহ্বায়ক এবং ৩২ জনকে সদস্য করা হয়। চকবাজার থানা ছাত্রলীগের কমিটি এক বছরের জন্য অনুমোদন দেওয়া হয়। কমিটিতে সভাপতি করা হয় জাহিদুল ইসলাম ইরাককে ও সাধারণ সম্পাদক করা হয় জিএম তৌসিফকে। হালিশহর থানা ছাত্রলীগের কমিটিতে আহ্বায়ক করা হয় আব্দুর রহিম জিসান এবং এক নম্বর যুগ্ম আহ্বায়ক মোহাইমিনুল হক চৌধুরী। বায়েজিদ থানা ছাত্রলীগের কমিটিতে আহ্বায়ক করা হয় সুলতান মাহমুদ ফয়সাল ও এক নম্বর যুগ্ম আহ্বায়ক রুবেল খান। পাহাড়তলী থানা ছাত্রলীগের কমিটি এক বছরের জন্য অনুমোদন দেওয়া হয়। এতে সভাপতি মো. আশিকুর রহমান প্রিন্স ও সাধারণ সম্পাদক ইয়াছিন আরাফাত আরমান।\nএছাড়া আংশিক কমিটির মধ্যে ১৭ নম্বর বাকলিয়া ওয়ার্ডে সভাপতি রিয়াজ উদ্দিন কাদের ও সাধারণ সম্পাদক সুহৃদ বড়ুয়া শুভ। ১৯ নম্বর বাকলিয়া ওয়ার্ডে সভাপতি গোলামুর রহমান চৌধুরী রিজান ও সাধারণ সম্পাদক মো. ইমতিয়াজ হোসেন রাহাত। ১৬ নম্বর চকবাজার ওয়ার্ডে ছাত্রলীগের সভাপতি সাদ্দাম হোসেন ও সাধারণ সম্পাদক মুজিবুর রহমান রাসেল। ১১ নম্বর দক্ষিণ কাট্টলী ওয়ার্ডে ছাত্রলীগের সভাপতি মাহফুজ আহমেদ ফাহিম ও সাধারণ সম্পাদক নাঈম উদ্দিন তৌসিফ। ১২ নম্বর সরাই পাড়া ওয়ার্ডে ছাত্রলীগের সভাপতি হান্নান খান ফয়সাল ও সাধারণ সম্পাদক ইমাম হোসেন ইমন। ২৫ নম্বর রামপুরা ওয়ার্ডে ছাত্রলীগের সভাপতি জাবেদ রহিম মুন ও সাধারণ সম্পাদক ইমরান হোসেন বাবু।


শিবিরের পরামর্শেই শেষ পর্যন্ত ছাত্রদলকে ঐক্য গড়ার তাগিদ খালেদার || The Daily Janakantha\nশিবিরের পরামর্শেই শেষ পর্যন্ত ছাত্রদলকে ঐক্য গড়ার তাগিদ খালেদার\nPrint মাঠপর্যায়ের আপত্তি সত্ত্বেও সে মতেই বৃহত্তর ‘ছাত্রঐক্য’ গড়তে যাচ্ছে ছাত্রদল\nবিভাষ বাড়ৈ ॥ শেষ পর্যন্ত জামায়াত-শিবিরের কথা মেনেই ছাত্র সংগঠন পরিচালনার সিদ্ধান্ত নিয়েছেন বিএনপি চেয়ারপার্সন খালেদা জিয়া। শিক্ষাঙ্গনে জনরোষ থেকে রক্ষা পেতে এতদিন শিবিরের সঙ্গে চলায় আপত্তি থাকলেও এবার বেগম জিয়ার নির্দেশ মেনে তাদের সঙ্গেই ঐক্যবদ্ধ হচ্ছে বিএনপির ছাত্র সংগঠন ছাত্রদল। জানা গেছে, শিবিরের পরামর্শ মেনেই বিএনপি চেয়ারপার্সন জামায়াতসহ ২০ দলের ছাত্র সংগঠনের সমন্বয়ে ‘সর্বদলীয় ছাত্র ঐক্য’ গঠন করতে ছাত্রদল নেতাদের নির্দেশ দিয়েছেন। একই সঙ্গে শিবিরের পরামর্শ অনুসারে কথিত সর্বদলীয় ঐক্য গঠন ছাড়াও ক্যাম্পাসে কর্মকা- পরিচালনায় শিবিরের সঙ্গে মুখোমুখী অবস্থানে না যাওয়ারও নির্দেশ দিয়েছেন চেয়ারপার্সন। ফলে ছাত্রদলের একটি অংশ বিশেষত মাঠ পর্যায়ের কর্মীদের আপত্তির মধ্যেই এগোচ্ছে শিবিরের সঙ্গে ছাত্রদলের ঐক্যের প্রক্রিয়া। সূত্র বলছে, খালেদা জিয়ার গ্রীন সিগন্যাল পাওয়ায় ছাত্রদলের সাধারণ নেতাকর্মীদের অনেকের আপত্তি সত্ত্বেও ২০ দলীয় জোটের কিছু ছাত্র সংগঠনের সমন্বয়ে আত্মপ্রকাশ হচ্ছে সর্বদলীয় ছাত্রঐক্যের। এ ঐক্য ফোরামের মূল চালকের ভূমিকায় থাকবে ছাত্রদল ও শিবির। উভয়ের সমন্বয়ে সব ছাত্র সংগঠনকে নিয়ে একটি কেন্দ্রীয় কমিটি ঘোষণা করা হবে। এছাড়াও ঢাকা মহানগরের প্রত্যেক ওয়ার্ড ও থানায় সমন্বয় কমিটি থাকবে। যারা রাজধানীতে কার্যকর আন্দোলনের ভূমিকা রাখতে পারে। ছাত্রশিবিরের কেন্দ্রীয় নেতারা বলছেন, আমরা ছাত্র সংগঠনগুলোর সঙ্গে কথা বলেছি। বিএনপি চেয়ারপার্সনের নির্দেশের পর ছাত্রদলও এখন মনে করছে সর্বদলীয় ছাত্রঐক্য জরুরী। ৫ জানুয়ারির নির্বাচনের আগেই সর্বদলীয় ছাত্রঐক্যের দাবি উঠেছিল দাবি করে শিবির-ছাত্রদলের নেতারা বলছেন, দাবি অনেকদিন থেকে উঠলেও ছাত্রদল ঐক্য গঠনে অনীহা প্রকাশ করে। ফলে ছাত্রঐক্য গঠন করা সম্ভব হয়নি। এর আগে গত প্রায় দুই বছর ধরে নানা আলোচনা সমালোচনার পর কিছুদিন আগে ছাত্রদলের কমিটি গঠন করেছিলেন খালেদা জিয়া। যে কমিটি নিয়ে মাসের পর মাস ধরে বিদ্রোহীদের আন্দোলন চলছে। ওই কমিটিও ছাত্র শিবিরের পরামর্শ অনুসারে করা হয়েছে বলে অভিযোগ তুলেছেন ছাত্রদলের বিদ্রোহী নেতাকর্মীরা। এর আগে ২০০১ সালে আওয়ামী সরকারের পতনের জন্য সর্বদলীয় ছাত্রঐক্য বিশেষ ভূমিকা রাখলেও বর্তমানে তার কোন কার্যক্রম নেই। এর পেছনে ছাত্রদলকেই বেশি দায়ী করে শিবির। সাবেক ছাত্রদল সভাপতি নাসিরুদ্দিন পিন্টু ও হাবিবুন নবী খান সোহেল সভাপতি থাকাকালীন ছাত্রদল-শিবিরের মধ্যে বোঝাপড়াটা ভাল ছিল। তখন শিবিরের সভাপতি ছিলেন বর্তমান জামায়াতের নির্বাহী পরিষদ সদস্য নূরুল ইসলাম বুলবুল। এরপরে ছাত্রদলের সভাপতি যাঁরা হয়েছেন তাঁরা শিবিরের সঙ্গে ঐক্য করতে আপত্তি জানান। বিএনপির শীর্ষ পর্যায়ে শিবিরের প্রস্তাব গেলেও ছাত্রদলের সাধারণ নেতাকর্র্মীদের পক্ষ থেকে ঐক্যে আপত্তি জানিয়ে বলা হয়েছে, জামায়াত-শিবিরের কার্যক্রম দেশের সাধারণ শিক্ষার্থীরা গ্রহণ করে না। শিবিরের সঙ্গে থাকলেও শিক্ষাঙ্গনে ছাত্রদলও সাধারণ শিক্ষার্থীদের রোষের মুখে পড়বে। কাজেই আমরা এমন কারও সঙ্গে জোট করব না, যাতে কেউ আমাদের নিয়ে প্রশ্ন তুলতে পারে। বর্তমানে যুদ্ধাপরাধের বিচার চলছে। বিএনপি কেন জামায়াতের সঙ্গে জোট করেছে তা নিয়ে এমনিতেই ছাত্রসমাজের মধ্যে নানা প্রশ্ন আছে। এ অবস্থায় শিবিরের সঙ্গে জোট করলে সাধারণ ছাত্রদের কাছে ছাত্রদলের আর কোন গ্রহণযোগ্যতা থাকবে না। ছাত্রদলের নেতাকর্মীদের এমন অবস্থানের কারণেই মূলত দুই বছরেরও বেশি সময় ধরে শিবিরের সঙ্গে ঐক্য প্রক্রিয়া বন্ধ হয়েছিল। ছাত্রদলের অনাগ্রহের কারণে গত জাতীয় সংসদ নির্বাচনের আগে এক পর্যায়ে ছাত্রদলকে বাদ দিয়েই সর্বদলীয় ছাত্র ঐক্য গঠনের ঘোষণা দিয়েছিল শিবির। শিবির নেতারা তখন ছাত্রদল বাদে ২০ দলীয় জোটের অন্যান্য ছাত্র সংগঠনকে নিয়ে বৈঠকও করেছিল। কিন্তু গত এক বছরে খালেদা জিয়ার সঙ্গে শিবির নেতাদের একাধিক বৈঠক আর সে বৈঠকে শিবিরের সহযোগিতা চাওয়ার পর পরিস্থিতি পাল্টেছে। একাধিক বৈঠকে আন্দোলনের মাঠে শিবিরের সহযোগিতা চান বিএনপি চেয়ারপার্সন। মূলত এর পরই ছাত্রদলের নতুন কমিটি ও ছাত্র ঐক্য গঠনের জন্য উদ্যোগ নিতে খালেদা জিয়ার কাছে প্রস্তাব তুলে ধরেন শিবির নেতারা। ছাত্রদলের একটি বড় অংশ এখনও নিজেদের অস্তিত্বের জন্যই শিবিরের সঙ্গে ঐক্যের বিরুদ্ধে। শিবিরের প্রতি খালেদা জিয়ার মনোভাবে খুশি নয় এ অংশটি। তবে তাঁরা বলছেন, ‘শিক্ষাঙ্গনে গ্রহণযোগ্যতা হারানোর আশঙ্কা আছে তবু ম্যাডামের নির্দেশ শিবিরের সঙ্গে চলতে হবে’। বিএনপির শীর্ষ পর্যায় থেকে কি নির্দেশ দেয়া হয়েছে? এমন প্রশ্নে ছাত্রদলের ঢাকা বিশ্ববিদ্যালয়ে সাবেক এক সেক্রেটারি বলছিলেন, ম্যাডাম এ নিয়ে কয়েকবার কথা বলেছেন। সাধারণ নেতাকর্মী বিশেষ করে মাঠ পর্যায়ের আপত্তির কথা তুললে বলা হয়, বিএনপি নেতৃত্বাধীন ২০ দলীয় জোটের বাঁচা-মরার আন্দোলন চলছে। সুতরাং আন্দোলনের স্বার্থেই এখন সব দল ও মতপার্থক্য ভুলে ঐক্য গড়ার কথা ভাবতে হবে। বিএনপির শীর্ষ নেতৃত্বের শিবির নির্ভরতার কারণে ছাত্রদলের মাঠ পর্যায়ের ক্ষোভের মাঝেই ঐক্যের বিষয়টি এগিয়ে যাচ্ছে। এদিকে বিএনপির চেয়ারপার্সনের অবস্থান শিবির নির্ভর হলেও ঐক্য নিয়ে অসন্তোষ ছড়িয়ে পড়েছে ছাত্রদলের কেন্দ্র থেকে মাঠ পর্যায়ের একটি অংশের মাঝে। এ অংশের সঙ্গে একমত বিএনপির কয়েক নেতাও। কিছুদিন আগে ছাত্রদলের ভারপ্রাপ্ত সভাপতির দায়িত্ব পালন করা এক নেতা নাম প্রকাশ করতে সাহস না পেলেও বলছিলেন, শিবিরের সঙ্গে ছাত্রদলের জোট করার কোন প্রশ্নই ওঠে না। সাধারণ নেতাকর্মীরাও এটি চায় না। কারণ, শহীদ জিয়াউর রহমান একজন মুক্তিযোদ্ধা ছিলেন। অতীতে ছাত্রদল স্বৈরাচারবিরোধী আন্দোলনসহ বিভিন্ন প্রগতিশীল আন্দোলনে নেতৃত্ব দিয়েছে। কাজেই আমরা এমন কারও সঙ্গে জোট করব না, যাতে কেউ আমাদের নিয়ে প্রশ্ন তুলতে পারে। তিনি জানান, ছাত্রঐক্য গঠনের বিষয়ে কথাবার্তা শুরুর পরই সারা দেশের ছাত্রদলের নেতারা কেন্দ্রীয় নেতাদের কাছে ক্ষোভ প্রকাশ করেছেন। সারাদেশের নেতাকর্মীরা বলেছেন, আসলে ছাত্রদলকে শিবিরের কাছে লিজ দেয়ার একটা প্রক্রিয়া চলছে। অথচ ছাত্রদল ও ছাত্রশিবিরের আদর্শ পুরোপুরি আলাদা। দেশের বিভিন্ন ক্যাম্পাসে ছাত্রদল অতীতে ছাত্রশিবির তাড়িয়েছে। এমনকি বিএনপি-জামায়াত জোট ক্ষমতায় থাকার সময়ও বিভিন্ন বিশ্ববিদ্যালয়ে ছাত্রদলের সঙ্গে ছাত্রশিবিরের সংঘর্ষ হয়েছে। অনেক স্থানে শিবিরের হামলায় ছাত্রদলের নেতারা হতাহতও হয়েছেন। শিবিরের সঙ্গে জোট করলে সাধারণ ছাত্রদের কাছে ছাত্রদলের আর কোন গ্রহণযোগ্যতা থাকবে না। ঢাকা বিশ্ববিদ্যালয় ছাত্রদলের একজন যুগ্ম-আহ্বায়ক বলেন, ২০ দলের সমাবেশে বিএনপির নেতাদের উপস্থিতিতে মঞ্চের সামনের দিকে বসাকে কেন্দ্র করে ছাত্রদলের নেতাদের ওপর এখনও ছাত্রশিবির হামলা চালায়। যদি জোট করা হয়, তখন আর ছাত্রদলের অস্তিত্বই খুঁজে পাওয়া যাবে না। সাধারণ শিক্ষার্থীরা শিবিরের সঙ্গে আমাদেরও প্রত্যাখ্যান করবে। ঢাকা বিশ্ববিদ্যালয়, জাহাঙ্গীরনগর বিশ্ববিদ্যালয়ের মতো প্রতিষ্ঠানেও কখনই কার্যক্রম পরিচালনা করা যাবে না। ঠিক এমন অবস্থায় ছাত্রঐক্য গঠনের শেষ পর্যায়ে এসেও উদ্দেশ্য ভেস্তে যাওয়ার আশঙ্কা করছে শিবির। পরিস্থিতি জটিল হয়ে ওঠায় বিএনপির কয়েক নেতার ওপর ক্ষেপেছে ছাত্র শিবিরের কেন্দ্রীয় নেতৃত্ব। এ ক্ষোভের বিষয়টি ইতোমধ্যেই শিবিরের ফেসবুক পেজ ‘বাঁশের কেল্লা’য় পোস্ট করা মন্তব্যেই পরিষ্কার করা হয়েছে। সম্প্রতি পোস্ট করা এক মন্তব্যে তীব্র সমালোচনা করা হয়েছে বিএনপির একটি অংশের নেতাদের। বলা হয়েছে, ‘জামায়াত-বিএনপি যদি জোট করতে পারে। শিবির-ছাত্রদল জোট করলে কার কাপড় খুলে পড়ে?? বিএনপির ভিতর এক ধরনের নেতা আছে হয় যাঁরা পূর্বে আওয়ামী লীগ, ছাত্রলীগ করত না হয় তাঁরা আওয়ামীদের সঙ্গে বেয়াই থেকে শুরু করে মামা-খালু ,ভাগ্নি চাচা এসব লতা-পাতা জড়ানো সঙ্গে অবৈধ সম্পদের মালিক নেতারা রাজনীতি বিএনপি করলেও এদের কলিজার ভেতর আওয়ামী প্রীতি/দুর্বলতা রয়ে গেছেই, তাঁরা আওয়ামী লীগের ভাবধারা থেকে বের হতে পারছে না,... এরা জামায়াতের বিষয়ে অনাগ্রহ দ্যাখায়, তুলে নিয়ে আসে মুক্তিযুদ্ধকে। আরে শালা, দুনিয়ার অন্য দেশ কি স্বাধীন হয়নি?? সেসব দেশে রাজাকার ছিল না?/ তাঁরা কি রাজাকার রাজাকার করে মাতম করছে?? স্বাধীন করে কি ঘোড়ার ডিম পেয়েছি আমরা?? দেশে গণতন্ত্র আছে?? অর্থনৈতিক মুক্তি হয়েছে?? বাঁশের কেল্লায় আরও বলা হয়েছে, ‘বিএনপির ভেতর থাকা আওয়ামী আদলে গড়ে ওঠা নেতারা চান না জামায়াতকে নিয়ে সরাসরি আন্দোলনে যাওয়া, কিন্তু কেন?/ তাঁরা সেখানে মুক্তিযুদ্ধের বিষয় তুলে নিয়ে আসেন, আসলে এসব নেতাদের মাধ্যমে হাসিনার ইনডাইরেক্ট শেল্টার দেয়া ছাড়া কিছুই না, তারা চান না জামায়াত-বিএনপির সঙ্গে থাকুক, কারণ জামায়াতকে আলাদা করতে পারলে বিএনপিকে দুর্বল করতে সুবিধা হয়। তাঁরা আবার শিবিরের সঙ্গে ছাত্রদলের ঐক্য করতে বাধা দিচ্ছে, আরে বাবা জামায়াতের সঙ্গে যদি বিএনপি জোট করতে পারে শিবির ছাত্রদল জোট করলে কার কাপড় খুলে পড়ে?? হ্যাঁ পড়ে– আওয়ামীপন্থী বিএনপি নেতাদের, বিএনপিকে এই বলয় থেকে বের হয়ে আসতে হবে। কিন্তু এসব ফাজিল নেতা পরিকল্পিতভাবে সরকারবিরোধী আন্দোলন শক্তিশালী করতে বাধা দিয়ে দিন দিন বিএনপিকে শেষ করে দিচ্ছে’।এর আগে গত বছরের মাঝামাঝি একবার ছাত্রশিবিরের পরামর্শ নিয়ে ছাত্রদলকে সংস্কারের সিদ্ধান্ত নিয়েছিলেন বিএনপি চেয়ারপার্সন খালেদা জিয়া। কেবল তাই নয়, জামায়াত-শিবিরের পছন্দের শিক্ষক-সাংবাদিকদের হাতেই দেয়া হয়েছিল ছাত্রদল সংস্কারের দায়িত্ব। এতে অসন্তোষ ছড়িয়ে পড়ে বিএনপির ছাত্র সংগঠনটির নেতাকর্মীদের মাঝে। ঘটনাকে নজিরবিহীন ও অগ্রহণযোগ্য বলে অভিহিত করে আপত্তি তুলেছে নেতাকর্মীদের বড় একটা অংশ। ঘটনা নিয়ে দুইভাবে বিভক্ত হয়ে পড়েছিল ছাত্রদল। আবার সেই একই পথে এবার শিবিরে চাওয়া অনুসারে ছাত্রদলের বিষয় সিদ্ধান্তে হতাশ ছাত্রদলের নেতাকর্মীরা।


লিড নিউজ লিড নিউজ – Page4– districtnews24.com\nMarch 29, 2020, 6:57 pm\nডিএন২৪ ডেস্ক: জাতীয় পার্টির কেন্দ্রীয় কমিটির সদস্যদের নাম ঘোষণা করেছেন পার্টির চেয়ারম্যান ও সংসদে বিরোধীদলীয় উপনেতা জিএম কাদের। পার্টির নবম জাতীয় কাউন্সিলের সিদ্ধান্ত এবং গঠনতন্ত্রের ধারা ১২ এর ৩ উপধারা মোতাবেক\nঅনলাইন ডেস্ক ভারতীয় প্রধানমন্ত্রী নরেন্দ্র মোদির আক্রমণাত্মক বক্তব্যের কড়া জবাব দিয়েছে পাকিস্তান। মোদির বক্তব্য প্রত্যাখ্যান করে ইসলামাবাদের পক্ষ থেকে বলা হয়েছে, ভারতীয় প্রধানমন্ত্রীর যুদ্ধভাবাপন্ন বক্তব্য তার (বিজেপি) সরকারের উগ্রপন্থী মানসিকতা\nডিএন২৪ ডেস্ক: ৪৮ ঘণ্টার মধ্যেই ফাঁকা এক ভবনকে হাসপাতালে পরিণত করল চীন। করোনাভাইরাসের বিস্তার ঠেকাতে হুবেই প্রদেশের উহান শহরের কাছেই তৈরি করা হয়েছে ১০০০ শয্যার এই বিশেষ হাসপাতাল। মঙ্গলবার তা উদ্বোধন\nডিএন২৪ ডেস্ক: হিন্দু সম্প্রদায়ের অন্যতম ধর্মীয় উৎসব সরস্বতী পূজা বৃহস্পতিবার। বাণী অর্চনা ও নানা আয়োজনের মধ্য দিয়ে বিদ্যা, বাণী ও সুরের দেবী সরস্বতীর আরাধনা করা হবে। সরস্বতী পূজা উপলক্ষে হিন্দু\nডিএন২৪ ডেস্ক: দেশের ৫৫টি ব্যাংক থেকে বেসরকারি ব্যাংকগুলোর পরিচালকরা এক লাখ ৭১ হাজার ৬১৬ কোটি ১২ লাখ ৪৭ হাজার টাকা ঋণ নিয়েছেন। যা ব্যাংকগুলোর বিতরণ করা মোট ঋণের ১১ দশমিক ২১\nডিএন২৪ ডেস্ক: ঢাকার দুই সিটির নির্বাচনে বিএনপি মনোনীত মেয়র ও সমর্থিত কাউন্সিলরদের পক্ষে জোরদারভাবে মাঠে নামবেন ২০ দলীয় জোটের নেতারা। বৃহস্পতিবার বিকালে গুলশানে বিএনপি চেয়ারপারসনের রাজনৈতিক কার্যালয়ে ২০ দলের বৈঠকের\nপররাষ্ট্রমন্ত্রী ড. এ কে আবদুল মোমেন। ফাইল ছবি ডিএন২৪ ডেস্ক: জাতিসংঘের আন্তর্জাতিক বিচার আদালতের (আইসিজে) অন্তর্বর্তী আদেশে বাংলাদেশ ও মানবতার জয় হয়েছে বলে মন্তব্য করেছেন পররাষ্ট্রমন্ত্রী ড. এ কে আবদুল\nপাবলিক বিশ্ববিদ্যালয়গুলোর ভিসিদের সঙ্গে মতবিনিময় সভায় বক্তব্য দিচ্ছেন ইউজিসির চেয়ারম্যান অধ্যাপক ড. কাজী শহীদুল্লাহ। ছবি: সংগৃহীত ডিএন২৪ ডেস্ক: আগামী শিক্ষাবর্ষ থেকে দেশের পাবলিক বিশ্ববিদ্যালয়গুলোতে সমন্বিত পদ্ধতিতে ভর্তি পরীক্ষা অনুষ্ঠিত হবে।\nপ্রিন্স সালমান ও আয়াতুল্লাহ খামেনি। ফাইল ছবি অনলাইন ডেস্ক মধ্যপ্রাচ্যে চলমান সমস্যা সমাধানে আঞ্চলিক প্রতিদ্বন্দ্বী সৌদি আরবের সঙ্গে কাজ করতে চায় ইরান। বুধবার প্রেসিডেন্ট হাসান রুহানির চিফ অব স্টাফ মাহমুদ\nসংসদ রিপোর্টার জাতীয় সংসদে ঋণখেলাপি ৮ হাজার ২৩৮ জন ব্যক্তি বা কোম্পানির তালিকা প্রকাশ করা হয়েছে। বাংলাদেশে কার্যরত সব ব্যাংক বা আর্থিক প্রতিষ্ঠান থেকে প্রাপ্ত সিআইবি ডাটাবেসে রক্ষিত ২০১৯ সালের


রাজশাহী সদর হাসপাতাল চালুর উদ্যোগ | Daily Sunshine\nরাজু আহমেদ : রাজশাহীতে ‘সদর হাসপাতাল’ নামে যে একটি হাসপাতাল ছিলো, তা হয়তো আমাদের অনেকেই জানেন না। আবার অনেকের জানা থাকলেও হয়তো ভুলেই গেছেন। তবে জেনে অবাক হবেন হাসপাতালটি কিন্তু বন্ধ করা হয়নি। এর কার্যক্রম স্থগিত রয়েছে। রাজশাহী মেডিকেল কলেজ (রামেক) হাসপাতালে রোগীর সংখ্যা দ্বিগুণের বেশি বৃদ্ধি পাওয়ায় চাইলেও কাঙ্খিত চিকিৎসা সেবা নিশ্চিত করতে পারছেন না হাসপাতাল কর্তৃপক্ষ। এমন অবস্থায় স্থানীয়দের স্বাস্থ্য সেবা নিশ্চিতের জন্য রাজশাহীর সদর হাসপাতালের কার্যক্রম পুনরায় চালুর দাবিতে নরেচড়ে বসেছেন স্থানীয় স্বাস্থ্য বিভাগের সংশ্লিষ্ট কর্মকর্তা, সিভিল সার্জনসহ রাজশাহীর সচেতন মহল। তাদের দাবি, সদর হাসপাতাল পুনরায় চালু করে স্বাস্থ্য সেবা পাওয়াটা রাজশাহীবাসীর অধিকার।\nসময়টা পাকিস্তান আমল। ১৯৫৮ সালে রাজশাহী মেডিকেল কলেজ প্রতিষ্ঠিত হয়। এসময় আইয়ুব খান পরিচালিত পাকিস্তান সরকারের নির্দেশে রাজশাহী সদর হাসপাতালের কার্যক্রম স্থগিত করে দেয়া হয়। এসময় রাজশাহী মেডিকেল কলেজের ব্যবস্থাপনায় শিক্ষার্থীদের ইন্টার্ন ও গবেষণার জন্য রামেক হাসপাতাল প্রতিষ্ঠা করা হয়। সেই থেকে বিশেষায়িত এই হাসপাতালটি মেডিকেল কলেজের ছাত্রদের জন্য পরীক্ষাগার হিসেবেই ব্যবহৃত হয়ে আসছে। পাশাপাশি রোগীদের সেবা দেয়া হচ্ছে।\nরাজশাহী নগরীর হেতেমখাঁ জাদুঘরের মোড়ে অবস্থিত বিশাল জায়গা জুড়ে নির্মিত পুরাতন গোলাপি রংয়ের দুইতলা ভবনটিই ছিলো রাজশাহী সদর হাসপাতাল (সরকারি জেনারেল হাসপাতাল)। তবে এখন সেখানে রাজশাহী মেডিকেল কলেজের অধিনে পরিচালিত হচ্ছে ডেন্টাল ইউনিট।\nরাজশাহী জেলা প্রশাসনের দেয়া তথ্য মতে, রাজশাহী জেলার একটি সিটি কর্পোরেশন ও ৯টি উপজেলায় মোট জনসংখ্যা ২৩ লাখ ৭৭ হাজার ৩১৪ জন। তবে বেসরকারি হিসেবে প্রকৃত সংখ্যা এর চাইতেও বেশি। নগরীতেই রয়েছে প্রায় ৯ লাখ মানুষের বসবাস। আর ৯টি উপজেলার প্রতিটিতে গড়ে ৩ লাখের বেশি মানুষের বসবাস। সেই হিসেবে জেলার মোট জনসংখ্যা দাঁড়ায় ৩৬ লাখের বেশি। দেশের অন্য সব জেলার জন্য একটি করে পৃথক সদর হাসপাতাল থাকলেও, রাজশাহী জেলার এই বিপুল সংখ্যক মানুষের স্বাস্থ্য সেবা নিশ্চিতের জন্য নেই পৃথক কোন জেনারেল হাসপাতাল (সরকারি ব্যবস্থাপনায়)।\nরাজশাহীর স্বাস্থ্য বিভাগের কর্মকর্তাসহ স্থানীয় সচেতন মহলের দাবি, বাংলাদেশের প্রতিটি জেলাতেই একটি করে জেনারেল বা সদর হাসপাতাল রয়েছে। যা স্থানীয় মানুষদের চিকিৎসা সেবা নিশ্চিত করে আসছে। মেডিকেল কলেজ বা মেডিকেল বিশ্ববিদ্যালয়গুলো মূলত বিশেষায়িত হাসপাতাল। আর সদর হাসপাতালগুলোতে প্রাথমিক পর্যায়ের চিকিৎসাসহ সবধরণের চিকিৎসা সেবা নিশ্চত করা হয়। যেখানে কোনো ইন্টার্ন বা শিক্ষানবিশ চিকিৎসক থাকে না। শুধুমাত্র প্রফেশনাল চিকিৎসকদের দিয়েই হাসপাতালটিতে আসা রোগীদের কাঙ্খিত সেবা দেয়া হয়। এই হাসপাতাল প্রয়োজন মনে করলে বিশেষায়িত পর্যায়ের হাসপাতাল বা চিকিৎসকের কাছে উন্নত চিকিৎসার জন্য রোগীদের প্রেরণ করতে পারেন। এতে করে উভয় হাসপাতালের ওপরই চাপ কমবে। যার ফলে রোগীদের নিরবিচ্ছিন্ন চিকিৎসা নিশ্চিত করা সম্ভব হবে। তবে রাজশাহী সদর হাসপাতালটির কার্যক্রম স্থগিত থাকায় স্থানীয় ২৭ লাখ মানুষ স্বাস্থ্য সেবা থেকে বঞ্চিত রয়েছে বা পিছিয়ে রয়েছে।\nবিশেষায়িত রামেক হাসপাতালে রাজশাহী ছাড়াও দেশের বিভিন্ন প্রান্তের মানুষেরা সেবা নিতে আসছে। আর বাস্তবতার নিরিখে রামেক হাসপাতালের পক্ষে সবার চিকিৎসা নিশ্চিত করতে রীতিমতো হিমশিম খেতে হচ্ছে। এর কারণ হিসেবে রাজশাহী মেডিকেল কলেজের উপপরিচালক ডা. সাইফুল ফেরদৌস বলেন, ১ হাজার ২৫০ বেডের রামেক হাসপাতালে গড়ে প্রতিদিন ২ হাজার ৪০০ থেকে ২ হাজার ৫০০ রোগী বিভিন্ন ওয়ার্ডে ভর্তি হয় চিকিৎসা নিচ্ছেন। করোনার প্রাদুর্ভাবের কারণে এই সংখ্যা কিছুটা কমেছে। রাজশাহী বিভাগের ৮টি জেলার বাইরের রোগীও সেবা নিতে আসে আমাদের হাসপাতালে। বেডের সীমাবদ্ধতা থাকলেও রোগী আসলে মানবিক কারণে আমরা তাদের ফিরিয়ে দিতে পারি না। এর সাথে রয়েছে জনবলের সীমাবদ্ধতা। ১ হাজার ২৫০ বেডের হাসপাতাল অনুপাতে চিকিৎসক, স্বাস্থ্যকর্মী ও সাপোটিং স্টাফের স্বল্পতা রয়েছে। এই পরিসংখ্যান থেকে যে কেউ বুঝতে পারবে আমাদের চিকিৎসক, নার্স ও সাপোটিং স্টাফদের কতোটা চাপ নিয়ে রোগীদের সেবা নিশ্চিত করতে হচ্ছে। আমরা আমাদের শতভাগ সক্ষমতা দিয়ে চিকিৎসা সেবা নিশ্চিত করে চলেছি। রামেক হাসপাতালের এই কর্মকর্তা আরো বলেন, আমরাও চাই রাজশাহীর সদর হাসপাতালের কার্যক্রম পুনরায় চালু করা হোক। এতে করে স্থানীয় রোগীরা উপকৃত হবে।\nরাজশাহীর প্রবীণ সাংবাদিক আহমেদ শফিউল্লাহ বলেন, দেশের যোগাযোগ ব্যবস্থা উন্নত হওয়ায় রাজশাহী মেডিকেল কলেজ হাসপাতালে রাজশাহীর ৮টি জেলার পাশাপাশি অন্য বিভাগ যেমন খুলনা, কুষ্ঠিয়ার রোগীরাও আসছে। তাছাড়া দেশে এই হাসপাতালের আলাদা সুনাম রয়েছে। এতে করে হাসপাতালে সবসময় রোগীতে ভর্তি থাকছে। এমনকি নির্ধারিত আসনের চাইতেও রোগী বেশি ভর্তি হচ্ছে। ফলে চিকিৎসক ও স্বাস্থ্যকর্মীদের সেবা নিশ্চিত করতে রীতিমতো হিমশিম খেতে হচ্ছে। এমন অবস্থায় রাজশাহী নগরী ও জেলার স্থানীয়দের জন্য সরকারি ব্যবস্থাপনায় পৃথক কোনো চিকিৎসা ব্যবস্থা নেই। অথচ দেশের প্রতিটি জেলাতেই পৃথক ভাবে একটি করে জেলা সদর (জেনারেল) হাসপাতাল রয়েছে। অর্থাৎ রাজশাহীবাসী তাদের প্রাপ্য অধিকার থেকে বঞ্চিত রয়েছে। বিষয়টি নিয়ে হইচই হওয়া দরকার। আহমেদ শফিউল্লাহ আরো জানান, ১৯৫৮ সালে রাজশাহী মেডিকেল কলেজ প্রতিষ্ঠার পর রাজশাহী সদর হাসপাতালটির কার্যক্রম স্থগিত করা হয়। পুরোনো আমলে সদর হাসপাতালটি ছিলো সিভিল সার্জনের অধিনে। মেডিকেল কলেজের হাসপাতাল হলো একধরণের মেডিকেলের ছাত্রদের ল্যাব। শুধু হাসপাতাল হলে সেখানে ছাত্র থাকবে না। সেখানে শুধুমাত্র প্রফেশনাল চিকিৎসক থাকবে। এতে রোগীরা আরো ভালো সেবা পাবে। তাই আমি রাজশাহীবাসীর পক্ষ থেকে দাবি জানাই রাজশাহীর ঐতিহ্য সদর হাসপাতালটির কার্যক্রম পুনরায় চালু করা হোক।\nরাজশাহী জেলার সিভিল সার্জন ডা. মো. এনামুল হক বলেন, দেশের সকল জেলাতেই একটি করে জেলা বা জেনারেল হাসপাতাল আছে। যেখানে স্থানীয়দের স্বাস্থ্যসেবা নিশ্চিত করা হয়। দুর্ভাগ্যের বিষয় রাজশাহী জেলায় বিশাল পরিসরে এমন একটি হাসপাতাল থাকলেও তার কার্যক্রম স্থগিত করে দেয় তৎকালীন পাকিন্তান সরকার। তবে আশার কথা হাসপাতালটির কার্যক্রম পুনরায় চালুর বিষয়ে আলোচনা শুরু হয়েছে। ২৮ নভেম্বর স্বাস্থ্য অধিদপ্তরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম ও সচিব আবদুল মান্নানের উপস্থিতিতে রাজশাহী জেলার উন্নয়ন সমন্বয় সভা অনুষ্ঠিত হয়। সেই সভায় সদর হাসপাতালের প্রয়োজনীয়তা ও এর কার্যক্রর পুনরায় চালুর দাবি নিয়ে বিস্তর আলোচনা হয়। সেখানে সকল পক্ষই সদর হাসপাতাল চালুর বিষয়ে একমত পোষণ করেন। জনসংখ্যার নিরিখে শুধু রাজশাহী মেডিকেল কলেজ হাসপাতাল দিয়ে স্থানীয়দের চিকিৎসা সেবা চিশ্চিত করা কষ্টকর হয়ে যাচ্ছে।\nরাজশাহীর স্বাস্থ্য বিভাগের পরিচালক ডা. গোপেন্দ্র নাথ আচার্য্য জানান, রাজশাহী বিভাগের ৮টি জেলার মধ্যে ৭টি জেলাতেই একটি করে জেলা বা জেনারেল হাসপাতাল আছে। শুধু রাজশাহীতেই নাই। মেডিকেল কলেজ প্রতিষ্ঠার পর রাজশাহী সদর হাসপাতালটি বিলুপ্ত হয়ে যায়। এখন সেখানে মেডিকেল কলেজের ডেন্টাল ইউনিট চালু আছে। বিভিন্ন মহল থেকে রাজশাহী শহরে অল্টারনেটিভ অব (বিকল্প) মেডিকেল কলেজ হিসেবে জেনারেল হাসপাতাল চালুর জন্য দাবি জানানো হচ্ছে। দেশের সব জেলাতেই একটি করে জেনারেল হাসপাতাল আছে, শুধু রাজশাহীতেই নেই। বিষয়টি নিয়ে সর্বমহলেই আলোচনা হচ্ছে। রাজশাহীতে একটি মেডিকেল হাসপাতাল আছে, আরো একটি জেনারেল হাসপাতাল থাকলে ভালো হয়।


প্রধানমন্ত্রীর সহায়তার তালিকায় অনিয়ম-নয়ছয়ের অভিযোগ প্রধানমন্ত্রীর সহায়তার তালিকায় অনিয়ম-নয়ছয়ের অভিযোগ – GNEWSBD24.COM\nমঙ্গলবার, ০৯ মার্চ ২০২১, ০১:০৫ পূর্বাহ্ন\nস্বামীর অত্যাচার সইতে না পেরে স্ত্রীর আত্মহত্যা ব্রিক-এন্ড-ক্লিক মডেলে স্বাস্থ্যসেবায় বড় বিনিয়োগ পেলো প্রাভা হেলথ পত্নীতলায় আর্ন্তজাতিক নারী দিবস পালিত এ কে এম বজলুর রহমানকে স্বাধীনতা পুরস্কারের জন্য মনোনীত করায় প্রধানমন্ত্রীকে শুভেচ্ছা ময়মনসিংহে ব্যাংকে কর্মরত নারীদের আয়োজনে র‌্যালী ৭ মাচের্র ভাষণ বাঙালির মুক্তির সনদ: এনামুল হক শামীম ওয়ালটন প্রথম বিভাগ দাবা লিগের পুরস্কার বিতরণ উন্নত দেশ ও জাতি গঠনে নতুন প্রজন্মকে ঐক্যবদ্ধ হতে হবে আমতলীতে আর্ন্তজাতিক নারী দিবস পালন সুন্দরগঞ্জে আর্ন্তজাতিক নারী দিবস পালিত\nপ্রধানমন্ত্রীর সহায়তার তালিকায় অনিয়ম-নয়ছয়ের অভিযোগ\nএবার গাইবান্ধার সাদুল্লাপুর উপজেলায় প্রধানমন্ত্রীর মানবিক সহায়তার আড়াই হাজার টাকার তালিকাতে ব্যাপক অনিয়ম ও স্বজনপ্রীতি আর নয়-ছয়ের অভিযোগ পাওয়া গেছে। উপজেলার ১১ ইউনিয়নের প্রায় ৭ হাজার পরিবারকে সহায়তা দিতে উপজেলা প্রশাসনের কাছে যাচাই-বাছাই করা খসড়া তালিকা জমা দেন জনপ্রতিনিধিরা। কিন্তু সেই তালিকা প্রকাশের পর বিশ্লেষণ করে নানা ধরণের চাঞ্চল্যকর তথ্য ছাড়াও বিভিন্ন গড়মিল আর অসঙ্গতির চিত্র উঠে আসে। কয়েক দফা যাচাই-বাছাইয়ের পরেও জনপ্রতিনিধিদের এমন তালিকার বিষয়টি ছড়িয়ে পড়লে সর্বত্রই আলোচনা-সমালোচনার সৃষ্টিসহ তীব্র ক্ষোভ প্রকাশ করেন এলাকাবাসী।\nঅধিকাংশ ইউনিয়নের তালিকাতে স্থানীয় জনপ্রতিনিধি, তার আত্মীয়-স্বজন, আ’লীগ ও অঙ্গসংগঠনের নেতাকর্মী এবং তাদের পরিবারসহ পছন্দের লোকজনের নাম অন্তর্ভুক্ত হয়েছে। প্রকৃত দরিদ্র ও কর্মহীন মানুষের নাম বাদ গেলেও তালিকায় ঠিকেই উঠেছে বড় ব্যবসায়ী, পাকা বাড়ি-গাড়ির মালিক, স্বচ্ছল আর বিত্তশালীদের নাম। এমনকি তালিকাতে অবসপ্রাপ্ত চাকুরীজীবি, সরকারী-বেসরকারী স্কুল, মাদ্রাসাসহ বিভিন্ন প্রতিষ্ঠানে কর্মরত ব্যক্তি এবং একই পরিবারের একাধিক স্বচ্ছল ব্যক্তির নামও আছে। এছাড়া এই অর্থ হাতিয়ে নিতে অনেক জনপ্রতিনিধি এবং দলের নেতা নিজের ও স্বজনদের একই মোবাইল নম্বর দুই-তিনবার এমনকি আটবারও জুড়ে দিয়েছেন অনেক দরিদ্র মানুষের নামের পাশেও। ইতোমধ্যে তালিকাভুক্ত এসব সুবিধাভোগীর কেউ কেউ মোবাইল ব্যাংকিয়ের মাধ্যমে আড়াই হাজার করে টাকাও পেয়ে গেছেন।\nসাদুল্লাপুর উপজেলার বনগ্রাম, দামোদরপুর, জামালপুর, কামারপাড়া ও রসুলপুরসহ কয়েকটি ইউনিয়নের তালিকা যাচাই ও বিশ্লেষণে সবচেয়ে বেশি অনিয়ম, স্বজনপ্রীতি ও নয়-ছয়ের তথ্য-প্রমাণ পাওয়া গেছে ১১নং খোর্দ্দকোমরপুর ইউনিয়নের ৫৯৪ জনের নাম, তালিকায়। তালিকা অনুসন্ধানে দেখা যায়, আত্মীয়-স্বজন ছাড়াও নিজের পছন্দের অনেক ব্যক্তির নাম অন্তর্ভুক্তের অভিযোগ উঠেছে ইউনিয়ন পরিষদের চেয়ারম্যান আরিফুর রহমান চৌধুরী শামীমের বিরুদ্ধে। সহায়তার এই অর্থ হাতিয়ে নিতে তালিকার ৩২১ নম্বরে তিনি ইউনিয়নের সাবেক চেয়ারম্যানের স্ত্রী, ৩৫২ ও ৩২২ নম্বরে রিনা ও নাজমা নামে সংরক্ষিত দুই নারী সদস্যকে বানিয়েছেন কৃষক ও দিনমজুর। তালিকার ২২০, ২২৭ ও ২২৯ নম্বরে ওই দুই ওয়ার্ড সদস্যর তিন ছেলের নামও রয়েছে। পাশাপাশি তালিকার ১৮১ ও ৩১২ নম্বরে খতিজা ও নাহিন নামে দুই দরিদ্রর নামের পাশে আছে স্ত্রী ও মেয়ের মোবাইল নম্বর ব্যবহারের অভিযোগও রয়েছে তার বিরুদ্ধে।\nশুধু তাই নয়, তালিকার ২০০, ২৬৭, ২৮৩, ৩০৩, ৩০৪, ৩০৮, ৩১০ ও ৩১১ নম্বরসহ হতদরিদ্র অন্তত ১২ জনের নাম ও ভোটার আইডি কার্ড ঠিক থাকলেও চেয়ারম্যান তার (ব্যক্তিগত কাজের লোক রাজ্জাকের ০১৭৮৯৪৮৪০২৯ এবং আরও তিনটি নম্বর মোবাইল জুড়ে দিয়েছেন তাদের নামের পাশে। এরমধ্যে চেয়ারম্যানের মেয়ে এবং ব্যক্তিগত কাজের লোক রাজ্জাকের মোবাইল নম্বরে টাকাও এসেছে।\nআর ২৯১ নম্বরে ইউনিয়ন আওয়ামীলীগের সহ-সাধারণ সম্পাদক মোহাম্মদ আলী, ৫৪৬ নম্বরে ইউনিয়ন আওয়ামীলীগের প্রচার সম্পাদক নুর আলম ও ৪২৮ নম্বরে ইউনিয়ন কৃষকলীগের সাধারণ সম্পাদক এছাহাক আলী তালিকা নাম অন্তর্ভক্ত করে নিজেই সেজেছেন হতদরিদ্র আর দিনমজুর। তালিকার ১৯৪ নম্বরে অন্য সুবিধাভোগীর নামের পাশে নিজের মোবাইল নম্বর দিয়েছেন এছাহাক আলী। পাশাপাশি তালিকার ৫৪৫ নম্বরে আ’লীগ নেতা মোহাম্মদ আলীর আপন ভাই মাহাবুর ও ২৪১ নম্বরে তারই স্ত্রী মনোয়ারা বেগমের নামও আছে।\nতালিকার ২৬৯ ও ২৭০ নম্বরে রয়েছে রবিউল ও লৎফর নামে সহোদর দুই ভাই। অথচ তারা দুইজনেই অবসরপ্রাপ্ত চাকুরীজীবি এবং এলাকাতে প্রভাবশালী হিসেবে পরিচিত হলেও তালিকাতে কৃষক পেশা উল্লেখ করেছেন। এছাড়া তালিকার ৩৪৩ ও ৩৪৯ নম্বরে বাবা-ছেলে, ৩৪০ ও ৩৪৪ নম্বরে মা ও ছেলে, ৫৮, ৫৯, ২৪১, ৫৪৫ ও ৪৯৩ এবং ৪৫৮ নম্বরে আছে স্বামী-স্ত্রীর নামও। তালিকার ২৪৭ নম্বরে ইউনিয়ন পরিষদের উদ্যোক্তা, ৪৬২ নম্বরে সরকারী প্রাথমিক বিদ্যালয়ের কর্মচারী, ২৫০ নম্বরে হাইস্কুলের কর্মচারী, ৪৫৭ নম্বরে সরকারী ঘর ও রেশন কার্ডের সুবিধাভোগীর নাম অন্তর্ভুক্ত হয়েছে। ৪৯৩ ও ৪৯৪ নম্বরে দুইজনের নাম থাকলেও মোবাইল নম্বর দেওয়া আছে অন্য ব্যক্তির এমনকি ১৮৫ নম্বরে থাকা ব্যক্তির মোবাইল ফোন নম্বর দেওয়া আছে বগুড়া গাবতলীর মহিষবান মধ্যপাড়ার অন্য একজনের। এসব ছাড়াও পুরো তালিকাজুড়েই চাকুরী, ব্যবসা, সম্পদশালী আর আ’লীগ-অঙ্গসংগঠনের নেতা-স্বজনসহ প্রবাসী ব্যক্তির নামও।\nস্থানীয় এলাকাবাসী ও একাধিক ভুক্তভোগীর অভিযোগ, প্রৃকত হতদরিদ্রদের বঞ্চিত করে আত্মীয়-স্বজনসহ নিজের পছন্দের লোকজনের তালিকা করেছেন ইউনিয়নের চেয়ারম্যান আরিফুর রহমান চৌধুরী শামীম। তালিকায় নাম থাকলেও মোবাইল নম্বর জালিয়াতির করে চেয়ারম্যান তার পরিবারের লোকজন ছাড়াও ব্যক্তিগত লোকজনের মোবাইল নাম্বার ব্যবহার করে বিশেষ সহায়তার এই অর্থ হতিয়ে নিয়েছে।\nসরেজমিনে ফুলবাড়ি গ্রামের হালিম বলেন, ‘২৫০০ টাকা পাওয়ার চেয়ারম্যান তাদের কাছে ৫০০ টাকা করে দাবি করেন। পরে পরিষদে গিয়ে চেয়ারম্যানের হাতে ৫০০ টাকা দেন তিনি। তার মতো চেয়ারম্যান অনেকের কাছে দাবি করে টাকা আদায় করছেন’। একই গ্রামের ভোলা শেখ বলেন, ‘চেয়ারম্যানের দাবি করা ৫০০ টাকা দিতে পরিষদে যান তিনি। এসময় চেয়ারম্যান না থাকায় তার পিএস রাজ্জাকেবর কাছে প্রথমে ২০০ ও পরে আরও ২০০ টাকাসহ মোট ৪০০ টাকা দেন। এছাড়া একই গ্রামের বিধবা রোকেয়া বেওয়া বলেন, ‘৫০০ টাকার জন্য চেয়ারম্যান তার বাড়িতে মাহাফুজা নামে এক মেয়েকে পাঠায়। পরে মাহাফুজার কাছে ৫০০ টাকা দেন তিনি’।\nফুলবাড়ি গ্রামের চামেলি বেগম বলেন, ‘তার শশুর নানা রোগে অসুস্থ হয়ে বাড়িতে পড়ে আছেন। শাশুড়িসহ তার ভোটার আইডি কার্ড ও মোবাইল নম্বর চেয়ারম্যানকে দিয়ে আসেন। কিন্তু তালিকায় তাদের নাম উঠলেও মোবাইল নম্বর দেওয়া আছে চেয়ারম্যানের ব্যক্তিগত লোক রাজ্জাকের। এমন প্রতারণার জন্য রাজ্জাক ও চেয়ারম্যানের শাস্তির দাবি জানান তিনি’। এছাড়া সুইটি নামে অপর এক নারী জানান, তালিকাতে তার নাম ও ভোটার আইডি নাম্বার ঠিক থাকলেও মোবাইল নম্বর দেওয়া আছে রাজ্জাক নামের একজনের। তার টাকা হাতিয়ে নিতে চেয়ারম্যান ও রাজ্জাক পরিকল্পনা করে নিজের মোবাইল নম্বর দিয়েছেন বলেও অভিযোগ তার’।\nগাছুর বাজার এলাকায় লাভলু নামে অপর এক ভুক্তভোগী বলেন, ‘প্রধানমন্ত্রীর দেয়া ২৫০০ টাকার তার মোবাইলে ম্যাসেজ আছে। পরে চেয়ারম্যান তার নাম্বারে ফোন করে এসময় তার স্ত্রীর কাছে মিষ্টি খাওয়ার জন্য টাকা দাবি করেন। চেয়ারম্যান তার স্ত্রীকে নানা খরচ ও সমস্যার কথা বলে এ টাকা দাবি করেন। চেয়ারম্যানের টাকা দাবির কথোপোকথোন তার মোবাইলে রের্কড আছে বলেও দাবি করেন লাভলু মিয়া’।\nএদিকে, নিজেদের গরীব ও কর্মহীন দাবি করে বিশেষ সহায়তার এই টাকা পাওয়ার কথা স্বীকারও করেছেন খোর্দ্দকোমরপুর ইউনিয়নের নারী সদস্য নাজমা বেগম ও রিনা বেগম, আ’লীগ নেতা রুহুল আমিন এবং সাবেক চেয়ারম্যানের স্ত্রী শাহানাজ। আ’লীগ নেতা রুহুল আমিন বলেন, ‘দীর্ঘ এক যুগ তিনি ইউনিয়ন আওয়ামীলীগের সাধারণ সম্পাদকের দায়িত¦ পালন করেছেন। বর্তমানে নানা কারণে তার সাংসারিক অবস্থা ভালো নয়। ছেলে ও মেয়ে চাকরী করলেও তারা বেকার হয়ে বসে আছেন। তাই উপায় না পেয়ে তালিকায় নাম দিয়েছেন তিনি। ঈদের পরে তার মোবাইলে টাকাও এসেছে বলে জানান তিনি’। ইউনিয়নের সাবেক চেয়ারম্যান হাফিজুর রহমানের স্ত্রী শাহানাজ বেগম মোবাইলে টাকা পাওয়ার কথা স্বীকার করে বলেন, ‘তার স্বামী মারা যাওয়ায় বর্তমান চেয়ারম্যান ও মেম্বার তার নাম মোবাইল নম্বর তালিকাভুক্ত করেন’।\nতালিকায় নয়-ছয় আর স্বজনপ্রীতির এমন ঘটনায় ক্ষোভ প্রকাশ করে খোর্দ্দকোমরপুর ইউনিয়ন আওয়ামীলীগের সাধারণ সম্পাদক মামুন ম-ল বলেন, ‘ত্রাণ বিতরণ আর ২৫০০ টাকার তালিকাতে যে অনিয়ম হয়েছে তাতে শেখ হাসিনার উদ্দেশ্যে ব্যাহত হচ্ছে। পুরো ইউনিয়নজুড়েই নানা অনিয়ম আর স্বজনপ্রীতির ঘটনা ঘটলেও নিজ ইচ্ছে ও খেয়ালখুশি মতো পরিষদের কার্যক্রম চালাচ্ছেন চেয়ারম্যান। দ্রুত এসব অনিয়মের অভিযোগ সুষ্ঠ তদন্ত করে জড়িতদের দৃষ্টান্ত শাস্তির দাবিও জানান তিনি’।\nসুবিধাভোগীদের কাছে টাকা আদায়ের অভিযোগ অস্বীকার করে অভিযুক্ত ইউপি চেয়ারম্যান আরিফুর রহমান চৌধুরী বলেন, ‘রমজান মাসে অল্প সময়ের মধ্যে তালিকা তৈরী করতে গিয়ে নানা অসঙ্গতি রয়েছে। আ’লীগ নেতা, পরিষদের সদস্য এবং উপজেলা পরিষদের দেওয়া নাম সমন্বয় করে ৫৯৪ জনের তালিকা জমা দেয়া হয়। তবে তালিকা পাঠানোর পর তথ্য কেন্দ্রে মোবাইল নম্বর পরিবর্তন করে রাজ্জাকের নাম্বার দেয়া হয়েছে। ঘটনাটি পরবর্তীতে জানার পর রাজ্জাক ও উদ্যোক্তার বিরুদ্ধে ব্যবস্থা নেয়ার প্রক্রিয়া চলছে। এছাড়া তার মেয়ের নাম্বারে আসা টাকা ভুক্তভোগীর কাছে দেয়া হয়েছে বলেও দাবি করেন তিনি’। তবে অভিযুক্ত রাজ্জাকের দেয়া মোবাইল নম্বরে বারবার কল করেও কেউ রিসিভ করেনি। অভিযোগের বিষয় জানতে বাড়িতে গিয়ে পাওয়া যায়নি রাজ্জাককে’।\nতালিকায় নয়-ছয় আর অনিয়মের অভিযোগের বিষয় জানা আছে জানিয়ে সাদুল্লাপুর উপজেলা নির্বাহী কর্মকর্তা (ইউএনও) মো. নবীনেওয়াজ বলেন, ‘অনিয়মের বিষয়টি দ্রুত খতিয়ে দেখে ব্যবস্থা নেওয়া হবে। এছাড়া এমন অনিয়মের সাথে জড়িতদের কোন ছাড় নেই জানিয়ে গাইবান্ধা-৩ (সাদুল্লাপুর-পলাশবাড়ী) আসনের সংসদ সদস্য এ্যাড. উম্মে কুলসুম স্মৃতি বলেন, ‘প্রধানমন্ত্রীর নগদ সহায়তার তালিকায় অনিয়ম ও স্বজনপ্রীতির ঘটনা তদন্ত করা হবে। তদন্ত করে এরসাথে জড়িতদের বিরুদ্ধে কঠোর ব্যবস্থা নেয়া হবে’।\nগাইবান্ধা জেলার হতদরিদ্র ও কর্মহীন ৭২ হাজার পরিবারকে মোবাইল ব্যাংকিংয়ের মাধ্যমে আড়াই হাজার টাকা করে দেয়ার ঘোষণা দেন প্রধানমন্ত্রী। এ পর্যন্ত জেলার সাত উপজেলার প্রায় ১০ হাজার পরিবার সহায়তার এই টাকা পেয়েছেন বলে জেলা ত্রাণ ও দুর্যোগ ব্যবস্থা কার্যালয় সূত্রে জানা গেছে।\nফুলবাড়ীতে আন্তর্জাতিক নারী দিবস পালিত\nসুনামগঞ্জে বিজিবি ও গ্রামবাসীর সংঘর্ষেও ঘটনায় ৩৯জনের বিরুদ্ধে মামলা দায়ের


হোমনায় বসত ঘরের চাল (টিন) কাটার অভিযোগ – দৈনিক দিনপ্রতিদিন\nপ্রচ্ছদ >> সারাদেশ >> হোমনায় বসত ঘরের চাল (টিন) কাটার অভিযোগ\nহোমনায় বসত ঘরের চাল (টিন) কাটার অভিযোগ\nকুমিল্লার হোমনায় নিলখী ইউনিয়নের ও বাংলাদেশ বিমানের ক্যাপ্টেন মো. তারিকুল আমিনের গ্রামের বাড়ির বাসভবনের বসত ঘরের চাল (টিন) কাটার অভিযোগ পাওয়া গেছে । গত সোমবার বাবরকান্দি গ্রামের বাজার সংলগ্ন বিকাল ৫ টার দিকে টিনসিট ভবনের বসতঘর পরিস্কার করতে গিয়ে টিন কাটা দেখা যায় ।\nক্যাপ্টেন মো. তারিকুল আমিনের ভগ্নিপতি ওমর ফারুক জানান, আমি আমার পরিবারবর্গ নিয়ে ক্যাপ্টেনের বাসভবন বাবরকান্দি গ্রামের বাড়িতে থাকি । সোমবার বিকালে বসতঘর পরিস্কার করতে গিয়ে ঘরের উপরে দু’পাশে টিন কাটা দেখে বিষয়টি আতœীয়স্বজন ও স্থানীয় আশে পাশের লোকজনকে জানাই । ধারনা করা হচ্ছে হয়ত কোন এক সময় দুস্কৃতিকারীরা অসৎ উদ্দেশ্যে ক্যাপ্টেন এর থাকার ঘর (রুম) বরাবর টিন কেটে ইট দিয়ে ঢাকিয়া রাখে । এ টিন কাটা দিয়ে যে কোন সময় মানুষ বসত ঘরে প্রবেশ করে মারাতœক ক্ষতি করত। এ ব্যাপারে হোমনা থানায় একটি সাধারণ ডায়রি (জিডি) করা হয়েছে । হোমনা থানা পুলিশ ঘটনাস্থল পরিদর্শন করেন ।\nএ বিষেয়ে ক্যাপ্টেন মো. তারিকুল আমিন বলেন, আমার গ্রামের বাড়িতে যে ঘটনাটি ঘটেছে তা খুবই দু:খজনক । আমি আমার উর্ধতন কর্তৃপক্ষ ও স্থানীয় সাংসদকে বিষয়টি জানিয়েছি । আশা করি তারা বিহিত ব্যবস্থা গ্রহন করবে ।\nহোমনা থানা অফিসার ইনচার্জ (ওসি) আবুল কায়েস আকন্দ বলেন, এ ব্যাপারে একটি সাধারণ ডায়রি (জিডি) পেয়েছি । পুলিশ ঘটনাস্থল পরিদর্শন করেছে এবং বিষয়টি তদন্ত চলছে ।\nযাত্রাবাড়ি থানার আনসার সদস্য অসহায় গরিব মহিলাকে ধর্ষণের চেষ্টা করে (ভিডিও সহ)\nকর্মহীন হয়ে পরা নরসুন্দরদের মাঝে খাদ্য সামগ্রী বিতরন করলেন গাইবান্ধা জেলা পুলিশ


এরশাদের নতুন চমকে এবার স্পিকারের চাচা! – আওয়ার নিউজ\nএরশাদের নতুন চমকে এবার স্পিকারের চাচা!\nসাবেক রাষ্ট্রপতি জাতীয় পার্টির (জাপা) চেয়ারম্যান হুসেইন মুহম্মদ এরশাদ মানেই রাজনৈতিক অঙ্গনে নতুন নতুন চমক! এক সময় যাকে বাংলাদেশের লৌহমানব বলা হতো, তিনি আজ রাজনীতির রম্যপুরুষ। তার কথা উঠলেই সবাই মনে করেন এবার নতুন কোন চমক আসবে! হ্যাঁ এবারো তিনি একটি চমক দিয়েছেন। প্রধানমন্ত্রীর বিশেষ এই দূত গতকাল বৃহস্পতিবার (৩০ মার্চ) জাতীয় ইসলামী মহাজোটের ঘোষণা দিয়েছেন।\nদেশের ছোট ছোট ৩৪টি ইসলামী দল নিয়ে এ জোটের ঘোষণা এলো। যাদের অধিকাংশেরই নাম মানুষ জানেনা! বৃহস্পতিবার জোটটির আত্মপ্রকাশ অনুষ্ঠানে ‘আশীর্বাদ’ দিতে জাতীয় প্রেসক্লাবে উপস্থিত হয়েছিলেন এরশাদ।\nতবে তার এই চমকের মূল আকর্ষণ হলো জোটের প্রধান মাওলানা আবু নাসের ওয়াহেদ ফারুক। যিনি নিজেকে জাতীয় সংসদের স্পিকার শিরীন শারমিন চৌধুরীর চাচা বলে পরিচয় দিতেই স্বাচ্ছন্দবোধ করেন। তিনি বলেছেন, ‘শিরীন শারমিন চৌধুরী আমার ভাতিজি।’\nএ প্রসঙ্গে স্পিকার শিরীন শারমিন চৌধুরী গণমাধ্যমকে বলেন, ‘উনি আমাদের গ্রামের, অনেক দূর সম্পর্কের আত্মীয়। কাছের কেউ নন। আর আমি চিনি মানে, খুব ছোটবেলা উনাকে দেখেছি। আমার আপন চাচাও নন তিনি। উনি রাজনৈতিক জোট করছেন, এটার সঙ্গে আমার কী সম্পর্ক?’\nমহাজোটের আত্মপ্রকাশ অনুষ্ঠানে এরশাদ বলেন ‘আমরা কী চাই? স্বাধীনতার চেতনা, ইসলামী মূল্যবোধ এবং বাংলাদেশি জাতীয়তাবাদে বিশ্বাসী সবাইকে নিয়ে একটি জোট করতে। তার নেতৃত্ব যদি আমার হাতে দেন, তাহলে আমি খুশি হব। আশা করি সবার সম্মিলিত প্রচেষ্টায় আমাদের আশা পূর্ণ হবে। আমরা আরেকটি মহাজোট করব।’\nএ প্রসঙ্গে ইসলামী ঐক্যজোটের মহাসচিব মুফতি মোহাম্মদ ফয়জুল্লাহ জানান, ‘যে সকল ইসলামী দলের তৃণমূল পর্যায়ে সাংগঠনিক ভিত্তি ও জনসমর্থন রয়েছে এমন কোনো সংগঠন এরশাদের ডাকে সাড়া দেবে বলে মনে হয় না।’\nনতুন জোটের শরিক দল:\nনতুন জোটের শরিক দলগুলো হিসেবে যে নামগুলো এসেছে- খেলাফত আন্দোলন বাংলাদেশ, ইনসানিয়াত পার্টি, খেলাফত বাস্তবায়ন পার্টি, গণ ইসলামিক জোট, পিপলস জাস্টিস পার্টি, জাতীয় গণতান্ত্রিক ফেডারেশন, বাংলাদেশ ইসলামিক লিবারেল পার্টি, জাতীয় শরিয়া আন্দোলন, জাতীয় গণতান্ত্রিক লীগ, বাংলাদেশ জনতা পার্টি, বাংলাদেশ ইসলামি জনকল্যাণ পার্টি, ইউনাইটেড ইসলামিক লীগ, জমিয়তে মুসলিমিন বাংলাদেশ, ন্যাপ-ভাসানী, খেলাফত সংগ্রাম পরিষদ, বাংলাদেশ মানবাধিকার পার্টি, ইসলামি গণ আন্দোলন, জাতীয় ইসলামি আন্দোলন, জমিয়তুল ওলামা পার্টি, জাতীয় ইসলামিক মুভমেন্ট, ইসলামি আক্বিদা সংরক্ষণ পার্টি, ইসলামী সংরক্ষণ পার্টি, ইসলামি ফ্রন্ট বাংলাদেশ, বাংলাদেশ ইসলামি পার্টি, ইসলামী সমাজ কল্যাণ আন্দোলন, বাংলাদেশ ইত্তেহাদুল মুসলিমিন, বাংলাদেশ খেলাফাতুল উম্মাহ, বাংলাদেশ আক্বিমুদ্দিন মজলিস, সোশ্যাল ডেভেলপমেন্ট পার্টি, জমিয়তুল হেদায়াহ মুভমেন্ট, মুসলিম জনতা পার্টি, ইসলামি আক্বিদা সংরক্ষণ আন্দোলন, খেদমতে খালক পার্টি, ওলামা মাশায়েখ সমন্বয় পরিষদ, ইউনাইটেড ইসলামিক ফ্রন্ট।\nনব্বইয়ের গণঅভ্যুত্থানে ক্ষমতাচ্যুত সামরিক শাসক এরশাদ ২০০১ সালের নির্বাচনে ইসলামী ঐক্য ফ্রন্ট গঠন করে নির্বাচনে অংশ নিয়েছিলেন। ২০০৭ সালে বাতিল হওয়া সংসদ নির্বাচনের আগে আওয়ামী লীগ নেতৃত্বাধীন মহাজোটে যোগ দিয়েছিলেন। বিএনপির নির্বাচন বর্জনের মুখে ২০১৪ সালের নির্বাচনে আলাদাভাবে অংশ নিলেও পরে সরকারে যোগ দেয় এরশাদের জাতীয় পার্টি। একই সাথে সংসদে বিরোধী দল হিসেবেও আছেন।\nরাজনীতি Comments Off on এরশাদের নতুন চমকে এবার স্পিকারের চাচা! সংবাদটি প্রিন্ট করুন\n« রহস্যময় মৃত্যুর কোলে যে ১০ বলিউড তারকা (পূর্বের সংবাদ)\n(পরের সংবাদ) ৩৫ বছরের পর বিয়ে করতে চাননা যে কারণে… »


০৬ এপ্রিল ২০২০, ১৪:২৬\nকরোনা মোকাবিলায় লড়ছে গোটা বিশ্ব। কীভাবে এই ভাইরাসকে দমন করা যায়, কীভাবে সম্ভব মানবজাতিকে রক্ষা করা-দিবারাত্র এক করে ভাবছেন বিজ্ঞানীরা। মার্কিন গবেষকরা ভ্যাক্সিন তৈরির চেষ্টায় রত। কিন্তু এসবের মধ্যেই নয়া টোটকা! লাগবে না মাস্ক, কোনো ভ্যাকসিন। ৭ দিনের মধ্যে তৈরি হয়ে যাবে ওষুধ। শুধু শিশিতে রাখতে হবে যজ্ঞের ভস্ম।\nগোটা বিশ্ব যেখানে করোনা প্রতিরোধে কঠিন চ্যালেঞ্জের সম্মুখীন। সেখানে দাঁড়িয়ে ভারতের পশ্চিমবঙ্গের উত্তর ২৪ পরগনার টিটাগড়ে অদ্ভূত ঘটনার সাক্ষী থাকছে মানুষ। মাতেশ্বরী ধর্ম সংস্থার তরফে টিটাগড়ে মহাযজ্ঞের আয়োজন করা হয়েছে।\nসেখানকার স্বামী আত্মস্মরণানন্দ বলছেন, "ওজনস্তরের সব ছিদ্র আমরা ঠিক করে দিচ্ছি। বিজ্ঞান, চিকিত্সা কিছুই লাগবে না।" এমনকি লাগবে না কোনও ভ্যাক্সিন, মাস্কও।\nকীভাবে তা সম্ভব? তাদের বক্তব্য, সাত দিনের মধ্যেই করোনার ওষুধ তৈরি হয়ে যাবে।\nকী সেই ওষুধ? আত্মস্মরণানন্দের কথায়, যঞ্জের ভস্ম রেখে দিতে হবে শিশিতে। সেই ভস্ম প্রতিদিন সকালে শরীরে মেখে নিতে হবে। তা আর করোনা ছুঁতেও পারবে না মনুষ্যশরীর। এই যজ্ঞের আবহে পরিবেশের সমস্ত দূষণ প্রতিকার হয়ে যাবে।\nএলাকাবাসীও খুব বিস্মিত। একে করোনার আতঙ্ক, তার ওপর এই যজ্ঞে কালো ধোঁয়ায় ঢেকে যাচ্ছে গোটা এলাকা। জিনিউজ।


প্রচ্ছদ / লন্ডন সংবাদ, শীর্ষ সংবাদ / মে-তে বিয়ের সিড়িতে বসবেন হ্যারি-মেগান\nমে-তে বিয়ের সিড়িতে বসবেন হ্যারি-মেগান\nProbashe Bangladesh | তারিখ : নভেম্বর, ২৯, ২০১৭, ৩:৫৩ পূর্বাহ্ণ\n| পঠিত : 84 ???\nপ্রিন্স হ্যারি ও মেগান। ইনসেটে হ্যারির দেওয়া আংটি মেগানের আঙুলে। ছবি: রয়টার্স ও এএফপি\nবুধবার, ২৯ নভেম্বর, ২০১৭ :\nপ্রবা লন্ডন অফিস : ক্যামেরার সামনে যুগলে পোজ দিয়েছিলেন কালই। তার পর এক ব্রিটিশ চ্যানেলে সাক্ষাৎকার দিতে গিয়ে নিজেদের প্রেমের দিন ফিরে দেখলেন ভাবী দম্পতি ব্রিটিশ রাজকুমার হ্যারি এবং মার্কিন অভিনেত্রী মেগান মার্কল।\nমেগানের আবির্ভাব ‘অসাধারণ’ জানিয়ে হ্যারি বলেন, ‘‘হঠাৎই আমার জীবনে ঢুকে পড়ল এই সুন্দরী!’’ তার পর রূপকথার মতো যেমন এগোয় সব কিছু। রোস্ট চিকেন বানাতে বানাতে হ্যারির প্রেম নিবেদন মেগানের কাছে! কেনসিংটন প্যালেসে হ্যারির নিজের বাড়িতে এ মাসের গোড়ায় আনুষ্ঠানিক ভাবে বিবাহ প্রস্তাব পৌঁছয় মেগানের কাছে। মার্কিন অভিনেত্রীর কথায়, ‘‘দারুণ চমক। ভীযণ মিষ্টি আর রোম্যান্টিক। এক হাঁটু মুড়ে সামনে বসে পড়েছিল ও।’’ রাজকুমার হ্যারি মনে করিয়ে দেন, ‘‘ও তো আমায় কথা শেষ করতে দেয়নি। শুধু বলছে, আমি কি হ্যাঁ বলতে পারি?’’ তার পর হাসতে হাসতে মেগানের মন্তব্য, ‘‘জড়িয়ে ধরে আংটিটা পরিয়ে দিল ও।’’ হ্যারি বলেন, ‘‘হ্যাঁ ওকে বললাম, তোমায় কি আংটিটা দিতে পারি? ও বলল হ্যাঁ। খুব সুন্দর মুহূর্ত। শুধু আমরা।’’ সাক্ষাৎকার দিতে দিতে মেগানের দিকে ফিরে হ্যারি বলে ওঠেন, ‘‘তোমায় ভালই সারপ্রাইজ দিতে পেরেছিলাম, তাই না!’’\nযে আংটি মেগানের হাতে, তার দু’টি হিরে হ্যারির মায়ের সংগ্রহের। প্রাক্তন যুবরানি ডায়ানার সঙ্গে দেখা না হলেও তিনি এ ভাবে তাঁদের কাছে রইলেন, বলেছেন মেগান। হ্যারির জীবনসঙ্গিনী হওয়ার পরে ব্রিটিশ নাগরিকত্ব নিয়ে অভিনয় ছেড়ে দিচ্ছেন মেগান। তবে সেবামূলক কাজ আর রাষ্ট্রপুঞ্জের নারী অধিকার রক্ষায় কাজ চালিয়ে যাবেন বলেই খবর। রাজকীয় বিয়েটা পরের বছরের মে মাসে, উইনসর কাস্‌লে। এপ্রিলে ভূমিষ্ঠ হতে পারে উইলিয়াম-পত্নী কেটের তৃতীয় সন্তান। তার পরেই শুভ কাজে যোগ দেবেন সবাই। তেমন ইঙ্গিত মিলছে ব্রিটিশ রাজপরিবার ঘনিষ্ঠদের তরফে। বিয়ের পরে ‘ডাচেস অব সাসেক্স’ উপাধি পেতে পারেন মেগান।